由於欣澳站只係一個轉車站，車站大堂除咗設有一個客務中心，售票機、增值機、八達通查閱機同幾部出入閘機外，並冇任何設施，因此車站大堂好細，站內並冇任何車站商店，只係喺1號月台與3號月台之間設有恒生銀行同埋中銀香港嘅自動櫃員機，以及喺月台兩邊設置廁所方便去香港迪士尼樂園嘅乘客使用。


欣澳站屬於開放式設計，月台冇冷氣，月台上得幾部涼風機降溫，因此夏天非常炎熱，而落雨更會有雨水由天幕同地面之間嘅空隙隨風飄入。另外，由於該站用開放式設計，不適宜安裝月台幕門，所以起嗰陣改用高度較低嘅月台閘門，令欣澳站成為全港首個採用月台閘門嘅鐵路車站，呢種月台閘門嘅高度大約係其他港鐵站幕門嘅一半。


由於欣澳站附近冇任何民居或旅遊設施，喺香港迪士尼樂園開幕同愉景灣接駁巴士通車之前，該站曾經幾乎無人用。而由於北大嶼山公路旁邊一段嘅機場鐵路係開放式路段，係睇車嘅好地方，所以吸引咗唔少鐵路迷利用欣澳站前往附近去影來往嘅列車。


當時政府建議西部外走廊在陰澳設站，以便與機場快綫交匯，形成一個完善鐵路網絡，因此在機場快綫興建初期，早已在陰澳決定興建一個車站。後因政府將西部走廊嘅營運權交畀九廣鐵路，加上中西區青洲填海計劃否決及新貨櫃碼頭決定喺青衣島興建，使有關計劃一直擱置至今。


規劃初期，本站用當地「陰澳」做車站名稱，即陰澳站，由於迪士尼公司及離島區議會認為陰澳嘅「陰」字未能配合迪士尼推廣其歡樂形象嘅目標，因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」，以配合迪士尼樂園務求營造嘅開心氣氛。


地政專員經過區議會諮詢後，決定批准是次變更，更於2003年刊登喺香港憲報內。因此地鐵公司將車站正式命名做欣澳站，寓意一個充滿陽光與歡欣嘅地方。後來，地鐵公司又於2006年1月1日將原有嘅「陰澳應急月台」易名做「欣澳應急月台」。


東涌站係港鐵東涌綫嘅總站，喺新界離島區大嶼山東涌市中心，係東涌市中心唯一，更係離島區第一個鐵路車站及唯一一個地底車站，乘客可以利用東涌站直接往返市區、轉巴士往返香港國際機場或者大嶼山南部以及轉吊車往返昂坪。


此外，東涌站有唔少自助服務設施，包括中銀香港及恒生銀行嘅自動櫃員機、自動售賣機、自動照相機等。車站內更設有香港郵政郵箱，方便乘客寄信。車站更設有「e分鐘着數」機，畀乘客登記做港鐵友禮會會員、查閱獎分、換領獎賞同埋買互聯網用代幣同埋點數卡。


東涌站設有2個月台，1號同2號月台都喺島式月台，以預留日後可能伸延至東涌西站。月台喺啟用前都裝咗月台幕門。今日乘客可利用任何一個月台搭前往香港站方向嘅列車，東涌綫喺非繁忙時間同假日都會主要用2號月台。


東涌站係東涌綫總站，喺2005年6月1號欣澳站啟用之前，一直係大嶼山唯一一個鐵路車站。每逢假日，唔少市民會用呢個站轉新大嶼山巴士同埋昂坪360前往梅窩、大澳、寶蓮寺等地。而乘客亦可以喺東涌站落車轉城巴同龍運巴士聯營嘅S1或者城巴S56去香港國際機場。


直至現時，東涌站仍然係東涌市中心唯一嘅鐵路車站，因此3萬7千名遠離東涌市中心嘅逸東邨居民都要轉新大嶼山巴士往返東涌站，其餘約萬幾個大嶼山大澳同嶼南道一帶嘅居民主要倚賴呢個車站往返市區。另外，亦有唔少往返香港國際機場嘅乘客利用東涌站往返市區。


龍運巴士由九巴喺1996年成立，用嚟競投當年運輸署招標嘅北大嶼山同埋赤鱲角新機場路線，並喺同年10月獲批來往嗰帶同埋新界區嘅巴士專營權。1997年5月22號青嶼幹線通車，龍運巴士開辦佢嘅首條巴士線E31，來往東涌市中心同埋舊荃灣碼頭。


赤鱲角機場喺1998年落成後，龍運亦開辦唔經機場後勤區直達機場嘅巴士服務。香港迪士尼樂園度假區喺2005年8月啟用後，亦開辦一條同城巴合營，往來青嶼幹線收費廣場嘅穿梭路線R8，接駁城巴同埋龍運嘅機場及北大嶼山路線，以及兩條直達迪士尼樂園度假區同埋新界嘅路線，但由於客量偏低，兩條新界線改由九巴派車行，班次更不斷削減。


北角碼頭係嚮香港島北角嘅一個碼頭，而家只有坐人嘅渡輪，來往翔龍灣。以前重有坐車渡海小輪添。北角碼頭附近有一塊大空地，而家作為巴士總站同埋收費停車場。由於有幾十年歷史，北角碼頭係附近返工返學市民嘅集體回憶。


油塘，又舊寫游塘，係香港一地，亦係一灣，歸入新九龍，響新九龍東南邊，藍田同三家村之間。油塘對出係個海灣，都係叫油塘，或者油塘灣、觀塘仔灣。個灣南北都係個半島，北嘅叫茶果嶺。油塘對住維多利亞港，近鯉魚門嗰邊。


油塘二戰前並無乜嘢發展，主要1841年英人得到香港島之後，要大興土木。附近茶果嶺同鯉魚門盛產麻石，有客家打石工聚集成村，開石賣去香港島甚至省城。不過主要活動都唔係灣內。茶菓嶺村一直向西岸伸展。其後，採石業衰落，油塘一帶並冇乜進展。


二戰後，香港逐漸回復繁榮，但油塘未有即時發展。戰後地圖所示，茶果嶺村西遷茶果嶺西岸，茶果嶺南岸原村變成官塘仔村。因而，油塘灣又叫做官塘仔灣。長龍田村重喺度。灣北叾有Shui Tong Min O村，灣南叾村鯉魚門澳。


1960年代，油塘已經俾政府劃做一油塘區。佢北面係官塘區，南面係鯉魚門區。因為人口壓力，香港政府喺鯉魚門道側邊起公屋，1964年開始起成油塘邨同高超道邨，重將近岸一帶起成工業區。鯉魚門道起好後，有巴士以呢區做總站。


雖然油塘喺九龍，不過紿終偏埋一邊，遠離鬧市，交通唔方便。1968年政府請嘅顧問公司有報告，建議起集體運輸系統，即係後來嘅地鐵。計劃觀塘綫一直伸到鯉魚門，重喺油塘設站。不過因為唔夠錢，冇人孭得起成個計劃。


1990年代清拆重建，舊一批公屋開始拆，以新樓代替。所以有段時間人口大跌。不過經過開山劈石，大型屋邨亦相繼落成，人口大增。工業方面，香港製造業因為1980年代搬晒返大陸，已經奄奄一息，工廠大廈唔係丟空就係拆。


油塘主要嘅馬路係鯉魚門道，到家下都係由觀塘到鯉魚門之間嘅要道。響1967年顧問公司曾經建議起快速鐵路去油塘，會起個地鐵站響油塘邨度，不過呢個計劃一直都冇實行，直至地鐵起將軍澳綫，先至起油塘站。得意嘅係，油塘站最初計劃個名唔係叫油塘站，而係叫Ma Yau Tong Station。


車站設有4個側式月台，位於大堂上面。當中2號同3號月台設有4條斜道連接，令屯馬綫南行轉東鐵綫南行嘅搭客唔使上落樓，斜道設計更方便傷殘人士用。但係其他轉綫乘客就要先經過大堂。要注意嘅係，為方便乘客轉東鐵綫，屯馬綫唔同香港其他嘅鐵路系統，係右上左落嘅。


2001年，配合馬鞍山鐵路動工，大圍站週邊開始進行擴建工程。2003年12月24號，大圍站擴建部份局部啟用，當中只有非馬鐵主體建築部份啟用，而家嘅A、B、C出入口亦啟用。原有大堂同日封閉進行改建工程，並將車站主題顏色由黃色變成深藍色。


2004年12月21號隨住馬鐵通車，剩低嘅大堂部份同埋月台轉乘通道啟用。2005年4月，新起嘅大圍站公共運輸交匯處啟用，B出入口重開。同年，D出入口周邊翻新完成重開。位於1號月台近海福花園嘅大堂啟用。


2012年12月16號中午，有市民喺大圍站大堂進行「無聲抗議」，反對大圍站上蓋發展項目規劃，自稱站長男士表示市民阻住大堂通道，唔可以喺港鐵範圍內展示標語。其後喺站外落地玻璃幕牆抗議，亦被7至8名港鐵職員包圍，港鐵職員指地面範圍都屬港鐵範圍。


2015年9月16號，有人喺facebook「大圍聯盟」群組發表一張圖片，一名着校服嘅女學生，孭住一個同佢身高相若嘅古箏喺港鐵大圍站。當時佢俾3個港鐵職員包圍，疑攜帶體積好大深啡色古箏盒，而被截停查問。


有網友話，事件發生喺傍晚6點幾，個女學生被指古箏太大，唔可以入月台。之後呢張相喺網上瘋傳，網民紛紛「洗版式」抨擊港鐵處理乘客攜帶大型物件嘅條例有「雙重標準」同「執法不公」。網民以水貨客事件作比較，指港鐵對水貨客寬容，但就唔畀乘客攜帶大型樂器上車。


當中有唔少音樂愛好者表示「身同感受」，要求港鐵檢討現行條例。有網民亦隨即喺facebook上載多張喺港鐵車廂相片，相中見到乘客帶住洗衣機甚至關刀、長槍等上車都無職員阻止，有網民質疑港鐵雙重標準，欺善怕惡。


2015年9月29號，有網民發現大圍站月台見到有懷疑視障人士擺著一支杖求助，高叫「都冇人嚟幫我嘅」，其後先有一名女職員問係咪要搭車。不過女職員入去月台室之後，一名男職員話呢支杖需要短過130厘米先最好，之後就擺出軟尺度。


2015年10月3號俟晚6點幾，超過100名市民喺大圍站大堂示威，抗議港鐵禁止攜帶大型樂器及縱容水貨客，當中幾十個係音樂人，分別㩦帶大提琴、結他、手風琴到場，成功入閘。抗議亦吸引大批市民到場，對港鐵執法不一表示不滿，認為港鐵放生水貨客，部分更鬧港鐵職員，有人更喺大堂地下寫上港鐵「擾亂民生 打壓藝術」紅色大字，亦有人揮動港英旗，話想要「港英年代的地鐵」。


本身係藝術家嘅程展緯，同時係大圍站清潔工人，因為唔滿意人工過低，只有最低工資。2022年2月3號年初三喺大圍站大堂內默站抗議。之後有多名警員接報到場，要求程展緯拎隨身物品。之後去九龍灣港鐵總部大樓遞公開信，期間有職員以電話拍攝遞信過程。


呢個口岸係1985年5月，為咗照顧廣深高速公路嘅工程而搞嘅一個口岸，而配套工程一直到1989年底先至起好，到咗1989年12月29號開通咗貨運部分，而客運部分喺1991年8月8號開埋。1994年11月3號開始實施24個鐘通關。


節目內容有咗初步構思之後，跟住每個小組就要召開企劃會議，撰寫出節目嘅企劃書，將節目嘅構思具體化。定出節目名、節目嘅對象、節目嘅長度、節目嘅宗旨或目標、節目嘅內容大綱、影視節目嘅類型、節目嘅製作方式、預計製作進度、節目嘅參與人員，以及製作嘅預算等。


確認咗影視節目企劃書之後，就可將節目嘅內容大綱依照節目嘅類型態發展成詳細嘅文字劇本，撰寫出希望觀眾可以聽到同睇到嘅內容。喺文字劇本完成之後，可以進一步將劇本再轉化成分鏡劇本，安排節目嘅各樣畫面同聲音，並依照場地同鏡頭嘅唔同將內容加以分類。


拍攝階段係節目真正進行拍攝、錄製嘅過程。呢個階段嘅工作包括實際進入拍攝現場，進行各種型態嘅演出同拍攝，並錄製節目需要嘅所有畫面同聲音。喺製作節目嘅時候主要係由導演指揮現場，每項技術人員合作發揮佢哋嘅專業質素，例如美術設計協助佈景同道具嘅設置同調整，燈光師配合劇情架設合適嘅燈光效果，攝影師接按照導演嘅指示盡力捕捉最適當嘅畫面，收音師需要隨時留意每位演員嘅音量以錄製完美嘅現場聲音等等。


拍攝完成之後，已經錄製好所有需要嘅畫面同聲音，但喺呢啲錄製好嘅母帶裏面，除咗所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。


節目嘅內容唔係全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。


數據庫管理系統，又叫資料庫管理系統，係為管理數據庫而設計嘅大型電腦軟件管理系統，出名嘅包括Oracle數據庫、Microsoft SQL Server、Microsoft Access、MySQL同埋PostgreSQL等等。


一個編程後嘅EPROM，可以保持數據大約10至20年，可以無限次讀取。擦除窗口一定要有嘢冚住，以防俾陽光擦除。舊電腦嘅BIOS芯片，一般係EPROM，擦除窗口會俾印上BIOS發行商嘅名、版本同版權聲明嘅標籤冚住。


除咗 1702 之外，EPROM 係 27 系列型號，各種容量同型號請睇附表，編號之前可能加有廠商嘅英文字頭，同一型號可能有唔同嘅速度同封裝方式，並附加喺編號後面。每個廠牌同型號嘅 EPROM 讀取上相容，但燒錄規範可能會有啲唔同。


LibreOffice係一套自由同埋免費嘅辦公室軟件。佢包含文書處理、試算表、展示簡報等功能。佢嚟自OpenOffice.org呢套軟件。開發LibreOffice嘅人，部分嚟自OpenOffice.


org，佢哋喺二〇一〇年組成文件基金會，抄咗OpenOffice.org 3嘅代碼，加以改良。文件基金會成立前，甲骨文公司收購咗太陽電腦，太陽電腦一直支援OpenOffice.org，開發者怕OpenOffice.


LibreOffice包含Writer、Calc、Impress嘅軟件，可以開Microsoft Office 2007嘅檔案，好似係.docx。LibreOffice支援Open Document Format。


例如，如果我哋有16個位元可以用，用拆開三部份嘅方法，用咗一個位元記 sign，如果用7個位元記冪，就仲有8個位元記 mantissa，再如果係用二進制，冪嘅值就限咗喺7個位元可以表示嘅整數，任何表示嘅實數亦都固定咗有8個有效數字。


1984年10月，索尼成功推出手提CD機Discman之後，令啲人嘅聽歌方式更加方便，就連唱片公司所發行嘅專輯亦都開始出咗CD版本。Discman無論係操作方面定係聲音質素，都遠遠超過早期嘅卡式帶機。


除咗日本之外，MD喺西方國家亦都幾流行，尤其香港係日本以外最多人使用MD產品嘅亞洲地區之一。唔單止索尼，包括松下、聲寶都有人用，尤其最醒目嘅EL綫控都有錄音撳掣，非常方便。而且唱片公司出過嘅MD專輯響CD舖都有得賣，之不過呢啲嘢價錢好高亦都好少人儲錢買碟，所以推出一段時間就已經冇咗。


錄音MD嘅曬士差唔多係2.5英吋，外表接近軟碟，光碟本身擺喺一個方型塑膠殼入面，下面有一粒防寫裝置，側面有一個Shutter。不過唱片公司賣嘅MD專輯同CD專輯一樣都係工廠整出嚟嘅，只可以聽，唔畀錄音。


MD擁有卡式帶嘅錄音功能同埋CD嘅快速選曲播放，而且一隻MD碟至多可以記低255個Track Number，無論係上堂時間寫筆記、記者採訪、音樂Demo、私家收藏等等，因此人人都可以隨時隨地用佢補充所需要嘅嘢，而且反覆編輯咁多次亦都影響唔到聲音質素。


VAIO係VAIO公司早期嘅消費電子產品品牌，1997年由日本索尼公司成立。到咗2008年開始以Visual Audio Intelligent Organizer作稱呼，2014年開始獨立運作，易名VAIO Corporation。


VAIO Corporation係日本響2014年7月1號成立嘅一間電腦公司，名稱係出自1997年由索尼公司生產嘅VAIO電腦。總部喺日本長野縣安曇野市。依家VAIO公司所生產嘅電腦產品同埋智能手機，銷售範圍主要係針對商務人士。


索尼公司移動通信事業部，簡稱「Sony Mobile」，以前叫Sony Ericsson Mobile Communications International AB同Sony Mobile Communications Inc.


索尼影業娛樂簡稱索尼影業，1987年至1991年稱哥倫比亞影業娛樂，係間影視製作同發行嘅美國傳媒娛樂公司，地址喺卡爾弗城西華盛頓大道10202號嘅索尼影業工作室大樓，旗下嘅部門分別係哥倫比亞影業、三星影業、螢幕寶石影業、第六攝影廠影業、3000影業、基督教影業、電影集團、家庭娛樂、動畫、索尼經典影片、日本分部、電視、影像製作同電影發行部門。


索尼影業電視係一家美國電視節目製作同發行公司，喺2002年9月16日成立，係哥倫比亞三星電視，三星電視，哥倫比亞影業電視，螢幕寶石電視同Pioneer Telefilms嘅前身。地址喺卡尔弗城西華盛頓大道10202號嘅索尼影業工作室大樓，係索尼影業嘅一個部門，都係索尼嘅子公司。


2002年9月16日，索尼決定停止使用哥倫比亞三星電視呢個名，並將美國嘅工作室改名叫做索尼影業電視，國際部門就改名叫做索尼影業電視國際。 一啲節目繼續用哥倫比亞三星電視嘅名，即管好多節目喺2002年11月停用呢個名，而Hollywood Squares繼續用佢直到2003年頭。


索尼音樂發行有限責任公司係美國索尼娛樂旗下嘅一間音樂出版公司，成立喺1995年，係由索尼音樂出版公司同聯合電視音樂出版公司合併而成嘅。聯合電視音樂出版公司係Michael Jackson創立嘅，佢係喺1985年買咗呢間公司，佢擁有好多版權曲庫，包括Lennon–McCartney嘅歌曲。


2012年，索尼/聯合電視音樂出版公司領導嘅投資財團收購咗EMI音樂出版有限公司，令佢成為全球最大嘅音樂出版管理機構，佢嘅曲庫有超過300萬首歌曲。2016年，索尼公司收購咗傑克遜遺產管理委員會持有嘅索尼/聯合電視音樂出版公司50%嘅股份。


超威半導體，係一間集成電路嘅設計及生產公司，成立於1969年，專為電腦、通信同電子消費類市場供應各種晶片產品，其中包括用喺通訊同網路設備嘅微處理器、快閃記憶體同埋基於矽片技術嘅解決方案等。總公司設於美國加州矽谷內森尼韋爾，除左喺世界各大城市設有辦事處之外，重喺美國、歐洲、日本同亞洲等地設有生產中心。


AMD係目前唯一可同Intel匹敵喺CPU廠商。AMD出品嘅CPU的特點係以較低的核心時脈頻率產生相對上較高嘅運算效率，其主頻通常會比同效能嘅Intel CPU低1GHz左右。自從Athlon XP上市以來，AMD同Intel嘅技術差距逐漸縮小。


AMD同原夥伴兼x86始創者Intel打咗好長官司，2005年，AMD喺日本指控Intel違反當地嘅反壟斷法贏咗，又喺美國特拉華州地區法院控告Intel以秘密回贈、特惠、威脅等手段諗住將AMD嘅處理器擠出國際市場。


之後AMD又對Intel就即時通訊軟件Skype問題作出指控，Skype 2.0版更新咗十人電話會議，但淨係比Intel雙核處理器嘅使用者用，AMD雙核處理器使用者會畀佢哋排擠，用唔都呢個功能。Intel認佢哋用錢收買咗Skype，令到呢個功能只可以畀自家產品使用者用。


ATi公司係一間致力於開發圖形處理晶片嘅公司，其Radeon系列顯示晶片喺民用圖形顯示市場上佔據較大份額嘅晶片之一。除咗顯示晶片之外，ATi最近重開發主板控制晶片。當時有人認為，AMD並購ATi就係為咗期望擁有自主主板控制晶片研發能力，不再受制於台灣嘅晶片廠商同Nvidia。


矽谷呢個名詞最早係由加利福尼亞企業家Ralph Vaerst創造嘅，但卻係由Ralph Vaerst嘅朋友Don Hoefler喺一系列關於電子新聞嘅標題中第一次使用嘅。 1971年嘅1月11號開始被用於《每週商業》報紙電子新聞嘅一系列文章嘅題目──美國矽谷。


之所以名字當中有一個 ｢矽｣ 字，係因為當地企業多數係從事加工製造高濃度矽嘅半導體行業同電腦工業。而 ｢谷｣ 則係從Santa Clara谷中得到嘅。而當時嘅矽谷就係三藩市灣南端沿著101公路，從門羅公園、經山景城、桑尼維爾到矽谷嘅中心聖塔卡拉拉，再經坎貝爾直達聖荷西嘅呢條狹長地帶。


當地一直系美國海軍一個工作站點，並且海軍嘅飛行研究基地亦設於此，後來好多科技公司嘅商店都圍繞著海軍嘅研究基地而建立起來。但當海軍把佢大部分位於西海岸嘅工程項目轉移到聖達戈時，NASA接手咗海軍原來嘅工程項目，不過大部分嘅公司卻留咗下來，當新嘅公司又搬來之後，呢個區域逐漸成為被航空航太企業聚積區。


喺1951年，特曼又有咗一個更大嘅構想，嗰就係成立史丹福研究園區，呢個系第一個位於大學附近嘅高科技工業園區。園區喥一啲較小嘅工業建築以低租金租畀一啲小嘅科技公司，今日，呢啲公司係重要嘅技術誕生地，可系喺當時卻並唔為人所知。


最開始嘅幾年喥只有幾家公司安家於此，後來公司越來越多，佢哋唔但應用大學最新嘅科技，同時又租用該校嘅土地，呢啲地租成為咗史丹福大學嘅經濟來源，使史丹福大學不斷嘅興旺發達。 特曼喺1950年代決定新嘅基礎設施則應以 ｢谷｣ 為原則而建造。


喺嗰佢打算設計一種能夠替代電晶體嘅元器件來佔領市場。但喺考慮設計得比 ｢簡單嘅｣ 電晶體仲要簡單嘅呢個問題時佢卻難住咗。被困難難住嘅肖克利愈髮變得偏執，佢要求對職員進行測謊，並公佈佢哋嘅薪金，呢啲事情惹惱咗大家。


由於諾宜斯發明了積體電路技術，可以將多個電晶體安放於一片單晶矽片上，令到仙童公司平步青雲。而1965年摩爾總結咗積體電路上面嘅電晶體數量每18個月翻一番嘅規律，亦即係啲人熟知嘅 ｢摩爾定律｣，呢一定律雖然只係由1960年代嘅資料總結而成嘅，但係直到21世紀最初嘅嗰幾年卻依然有效。


後來嘅幾年，呢種事情又不斷嘅上演，脫離控制嘅工程師不斷嘅建立新嘅公司。 1967年初，斯波克、雷蒙德等人決定離開仙童公司，自創美國國家半導體，總部位於聖塔卡拉拉。而1968年仙童公司行銷經理桑德斯嘅出走，又使世界上出現咗超微科技呢家公司。


1981年對仙童公司來話就係惡夢嘅開始。呢一年，設喺聖荷西嘅晶片廠發生有毒溶液嘅洩漏，於是公司唔得唔花費1200萬美元來更換土壤同監測水質。從此，公司開始走向下坡路，最終消聲匿跡。但係啲人唔會忘記佢喺矽谷歷史上所作出嘅貢獻同對於開發單晶矽片嘅豐功偉績，由仙童僱員所創建嘅公司喺矽谷乃至全美國已超過百家。


x86係指一系列由英特爾開發處理器嘅架構，皆因開頭處理器名格式都係「86」字尾，包括Intel 8086、Intel 80186、Intel 80286等等，所以就叫「x86」。佢由初頭16位元嘅架構，先後發展出32位元同64位元嘅架構。


Core i3處理器係Intel第一款CPU搭GPU嘅產品，第一代Core i3建基喺Westmere微架構。Core i3整合一啲北橋嘅功能，集成PCI Express控制器、記憶體控制器同埋Intel HD Graphics。


Core i5係Intel嘅一款CPU產品，係由Intel Core i7衍生出嚟嘅低階版本，第一代Core i5基於Intel Nehalem微架構。同Core i7支援三通道記憶體唔同，Core i5淨係集成雙通道DDR3記憶體控制器。


另外，Core i5整合咗一啲北橋嘅功能，集成PCI Express控制器。處理器核心方面，第一代Core i5代號Lynnfield，採用45納米製程嘅Core i5有四核心，用唔到超線程技術，加埋淨係提供4個線程。


牌子名方面，唔會再用Duo 或者Quad 呢啲字眼嚟辨別核心數量。Core i7 處理器配合嘅晶片組係Intel X58，最勁嘅型號支援三通道DDR 3 記憶體，記憶體控制器會裝埋喺CPU 入面。Core i7 亦支援Turbo Mode 技術，如果有程式要用比較多嘅處理器資源，處理器嘅頻率可以按步驟提升。


呢個功能唔需要作業系統嘅支援，完全由硬體監控。Power Gates 技術方面，核心冇嘢做嗰時可以Close 咗佢。對比起上一代嘅Core 2 Duo，Core i7 嘅核心電阻可以閂埋，電流可以完全唔通過核心。


喺中國大陸，香港同新加坡，都有官方聲音支持一帶一路。不過台灣，馬來西亞同埋西方國家好多都對佢持有負面態度，甚至之後叫停。有部分聲音認為，一帶一路違反自由貿易理念，偏袒中方企業。台灣同西方甚至有聲音認為，呢個係中國邊緣化台灣戰略嘅一部分。


喺斯里蘭卡，一帶一路引起咗唔少爭議，當中包括南部深水港漢班托塔嘅租約問題。有評論就認為，包括斯里蘭卡在內，中國利用一帶一路倡議導致唔少國家陷入中國債務陷阱，當地政府還唔到錢就要將土地或港口租借畀中國。


好多人民，同主流媒體就「一帶一路」政治隱危上，出現「歷史錯亂」現象。《明報》等傳統報紙佬將「一帶一路」同「大東亞共榮圈」比較，甚至網民聯想出以前個「全球帝國」日不落帝國兩地合作隱危亦有前例可見。例如連接中國大陸遼寧省丹東市，同北韓平安北道新義州市兩大跨國橋樑。


由於唔同嘅換算方法都成日搞亂嗮。例如，一般嘅硬碟生產廠商都係用1,000,000,000,000位元組 = 1TB嘅進制，而 Microsoft Windows等作業系統就係用太字節嚟換算，所以有佢嘅容量報告成日細個硬碟標示容量嘅嘢。


雖然話太比字節同太字節有好密切嘅關係，兩者可以係同義，又可以係1012位元組，啫係1,000,000,000,000位元組，但係佢哋嘅計算方法都有唔同。因為太字節係用十進制計，而太比字節係二進制嘅單位嚟計嘅。


雖然話拍比字節同拍字節有好密切嘅關係，兩者可以係同義，又可以係1015位元組，啫係1,000,000,000,000,000位元組，但係佢哋嘅計算方法都有唔同。因為拍字節係用十進制計，而拍比字節係二進制嘅單位嚟計嘅。


雖然話艾比字節同艾字節都有主好密切嘅關係，兩者可以係同義，又可以係1018位元組，啫係1,000,000,000,000,000,000位元組，但係佢哋嘅計算方法都有唔同。因為艾字節係用十進制計，而艾比字節係二進制嘅單位嚟計嘅。


雖然澤比字節同澤字節有好密切嘅關係，兩者可以係同義詞，又可以係1021位元組，啫係話1,000,000,000,000,000,000,000位元組，但係佢哋嘅計算方法都有唔同。因為澤字節係用十進制計，而澤比字節係二進制嘅單位嚟計嘅。


雖然話堯比字節同堯字節有好密切嘅關係，兩者可以係同義，又可以係1024位元組，啫係1,000,000,000,000,000,000,000,000位元組，但係佢哋嘅計算方法係唔同。因為堯字節係用十進制計，而堯比字節係二進制嘅單位嚟計嘅。


DRAM係一種半導體記憶體，作用原理係利用電容入面嘅儲存電荷嘅多少嚟代表一個二進制位元係1定係0。由於現實中電晶體會有漏電電流嘅現象，搞到電容上所儲存嘅電荷數量唔夠去正確判別資料，而造成資料損毀。因此對於DRAM嚟講，週期性咁充電係一個唔可以避免嘅要件。


資料儲存係指將資料留存住嘅各種方式，而做到資料儲存嘅嘢就叫資料儲存裝置，簡稱儲存裝置。大自然入面，RNA同DNA就儲存咗遺傳資料。而人類社會入面，資料儲存方式有好多種，由比較原始嘅寫字，到現代嘅電腦資料儲存。


1924年，RCA的一位設計師Richard H. Ranger發明咗wireless photoradiogram，或者叫做無線電傳真，係今日傳真機嘅前身。一幅美國總統卡爾文·柯立芝的照片，喺1924年11月29日由紐約送到去倫敦，成咗第一幅用無線電傳真技術傳送嘅影像，喺兩年之後開始咗商業應用。


SuperCollider 係一隻專為製作電子音樂設計嘅物件導向高級語言、聲伺服器同整合開發環境，由音樂人 James McCartney 設計，1996年面世，本來係收費軟件，2002年以GPL授權重新推出，成為自由軟件。


特殊學習需要係指嗰班比大多數同齡細路喺學習同發展方面遲緩、困難或者殘疾嘅學童。有特殊學習需要嘅細路可能需要同其他同齡細路更多嘅幫助，呢種幫助叫做特殊教育。特殊學習需要嘅學童分唔同類別，主要症狀包括讀寫障礙、智力障礙、自閉症、發展遲緩、情緒障礙、過度活躍症等。


國際航空運輸協會，簡稱 IATA，係1945年成立嘅世界航空公司行業協會，總部設喺加拿大嘅滿地可。截至2023年，IATA 嘅會員來自120 多個國家嘅318間航空公司，佢哋嘅國際航班客運量佔咗全球83%。


勝安航空係一間總部喺星加坡嘅航空公司，新加坡航空全資附屬公司，呢間航空公司嘅航線高達46個，包括東南亞、南亞同中國嘅城市，2006年嘅載客量達到156萬人次。勝安航空係新加坡航空公司嘅區域聯隊，雖然佢係新加坡航空全資附屬嘅子公司，但係重未加入星空聯盟。


南方航空嘅前身係1950年成立嘅軍委民航廣州辦事處，佢喺1959年改作民航廣州管理局。響1988年，中國民航局進行咗業務重組，民航廣州管理局管轄嘅中國南方航空亦喺1991年掛牌成立。由嗰陣時起，中國南方航空公司就急速發展，好快就做咗中國航空公司「三巨頭」嘅其中一個。


1996年，南航開通咗首條洲際航線，由廣州經由北京至阿姆斯特丹，次年重開通咗由廣州跨太平洋直飛洛杉磯嘅航線。南航響2000年至2002年先後併購咗中原航空、新疆航空、中國北方航空。南方航空喺2007年11月15號成為天合聯盟嘅成員。


海南航空股份公司，簡稱海航，係一間總部設喺中國海南省海口嘅航空公司，1993年1月成立，IATA代碼係HU，ICAO代碼係CHH，用美蘭機場做基地。佢係中國第一間A股同B股同時上市嘅航空公司，亦都係繼中國南方航空、中國國際航空同中國東方航空之後中國第四大嘅航空公司。


有經濟分析師認為，呢份價值33億美金嘅訂單將會對香港老牌航空公司國泰航空同港龍航空構成真正威脅。此外機隊規模確實可觀，訂單中嘅長途機型會幫得到公司拓展新航線。而外界就認為呢次增購客機一事係咗除本身嘅直升機服務外，為加入做定期客運服務作出準備。


2011年12月13號，上海A股上市嘅海南航空股份全資子公司海南航空有限公司嘅全資子公司Hainan Airlines Investment Holding Co. Limited以總價8.42億人民幣、注資香港航空，注資後持有香港航空嘅19.


2012年8月15號，表示未來將善用區域業務嘅優勢，專注喺亞太地區。亦都會重新部署機隊組合，重點加強喺中國、東南亞、日本同韓國。用新嘅空中巴士逐步取代波音737客機，轉做全空中巴士機隊，提高服務同慳番維修方面嘅錢。


搭香港航空喺北京首都國際機場轉機海南航空往返北美洲同歐洲嘅旅客，可以喺首都機場使用海南航空嘅中轉旅客貴賓室。貴賓室提供輕便小食、飲品、會議及商務區域，同埋睡眠區域，使用貴賓室嘅旅客可以同時享受免費行李寄存嘅服務。


2014年1月，正式公布全新企業形象。全新嘅機身塗裝同埋企業標誌融入咗香港維多利亞港同埋城市輪廓嘅元素，大量用紫色同紅色，取代原本嘅紅色同金色，並由3月底起，陸續推廣去成個香港快運嘅品牌裏便。另外，喺廣告同埋宣傳上面亦都用 HK Express，以彰顯全新嘅營運精神。


香港快運喺2015年推出全新嘅機艙服務員制服。新設計沿用企業主導嘅紫色，並喺呢個基礎下新增繪圖特有嘅銀色，帶出雙重色調同呼應品牌嘅連貫性。制服用咗靚啲嘅布料縫製，女裝制服以紫色外套同暗淡嘅銀色淡光同品牌嘅主色互相配搭，雙色調嘅銀色裙以紫色線加喺領同埋腰做點綴。


香港快運航空喺各地機場提供多項顧客服務。喺總樞紐同埋基地香港國際機場，香港快運航空登機櫃檯同埋服務櫃位設喺一號客運大樓H段，幫旅客做登機手續同埋行李寄倉，但要搭旅客捷運系統，番到中場客運廊上機。此外，旅客如有需要，可以於喺做登機手續嗰陣同地勤買舒適空間位。


《自由飛》除機票本身附有嘅運送旅客同埋手提行李外，唔跟寄倉行李、預先揀位等增值服務，所以旅客要因應自己嘅需要自己揀。旅客可以喺買機票嗰陣一齊買，或者喺買機票之後打客戶服務熱線、用官方網站中嘅行程管理功能喺指定嘅時間裏便加番寄倉行李等增值服務。


上述三種購買方式所需嘅費用係唔同，喺現行規定下，喺買機票嗰陣一齊買係最抵。官方網站上列明嘅增值服務費用係單程嘅，要買多程增值服務嘅話就要畀各程增值服務費嘅總和。旅客亦可因應需要喺每一程買唔同組合嘅增值服務。


買咗嘅增值服務唔畀改同埋冇得退款。如果寄倉行李超過之前買咗嘅重量，會當做超重行李處理。寄倉行李喺合符指定尺寸規格同埋總重量唔超過之前買咗嘅重量之下，唔限件數，而每一件行李嘅重量唔理喺咩情況，都唔可以過32公斤。


《UO雜誌》以時髦、型格同最實質嘅香港作為基調，特別針對年輕、具悟性同埋冒險嘅讀者而設，按月以旅遊、休閒、購物、美食、探險同人做封面主題。同其他雜誌唔同嘅係，《UO雜誌》歡迎讀者分享佢嘅旅遊經歷同埋相，被揀中嘅會喺雜誌上刊登。


香港快運航班上設有商品銷售服務，產品嚟自全球最大機艙免稅商DFASS，機艙免稅雜誌'U' Order'就匯聚46個國際牌子畀旅客選購。'U' Order'用顏色編碼做產品分類，方便旅客輕鬆快捷瀏覽同埋揀心儀產品。


大灣區航空喺2010年5月24號成立，係東海集團旗下嘅航空公司，當時叫做東海航空有限公司，2019年1月17號改名叫東海航空有限公司，2019年12月5號再次改名做香港紫荊航空有限公司，之後喺2020年7月8號嗰時改名做大灣區航空有限公司。


2021年2月頭，大灣區航空嘅航線申請並無喺政府刊憲後14日之內受到其他航空公司反對，只係收到申訴。而3月頭大灣區航空董事許漢忠喺接受電台訪問嗰陣話，受新冠肺炎疫情影響，運送同埋改裝飛機等工序，已經比預期遲咗2個月，期望今年第三季可以完成所有申請，並且喺年尾之前有3架飛機可以投入服務。


2021年9月8號，由於國泰航空公司之前對大灣區航空嘅牌照提出申述，空運牌照局將會排期喺2021年12月尾展開閉門聆訊，到時候國泰航空同埋香港航空將會派代表出席。除此之外，國泰航空亦都要求提供28日時間去準備聆訊，而空運牌照局會喺聆訊之後先做牌照審批決定，因而令到大灣區航空喺2021年之內首航無望。


2021年11月22號，大灣區航空行政總裁丘應樺指出，由於受到肺炎疫情影響，佢預料航空公司啟航日期要由出年第一季，延遲至出年第二季之前。而延遲啟航亦都令到航空公司財政壓力增加，但係目前並唔需要額外籌集資金。


2022年1月6號，大灣區航空同全球分銷系統平台Amadeus簽咗合作協議，旅遊代理商遲啲可以透過嗰個系統查到航班資料、票價同埋可以訂埋大灣區航空嘅航班。而嗰啲航班喺香港政府部門批咗之後，預計可以喺今年嘅第一季之內投入營運。


中國民用航空局喺2022年8月頭向大灣區航空批出來往北京、上海浦東、杭州、成都同埋武漢，總共5條航線嘅客運同貨運經營許可。中國民航局要求航空公司做好開航前嘅各項準備，包括具體嘅航路同起降時間等，經過當局審批之後就可以運行相關航線。


2020年12月10號登記董事會成員分別係前國泰港龍航空行政總裁丘應樺、創辦人黃楚標、黃楚標個老婆黎慧群、黃楚標大舅父李治民。2021年1月12號增加順豐控股創辦人王衛、香港行政會議成員李國章、前香港保安局局長李少光、香港立法會主席梁君彥同埋前香港機場管理局行政總裁許漢忠。


2021年8月2號，大灣區航空喺廣州白雲機場接收咗第一架飛機，跟住架飛機飛咗去德國漢堡，喺嗰度做咗為期幾個禮拜嘅飛行測試之後，喺9月6號由漢堡機場起飛，途經哈薩克斯坦嘅首都努爾蘇丹，並且喺9月7號順利抵達香港國際機場。


2021年1月22號，大灣區航空刊憲申請經營中國大陸48個第一、二線城市、蒙古、日本、南韓、台灣、菲律賓、新加坡、印尼、馬來西亞、越南、緬甸、汶萊、老撾、印度、孟加拉、塞班島同埋關島等一共104個客運航點。


英倫航空係英國一間舊航空公司，以倫敦希斯路國際機場及曼徹斯特國際機場為樞紐機場，主要經營英國國內業務，但航線遍及歐洲大陸、中東、美國等地嘅30幾個目的地。英倫航空擁有40幾架飛機，包括空中巴士同巴西航工嘅機型。


係葡萄牙嘅載旗航空公司，1945年3月15號成立，總部喺里斯本。 佢係葡萄牙嘅國家航空公司，用里斯本機場做樞紐同埋公司總部。葡萄牙航空都係星空聯盟嘅成員，主要業務係經營葡萄牙國內、歐洲、非洲、美洲嘅航線。


1990年代初之前，Air Canada都將業務重點放喺國內、歐洲同埋美國航線上面。1994年，Air Canada開通溫哥華往返香港嘅航線，先至準備註冊中文名。但係當時『加拿大航空』呢個名，早就已經喺1950年代被搶先開通香港經東京往溫哥華航線嘅競爭對手Canadian Airlines註冊咗，因此Air Canada祇能夠將中文名定為『楓葉航空』。


美航嘅航班路線遍佈全美國，重有飛去加拿大、南美洲、西歐、同埋幾個亞洲國家例如印度、日本等地區嘅路線。喺拉丁美洲嚟講，佢嘅航班路線係咁多美國航空公司之中最多嘅。例如海地同玻利維亞，美航係唯一一間美國航空公司有路線飛去呢嘅兩個國家嘅航空公司。


S7航空，全名西伯利亞航空，係俄羅斯一間航空公司，1992年成立。2008年開始成為俄羅斯本地主要嘅國內線航空公司，之後亦發展國際航線，目的地包括奧地利、捷克、保加利亞、中國內地、香港、越南、日本、埃及、德國、愛爾蘭、以色列、黑山、韓國、西班牙、泰國、土耳其同埋阿聯酋。


擴散模型，又喊做擴散概率模型，係機械學習裏頭一種潛在變數模型。啲模型係憑變分推斷訓練嘅馬可夫鏈。模型嘅目標係學習種潛在結構畀隻數據集，透過建模畀種方式，種藉由佢啲數據點識擴散開喺隻潛在空間嘅。喺電腦視覺領域，噉樣代表到藉由訓練並學習到種逆過程畀擴散過程，一隻神經網絡會識做去噪畀啲圖像，啲經過高斯噪音模糊過嘅。


1910年，波蘭科學家希爾斯菲爾德同位德國科學家發現咗ABO血型系統嘅遺傳性，期間迪卡斯楚重發現咗AB型血。血型系統喺1927年隨住蘭德施泰納去到美國紐約嘅美國國家研究院介紹兼研究出佢同班科學家喺發現血型系統之後嗰廿七年嚟，將發現嗰四種血型分成四樣。


不過嗰時定名嗰四種血型係A、B、0、AB，而C型血之所以改名做0型血，係因為「0」字係代表德文「ohne」一詞第一個拉丁字，不過蘭德施泰納好快又考慮到「0」字會俾識德文用家理解錯成「無效」噉解，而將「0」字改返成「O」字，最後定名做嗰四種血型分別係A、B、O，同埋AB。


正因爲噉，蘭德施泰納喺1930年攞咗諾貝爾生理學或醫學獎。而蘭德施泰納所提出的嘅四種血型系統最後喺1950年先至喺全球廣泛使用。而佢嘅編碼血型嘅抗原決定簇嘅A、B、O等位基因嘅DNA結構，喺1990年由日本學者山本文一郎講咗出嚟。


AcFun，簡稱ac，係一個中文視頻共享網站。acfun係「動畫、漫畫同樂趣」嘅減筆。呢個係第一個視頻分享網站，評論覆蓋喺視頻上。佢網站起頭針對嘅係ACGN觀眾，係一個對觀眾有影響力嘅視頻分享網站。AC Musume同TD Musume係ACFun嘅代表性圖標。


由於交通唔方便，阿森松島之前係冇旅遊業，因素有島上缺乏旅遊設施，以及英國行政當局有限制。2000年後，英國皇家空軍同佐治敦嘅黑曜石旅館搞咗細規模嘅航空旅遊服務，起咗嘅細型客舍。不過，遊客去阿森松島之前仍然需要獲得行政專員嘅書面批准。


艾倫艾佛遜係美國籃球員，暱稱「A.I.」、「答案」，維珍尼亞州咸頓人。1996年畀費城七六人喺選秀會以第一輪第一順位揀中之後加入NBA，成為NBA史上最矮嘅新秀狀元。其後先後效力丹佛金塊、底特律活塞同埋孟非斯灰熊。


，原名富羅倫斯·安東尼，係美國嘅一位教育家兼詩人，美國德克薩斯州人，喺德克薩斯州阿爾巴尼出世。曾經喺1999年攞過國際詩篇大賽大獎。佢喺2010年3月20號因癌症而死喺美國俄克拉荷馬州靜水市嘅一間住所入面。


亞洲航空係亞洲最大嘅廉價空運公司，1993年成立，喺馬來西亞、泰國同印度尼西亞嘅空運基地每日一共經營400幾個航班。而佢嘅子公司Air Asia X喺2007年成立，主要經營低成本嘅長途運輸同埋多班次航線。


亞航成立嘅最初，就已經有個夢想「Now Everyone Can Fly」。喺2001年起，亞航好快咁喺全球各地打破咗航空業嘅常規，成為世界「最佳航空公司」。創新嘅解決方案、高效嘅業務流程同埋熱情嘅經營方式，亞航不停喺廉價航空領域銳意進取，而家航線網絡已經覆蓋超過20個國家同地區。


日本亞洲航空，由亞洲航空同全日本空輸喺2011年7月21號合資成立，喺8月正式成立。樞紐機場為成田國際機場，2012年8月開始商業營運。由於合作理念相悖，全日空同亞航喺2013年6月25號宣布終止日亞航合作關係。


2014年7月1號，亞航宣布重返日本市場，同樂天集團以及其他日本商合資成立新日本亞航，預計喺2015年夏季進行商業營運。2020年10月5號，亞洲航空宣佈因武漢肺炎疫情影響，日本亞洲航空喺同年12月5號結束營運。


印度亞洲航空，由亞航同塔塔集團喺2014年8月19號合資成立，亞航持股49%，Telestra Tradeplace持股21%，塔塔集團持股30%。，亦係印度第一間有外資投資嘅航空公司。2014年6月12號，印度亞航正式商業營運，首航航班係班加羅爾至果阿航班。


2017年5月，中國光大集團、河南工作集團同亞洲航空有限公司宣布簽署諒解備忘錄，喺中國建立一間低成本航空公司作為合資企業。但係呢個合資企業已經喺2018年失效，因為嗰份非約束性初步協議有效期為12個月，並且喺關聯方到期時未予以續約。


2011年6月，亞航喺巴黎國際航空太空展訂購咗200架空中巴士A320neo，係客機量最大嘅單一訂單之一，訂單金額高達180億美金，雖然亞航可能以折扣價格購入。呢個訂單使得亞航成為空中巴士最大嘅客戶。


亞洲航空唔提供免費飛機餐，旅客喺購買機票時可以自己揀買唔買埋熱食餐盒。另外，亦可以喺航機上買簡單嘅零食、飲品等。因應馬來西亞伊斯蘭教規範，亞航唔會提供含有豬肉餐點或販售酒類飲品，但係開長程航線嘅亞航 X除外，機上重係會賣啤酒同其他酒類飲品。


美聯社除咗為一般傳媒提供新聞稿之外，仲出版咗一本叫《AP Press Stylebook》嘅格式手冊。美聯社格式手冊奠定嘅寫作格式叫做美聯社格式。相對於北美英文編輯界常用嘅芝加哥格式，美聯社格式比較口語化，除咗好多傳媒會用之外，好多美國嘅公司機構嘅對外通訊都會。


以前阿士東維拉喺甲組嗰陣，贏過七個聯賽冠軍，同埋七個足總盃。英超成立之後，維拉成日都排頭幾位，甚至排過榜首，只係佢嘅表現冇咁穩定。踏入2010年代維拉經常為護級而戰，而2015年至2016年英格蘭超級足球聯賽自第一輪贏咗之後19場未贏過，最後喺第34輪作客輸畀曼聯之後，宣佈護級失敗，歷嚟首次自英超降班。


防毒軟件、臺灣叫防毒軟體、中國大陸叫殺毒軟件係一種用嚟偵測、移除電腦病毒、電腦蠕蟲、同特洛伊木馬程式。防毒軟件通常含有即時程序監控識別、惡意程式掃描同清除以及自動更新病毒資料庫等功能，有嘅防毒軟件附加損害恢復等功能，係電腦防禦系統嘅重要組成。


BB霜個「BB」，一般人會理解做BB仔，覺得搽完肌膚會好似BB仔咁滑嫩，但英文名並唔會用「baby」，而係用「blemish balm」、「blemish base」、「beblesh balm」、「beauty balm」等等嘅字眼，無統一嘅名。


基督少年軍源自英國，係歷史上第一個青少年制服組織，創辦人威廉‧亞歷山大‧史勿夫爵士喺年輕嘅時候係教會嘅一位主日學老師。佢覺得傳統嘅主日學模式難以滿足少年人嘅好奇心同好動嘅個性，所以善用佢義勇軍人嘅背景，將團隊精神同軍事紀律融合喺宗教活動之中，以更多元化嘅方式教育少年人。


基督少年軍喺1883年創立，1887年傳到美國，1889年傳到加拿大，1891年傳到澳洲，1889年傳到南非。基督少年軍嘅概念亦被唔少歐洲國家採納，尤其是喺北歐、丹麥、瑞典、芬蘭等亦有成立類似基督少年軍嘅組織。


但係直至1950至1960年代，基督少年軍嘅世界性發展先算係最大，分隊紛紛喺太平洋島嶼、東亞洲、非洲、加勒比海等一帶陸續成立。基督少年軍亦喺1959年喺香港成立第一支分隊。基督少年軍遍佈世界超過五十多個國家，成員差唔多有五十萬。


英國文化協會 ，係英國政府喺1934年成立嘅非牟利組織，致力促進英國文化、教育、國際關係嘅拓展同交流，喺全球109個國家、二百幾個城市設有分部，1943年開始喺中國大陸、香港、台灣、新加坡同馬來西亞陸續成立辦事處，提供英式英語教學、英國期刊、留學情報以及各領域消息、免費諮詢等服務、外交機構建有合作計畫。


朋友，或者朋，或者友，係指兩個或者以上嘅人。佢哋冇血綠關係，但係會互相支持，互相幫助，有親近嘅感覺。朋友通常會喺埋一齊，通常大家之間有共通嘅地方，好似口味、興趣、志向、目標或者地位等等。朋友係靠信任維繫，所以忠誠係朋友其中一個要素。


英國利蘭汽車公司係喺1968年英國工黨政府支持之下，由利蘭同埋英國汽車控股合併而成。嗰時英國汽車控股就嚟冧而利蘭就做得掂，當時工黨政府希望利蘭嘅專長可以帶起英國汽車控股。呢次合併將接近100間公司帶入同一間公司，佢哋包括英國大部分房車、巴士及貨車製造廠，另外重有第二啲廠好似冷藏設備製造廠。


喺合併之前，英國汽車控股旗下公司之間已經有一定嘅內部競爭，合併之後再加埋原利蘭旗下嘅公司，令內部競爭加劇，而旗下亦有好多類似嘅產品。英國利蘭汽車公司曾經好努力將自己塑造成一個牌子，做過好多宣傳，但反而令啲客覺得好混亂。


再加上勞資關係差、1973年爆發石油危機、每月禮拜開三日工、高通脹同埋缺乏有效管理，令英國利蘭汽車公司變得難以管理，而財政又唔掂。即使喺1974年得到政府注資，英國利蘭汽車公司去到1975年已經面臨破產。


由Don Ryder爵士針對英國利蘭汽車公司問題而寫嘅Ryder Report喺1975年3月26號呈交畀政府。之後根據報告提議，工黨政府成立新控股公司英國利蘭去接收英國利蘭汽車公司，並將公司大幅重組。


1977年，Michael Edwardes成為英國利蘭嘅行政總裁。同年Leyland Cars分拆成Austin Morris同埋Jaguar Rover Triumph。Austin Morris包埋MG。


而路華集團剩低業務就喺1988年由英國政府賣畀British Aerospace。路華集團喺1994年賣咗畀寶馬，寶馬最終只係留低迷你嘅業務，並喺2000年賣走MG同埋路華，成為MG路華集團。MG路華集團喺2005年4月被接管，之後大部分資產都俾南京汽車集團買入。


該公司前身係創立喺1908年嘅盎格魯˙波斯石油公司，1954年改稱「British Petroleum」，同時「BP」縮寫依然常用。該公司整合探油、探氣、煉油、儲油、售油、零售等營業領域。喺1998年一次購併行動之後，「BP」唔再作為「British Petroleum」嘅縮寫，而成為公司正式名稱。


加勒比尼德蘭指2010年尼德蘭安的列斯解體之後，選擇加入尼德蘭本體嘅三個位於加勒比海嘅島，由博奈爾島、聖猶士坦島同薩巴島三個島組成。雖然政治上加勒比尼德蘭屬於尼德蘭本體，爾三個島上面嘅公民亦都有歐盟公民身份，但係島上面嘅通行貨幣唔係荷蘭盾，而係美元。


同其他聯邦政黨唔同嘅係，魁人政團祇會競選魁北克境內嘅75個聯邦議席。從1993年第一次參加大選直到2011年，魁人政團一直囊括到魁北克大多數聯邦議席。但係喺2011年大選裏面，魁人政團遭遇到前所未有嘅慘敗，喺加拿大新民主黨嘅窮追猛打之下，議席由49個跌到剩返4個。


普通嘅HTTP/FTP下載使用TCP/IP協議，BitTorrent協議係起喺 TCP/IP 協議之上嘅一個 P2P 文件傳輸協議，喺TCP/IP結構嘅應用層。 BitTorrent協議本身都包含咗好多具體嘅內容協議同擴展協議，而且喺度不斷擴充緊。


.torrent 文件其實係文本文件，包含 Tracker 信息同文件信息兩部分。Tracker 信息主要係 BT 下載時需要用到嘅 Tracker 伺服器地址同針對 Tracker 伺服器嘅設置，文件信息係用目標文件計出嚟嘅，計算結果根據 BitTorrent 協議入面嘅編碼規則進行編碼。


下載嗰陣，BT 客戶先解析 .torrent 文件得到 Tracker 地址，然後連接到 Tracker 伺服器。Tracker 伺服器回應下載者嘅請求，提供下載者其他下載者嘅 IP 地址。下載者再連接去其他下載者，根據 .


一般嘅 HTTP / FTP 下載，發佈文件只係喺某個或者某幾個伺服器，下載嘅人太多，伺服器的頻寬好容易受唔住，變得好慢。而 BitTorrent 協議下載嘅特點係，下載嘅人越多，提供嘅頻寬亦都越多，種子亦會越來越多，下載速度就越快。


而有啲人下載完成之後閂咗，提供比較少嘅數據畀其他用戶，為咗盡量避免呢種行為，喺非官方 BitTorrent 協議中有超級種子嘅演算法。這種演算法畀文件發佈者分幾步發佈文件，發佈者唔洗一次提供文件所有嘅內容，而係慢慢咁開放嘅下載內容嘅比例，延長下載時間。


共享創意係一個非牟利組織，亦係個組織提供一系列彈性著作權嘅授權方式個名。共享創意組織嘅主要宗旨係希望著作物可以廣為流通同埋改作，做其他人去創作同埋一齊分享嘅基礎，並且用提供嘅授權方式去確保個希望成真。


Common Lisp，程式語言一種，係 Lisp 嘅分支，1984年定落來，1994年定為美國標準。佢個名意思，就係共通Lisp。佢之所以出現，皆因當期時Lisp已經分成好幾派，咁大家有意寫返一套共通版本。


根據《聖經》故事，喺耶穌嘅最後晚餐有13個人，包括耶穌同埋佢嘅12個門徒，其中一個係出賣耶穌嘅係猶大，之後嗰日耶穌被釘十字架係星期五。以後係咁橋，歷來好多個13號星期五，西方人都行衰運，所以有大迷信，黑色星期五係凶日，熊市股災都有份。


構成滑鐵盧大學嘅，除咗公立嘅部分之外，其實有四間有基督教背景嘅書院，佢哋都係面積蚊型、有宿位嘅書院，呢啲書院包括 Conrad Grebel、Renison、其實已經冇咗教會背景嘅 United 同其實已經升咗格做大學嘅 St.


United 本來係加拿大聯合教會應滑大邀請而設立嘅一間書院，1962年創校，本來叫聯合教會聖保羅書院，2002年脱離聯合教會，由一間獨立嘅有限公司營運，並改稱聖保羅書院，2022年9月24號喺冇咨詢過學生嘅情形下突然改名，叫聯合書院，雖然佢一早已經同聯合教會冇咗關係。


St. Jerome’s 係併咗入滑大嘅天主教書院，1865年創校，即係滑大創校嘅92年前，原本係專上學院，叫聖葉理諾學院，1959年升格做大學，改名叫聖葉理諾大學，但係因為已經有滑鐡盧大學，於是就自願併咗入去，除咗神學學位之外放棄唔用頒自己學位嘅權利，1999年正名 St.


CU係南韓一間連鎖便利店，1990年10月以全家嘅品牌開頭一間店，2002年10月喺北韓金剛山公園開店，2003年10月成為國內業界頭一個開到第2,000間分店，2005年7月成為國內業界頭一個開到第3,000間分店，2011年7月成為國內業界頭一個開到第6,000間分店，2012年3月成為國內業界頭一個開到第7,000間分店，2012年6月由舊名FamilyMart改成而家個名，FamilyMart品牌撤出南韓市場。


喺香港出世，喺英國大學畢業。佢先生梁振英嚮1970年代尾由碧仙桃畢業返香港，投身測量師行業。有次舊生會中邂逅法律系一年級師妹唐青儀，梁振英隨即約佢去睇戲。相傳佢哋係喺北角國賓戲院睇一齣文藝片《天地一沙鷗》。


陳宗澤，綽號CY，用過藝名陳澤言，係香港男歌手。2020年佢參加ViuTV主辦嘅《全民造星III》比賽，因為佢喺團體賽表現唔理想，選情一路被睇淡，但佢喺廿強淘汰賽嘅個人對決入面，表現力壓熱門參賽者江宏基，以爆冷姿態入圍十強，最後攞第八名。


佢喺2012年2月正式參選2012年香港特別行政區行政長官選舉，並喺選舉中以689票當選。因為噉，反對佢嘅人就叫佢做「689」，諷刺佢以呢個得票就做到特首。更有甚者，梁振英管治班子嘅共產黨色彩濃厚，故有「港共政權」嘅謔稱。


2014年，梁振英管治班子交咗政改報告畀全國人大常委會，建議啟動政改五部曲程序，到2017年普選香港特首。不過，民主派狠批梁振英偽造主流民意，製造「鳥籠」選舉，搞到和平佔中喺當年嘅9月28號發生，而政改方案亦喺2015年俾立法會否決。


另外，2014年10月，有報導指時任梁振英曾經喺2011年同澳洲企業UGL就該公司收購戴德梁行簽訂「不競爭、不挖角」離職協議。坊間質疑梁振英涉及利益衝突，但由於執法部門遲遲未有起訴梁振英，民主黨多名成員去到2018年發起天下為公行動，以眾籌形成籌集資金以作進一步行動，而由於梁振英恐嚇民主黨有關成員，令天下為公同時得到唔少支持。


2012年12月18號，張曉明出任香港中聯辦主任冇耐就公開話「西環不治港，但是西環要盡責」。張曉明成日高調就香港敏感議題發言，引起關注。佢任內就出現被指係中聯辦培植新興激進親中派同立場支持梁振英組織，有關組織又統稱「西環契仔契女」，用文革式手段攻擊民主派同異見人士。


龍珠係日本嘅一套漫畫，鳥山明作品。故事中，龍珠一共有七粒，散落喺地球唔同嘅角落。集齊七粒龍珠嘅人就可以呼喚神龍，請求佢為佢達成願望。內容講述主角喺深山長大嘅孫悟空遇上搵龍珠的嘅少女科學家莊子，一齊上路踏上搵龍珠嘅旅程。


dc係用咗逆波蘭表示法嘅跨平台計數程式，佢用到任意精度算術。佢係 Lorinda Cherry 同埋 Robert Morris 喺貝爾實驗室期間寫出嚟嘅，佢係最老嘅Unix實用工具，早過C語言發明出嚟。


由於阿路他利亞唔停噉發生咗邪惡龍族同埋怪獸嘅襲擊。喺大陸嘅一個細村入面有位攞住希望之鑰匙嘅僆女。有啲高級牧師同魔法師聽到佢出咗嚟就去搵佢嚟，甚至連統治世界嘅邪惡勢力都逳埋手。而勇士都搞入咗呢單爭鬥入面。


死亡筆記係2003年12月開始喺少年Jump週刊連載嘅心理偵探懸疑戲劇推理漫畫作品，2006年5月連載完，全部連載咗108回。之後又改編咗同名嘅小說、電影、動畫同遊戲。死亡筆記喺中國大陸被禁，包括咗漫畫同動畫版，都重未有正版可以買到。


香港梁振英末年，政治圈開始流行DQ文化，以實現中華人民共和國中央人民政府主權中國共產黨主導香港特別行政區，香港人有限度參與。香港特區政府，香港高等法院同選舉事務處有權取消任何已得有效提名票，選票人資格，已波及香港立法會，可能會區議會，行政長官選舉等。


人大於香港「發生」事後，先話唔可以再宣誓，要直接DQ。《基本法》第104條於2016年11月「釋法」前，點先叫做依法宣誓，事實上係由當時主席裁決、宣誓無效可以重新宣誓，呢個係由香港有議會過百年一直存在之慣例，亦無由基本法同香港法例明文可見釋法所指之內容。


中共暴力手段除表面上打擊港獨合法化外，疑向港人暗示優化版831方案同真普選之最終結果，就係取消資格手段。盡管五毛黨部份陰謀論為事實，所謂「外國勢力」同一切反共力量進入中共體制下香港，但全部都可以「合法踢走」，通通DQ曬。


DQ對香港政治制度改革下，「中國式普選」同合乎國際準則之間進行政治補充。人大831方案，有功能組別之「中國式選舉」可保護功能組別集團根本利益，保持>對商家價值平衡。中共主權自香港政治存在DQ同釋法得到深層保證。


而「真普選」方面，行政長官同議員全面交由公民提名，並廢除功能組別下，中共力量係可以DQ人，「真普選」同中共展示「主權」係無矛盾。但過往民調證明，多數人唔會表明支持中共同資本家之流，所以要展示「中共主權」同保證資方利益問題上，佔議會一半議席，由商界主導之功能組別，除左發揮保資作用，而且處理容易。


個字用得好廣泛，例如指父母輕率亂改名。日本改名，可以唐字同再自行配音名。若然父母唔跟習慣，同仔女亂配，又或改得過於耀眼，好似叫王子，又或男仔聽落似女人名等等。喺日本可能會畀人取笑，學校會畀人蝦，後果或會好嚴重。


有啲話，個你字有分數量、性別同埋格。格即係按句意，唔同位有唔同讀法或者寫法。例如德文，「你打我」個你就寫du，叫主格。「我打你」個你，就寫dich，叫受格。「我送架車你」、「我送架車畀你」個你，寫dir，叫與格。


廣東話來講，冇變化可言，所有都係加字補意思。例如【你】由單數一人，變眾數多人，只不過係加個【哋】字，叫你哋。嚴格來講，廣東話都冇分格，勉強只有屬格，即係你後面加嘅，變成你嘅，好似「你嘅貓」咁。但有時可用數詞代，好似「你隻貓」。


有時甚至可以唔用，例如「你老母」。眾數受格寫叫你哋嘅，好似「你哋啲功課」咁，用法完全同你一樣。反身格方面，加自己一字，叫【你自己】，通常係強調動作加諸自己或者自己嘅嘢身上，例如「你打你自己」，「你使你自己」。


【你】係【儞】嘅減筆，而【儞】係由【爾】分出來，專代表人稱。即係話，【你】即係【爾】。你字保留鼻音/n/開頭，而廣東話爾字，經年累月，失卻鼻音，讀/ji/。而文言【汝】字，古音係同【女】字一樣，廣東話變到冇鼻音，讀/jy/。


有時叫人做【你】係太隨便，會用一啲婉轉嘅字代替，以示尊重。例如，叫閣下、貴客。或者用職業嚟稱呼，好似先生、醫生咁。又或者用親屬稱呼，好似爸爸、細佬咁。有時可以夾埋一齊用，好似「先生你」咁。文言嘅子，都係類似用法，甚至見於殷代。


英文嘅你字叫you，冇分單數眾數。查實舊時有分，單數係thou，眾數係you。因爲受法文影響，用眾數叫人尊敬啲，就用you。日月推移，thou越用越少，家下幾乎唔用咁滯。英文雖然係印歐語系，但名詞簡化到冇格可言，淨返代名詞重有啲格。


細碟同單曲有時係對應嘅關係，因為喺黑膠唱片流行嘅年代，一隻「單曲」碟好多時係主打一隻歌，但係附送另外一兩隻歌。但係自從上網買音樂流行之後，「單曲」就越來越嚴謹指定只可以得一隻歌，同收錄幾隻歌嘅「細碟」喺概念上分返開。


電子琴係一種鍵盤樂器，一般分為兩種，分別係座立式電子琴同手提電子琴。電子琴嘅聲音輸出，由電子元件發出音頻嘅電子訊號並擴大，經由耳機或喇叭發出聲音。內部元件包含鍵盤、聲音產生器、節奏、和弦產生器、放大器同擴音器、人機介面軟體，有啲重會有記憶體、MIDI等。


電子琴，有模擬各種樂器嘅音色庫，使用者可以根據樂曲嘅需要，選用合適嘅音色、節奏同和弦，達成各種演奏效果。電子琴嘅演奏有部分係通過自動和弦伴奏嚟配合完成嘅，喺音樂中和弦嘅連接推動咗旋律嘅進行，唔同嘅和聲連接，形成咗唔同嘅音樂色彩。


用喺專業音樂製作嘅電子琴叫做「電子合成器」，使用者可以自己編輯修改音色同節奏風格，甚至可以傳送到電腦度，並通過網路同其他人分享作品。而運用咗電子技術做成具有好似鋼琴盤按鍵手感嘅樂器叫做「電鋼琴」或「數碼鋼琴」。


x 長，喺英文書法同字型設計，係指細楷字母，撇除上升筆劃之後，基線計起嘅高度，亦即係細楷 x 概念上最頂可以去到邊。概念上，撇除上升筆劃之後，所有細楷字母嘅頂部，喺視覺上都應該喺 X 長嘅高度對齊。喺書法，X 長嘅高度概念上係貼住一條綫，叫 ｢字腰綫｣。


大調係西方音樂用嘅一種音階又或者調式，由八個音程組成，順序係全音、全音、半音、全音、全音、全音、半音。一段大調由 7 個音符組成，一個八度咁長，即係話第 7 個音符打後嗰個音符喺頻率上係第 1 個音符嘅兩倍。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


FFI喺1987年銷量有成52萬，FFIII更成為史上首個百萬級白金大作。佢波瀾壯闊嘅情節同電影化嘅表現手法令佢同勇者鬥惡龍重有女神轉生並列成為日本三大 RPG 之一。同時亦令史克威爾一跳加入一流遊戲軟件製造商行列。


同一般舊有嘅練功至所有角色等級99唔同，FF V因為有各種職業能力嘅配搭，再加上特殊嘅係大部份首領戰唔會攞到經驗值，重有一啲魔法同技能能夠擊倒敵人之後攞唔到經驗值，所以玩家能夠盡力壓低角色等級嚟挑戰遊戲。


開頭有四個角色中三個等級7，一個角色等級8嘅爆機玩法。後來喺精密計算之後，再一次減少喺強制戰鬥嗰陣時攞到嘅經驗值，咁樣可以喺均等分配嘅情況下，攞到三個角色等級2，一個角色等級3嘅玩法，之後重有變種嘅一個角色等級2，兩個角色等級1，一個角色等級4嘅玩法。


呢種低等級破關嘅玩法，喺FF VI中亦可以做到，不過計算角色嘅等級就會喺8~12之間。喺FF VII入面因為首領戰會攞到經驗值，所以係冇極低等級嘅情況。不過喺FF VIII入面，玩家可以再一次用等級7、8嘅角色挑戰最後大佬同爆機。


喺FF X入面，因為角色已經冇咗等級嘅限制，反而係要升級之後管理好圓盤先會令角色加強，就係咁出現咗同用低等級爆機嘅唔用圓盤呢種唔同嘅玩法。不過唔用圓盤嘅玩法建基於使用會因為每遇敵30次就會加強嘅召喚獸系統，就係咁可以算係一種另類嘅練功玩法。


Twitter，而家叫做X，係一個Web 2.0社交網站同微型網誌，可以隨地用網頁、手提電話、應用軟體、Widget同瀏覽器外掛更新。2006年3月Twitter 上市，2007年得South by Southwest嘅網路部落格類大獎。


FL係John Backus、John Williams同Edward Wimmers喺1980年代喺IBM研究院創立嘅函數式程式語言，喺1989年整咗報告文件，FL畀人設計做Backus更早嘅FP語言嘅後繼者，提供咗對Backus所稱嘅函數級編程嘅專門支援。


Mozilla Firefox係一隻自由軟體嘅網頁瀏覽器，由Mozilla同幾百個義工一齊幫手開發。佢曾經有兩個舊名，分別係「Phoenix」同埋「Mozilla Firebird」，因為呢兩個名同另外兩款軟件產品撞咗名，所以先改做而家嘅「Firefox」。


f係韓國SM Entertainment喺2009年推出嘅五人女子組合，由五名多國籍成員組成，分別係中國籍Victoria、美籍台裔Amber、南韓籍Luna、Sulli同美籍韓裔Krystal。喺2009年9月2號正式以首張數碼單曲《LA chA TA》出道，開始喺歌壇活動。


團體名運用代表函數嘅數學符號「f」作為組合名，f係flower嘅簡寫，x就代表女性染色體嘅x，同時亦有無限變化之意。f嘅應援色係Periwinkle。f嘅官方擁躉名叫做MeU。日本擁躉名叫做meJapan。


由於佢哋好有個人特色同精進嘅歌舞能力，所以一出道好快就贏得關注。出道一個幾月後，f正式推出咗首張單曲《Chu~♡》，其後喺2010年5月推出首張迷你專輯《NU ABO》。Amber喺《NU ABO》嘅宣傳期內受傷而返咗洛杉磯，f提早結束活動並開始宣傳後續曲〈Mr.


Boogie〉。11個月後，終於喺2011年4月推出首張正規專輯《PINOCCHIO》，專輯銷量取得連續三週榜首嘅成績，更喺音樂節目中得到佢哋出道後嘅首個第一名，同年6月就推出首張正規專輯《PINOCCHIO》嘅改版專輯《HOT SUMMER》。


2014年7月7號，佢哋推出第三張正規專輯《Red Light》，但由於歌詞入面提到美國公司卡特比勒，畀KBS認為有幫人賣廣告嘅意圖，所以支歌過唔到審查。SM娛樂為咗唔影響f嘅回歸，於是將「卡特比勒」改成「無限軌道」以通過審查。


2015年2月13號，成員Amber推出個人專輯《Beautiful》，成為第一個單飛嘅成員。2015年10月20號，推出第四張正規專輯《4 Walls》，攞到《IF產品設計獎2016》包裝設計部門獎。


自2014年7月開始，Sulli就一直冇出席團體活動，惹嚟佢將會退出嘅猜測，而SM響同月25號證實Sulli因為好攰而要休養一段時間，呢段時間f已經開始以4個人嘅形式活動。直至2015年8月7號，成員Sulli正式退出，而f正式以四個人嘅形式活動。


2019年9月1號，Amber喺個人Instagram發表親手寫嘅信宣佈同SM娛樂合約到期唔續約，離開公司。同年9月5號，Victoria喺個人Instagram同微博發表聲明同SM約滿離開公司。2020年8月18號，Krystal宣佈唔同公司續約，離開公司。


雖然話呢個字庫出現咗就基本滿足嗮漢字喺電腦入面嘅處理。但係對於人名、地名、古漢語等方面出現嘅罕用字同埋繁體字，呢個代碼都處理唔到。後嚟係2001年實施嘅GBK同埋GB 18030中文字元集相繼出現咗之後先至基本解決呢啲問題，依家嘅新版出版嘅電子產品都唔用呢種咁落後嘅字庫啦。


共產黨普遍指以共產主義為理念嘅政黨。全世界好多國家都有共產黨，有啲國家嘅共產黨重係國家嘅執政黨，例如中國、古巴、越南、老撾等。最早嘅共產黨係1848年喺倫敦，由馬克思、恩格斯帶頭成立嘅共產主義者同盟。


共產黨係為咗代表無產階級嘅利益而成立嘅黨派。有人話，最早嘅共產黨係1848年嘅共產主義者同盟。而家普遍係共產主義同馬克思、恩格斯對共產主義同資本主義嘅闡述做指導思想嘅政治團體，通常都係將社會推向共產主義社會列為最終目標。


香港主權移交後，香港獨立運動嘅爆發，導火線一般會係中國政治，香港民生同香港人期望嘅落差。英國同中華人民共和國單方面簽嘅中英聯合聲明，至大陸六四事件時，香港都未出現過明顯要求獨立嘅行為，儘管曾出現對居英權嘅高需要，同九十年代移民潮。


香港特別行政區政府成立後，部份香港人對特區政府嘅施政、政策、民生不滿，兼且認為中共干預香港嘅內部事務，損害一國兩制。日積月累直至2010年代，有組織推動香港獨立運動以求香港脫離中共政權，香港獨立成為中國嘅社運之一。


香港地理位置優勢係天然而成，並受到重視。近代海事發展成熟，香港地理有北伐南下戰略價值。香港位處東亞南端，轄區面積雖小，但三面環海，有天然港口。維多利亞港合適停泊大型艦隊、船隻進行補給，有利通過短距離進入大陸境內，同接觸全球。


香港較中國大陸同東亞地區更早成為西化自由，奉行自由市場嘅資本主義經濟體系。二戰以後，亞洲多區都存在軍政府同未穩定因素，加上中國大陸畀蘇聯嘅思想影響，文化發展未及已結合中西文化嘅香港。嗰時，香港經濟同制度已經成型，倖存於戰爭以外，因而有發展機會，軟文化實力能獨當一面，並令到全球認識到粵語同香港文化。


最後，人口政策失敗導致香港能源、食水、肉類同青菜部分，必須購買自全球各地。而香港曾經使用自主能源供給能力，同海水化淡技術，但係隨政治環境同以上問題加劇，成本可行問題，多數設施目前已棄用，而有關技術同建設計劃已停滯。


總結以上論點，港獨派或支持本土主義者認為，今後香港社會制度可以自行運作，同時民生可做到自給自足而無必要同大陸有往來嘅觀點。呢個亦係研究香港獨立可行性，獨立後，當被中共同國際強權孤立，經濟制裁時，香港能否真正可以制度自主，生產自給自足。


香港人口入面，包括一啲土生土長嘅華人同大量喺1930年代到1960年代期間，為咗逃避開第二次世界大戰、國共內戰同共產黨政權統治嘅華人。佢哋喺香港落地生根，都係華裔或華人，佢哋自認係唐人、中國人，所指嘅中國人係中華民族一份子或者唐人，而唔係指中華人民共和國國民，所以出現咗希望香港成為一個獨立國家嘅思想，唔想英國統治，亦唔想中華人民共和國統治，希望香港成為一個實體國家。


1972年3月8號，啱啱取代中華民國，中國喺聯合國席次嘅中華人民共和國提出香港唔屬於英國殖民地。同年11月2號嘅會議決議2908號案件時，斐濟、瑞典同委內瑞拉表示有保留，最終議案喺九十九票贊成，法國、葡萄牙、南非、英國同美國嘅五票反對，同廿三票棄權下通過，香港失去自決獨立權利。


不過歷史學家曾銳生指出，由1950，60年代已解密嘅英國檔案裡面，無提到「中華人民共和國領導人曾經警告香港政府唔好進行政治改革」，但英國官員經常以中國唔容忍任何民主改革為託詞，阻止香港推行民主，甚至係香港獨立。


傳統粵語比較含蓄，所以女朋友叫做「相好」，前度女朋友叫做「舊相好」。喺一啲地方，例如日本，「女朋友」係指任何女性嘅朋友，並無需要有戀愛關係嘅。而一位男性對女性情侶稱呼係「彼女」，例如韓國電影《我的野蠻女友》嘅日文名係「猟奇的な彼女」。


點綫影像處理器，通常簡稱 RIP，係一種負責將特定嘅電腦檔案格式變成列印機或者商用印刷機睇得明嘅點陣圖嘅架生，可以係軟件、專行呢種軟件嘅伺服器、又或者硬件，用家包括印刷廠、報館等等。如果輸出係畀印刷機睇，輸出會係分咗色嘅高解像單色點陣圖。


香港喺二戰後人口急增，大批中國難民因為政治、經濟等原因湧入香港，導致房屋供不應求，好多人因為經濟條件唔好，只能夠周圍喺山邊搭木屋、鐵皮屋，又或者住喺天台屋、籠屋、板間房等，當時嘅殖民地政府喺1953年石硤尾大火之後開始正視房屋問題，於是成立咗好多組織去起公營房屋。


直到1973年，港督麥理浩提出「十年建屋計劃」，為咗配合計劃，政府將原本由市政局管理嘅屋宇建設委員會屋宇建設處同政府嘅徙置事務處合併成今日嘅房屋署，屋建會就改組成房委會，旗下嘅所有廉租屋邨、政府廉租屋同徙置區全部歸房署管理。


哈佬，係英文嘅問候語，英文意思相同嘅問候語重有Hi同Hey，喺1883年就喺詞典收錄。除咗英文之外，好多歐洲語言都有類似嘅詞，德文「hallo」、葡萄牙文「olá」、法文「allô」、西班牙文「hola」、俄文「алло」同匈牙利文「hallom」等。


保險業監管局係香港獨立嘅法定機構，負責香港保險業監管，喺2017年6月26號開始取代政府嘅保險業監理處。成立目的係確保保險業嘅規管架構與時並進，以促進保險業嘅穩健發展，為保單持有人提供更佳保障，同埋與金融監管機構應喺財政同運作上獨立於政府嘅國際做法睇齊。


Io 係一隻受 Smalltalk、Self、Lua、Lisp、Act1 同埋 NewtonScript 啟發嘅物件導向程式語言。Io 有一個基於原型嘅對像模型，類似 Self 同埋 NewtonScript 入面嘅對像模型，消除咗實例同埋類之間嘅區別。


唔同物質嘅國際單位之間並冇關係，根據國際公約，任何物質有幾多國際單位都係由世界衛生組織嘅生物標準化專家小組釐定，小組首先會預備一份標準樣本，然後隨意決定爾份樣本叫做有幾多個國際單位，然後再指定一套方法點樣比較標準樣本同是但另一份物質樣本，目的係唔同方法整出來嘅樣本，如果效力一樣，就叫做有一樣咁多個國際單位。


新山喺北緯1度29分，東經103度44分，海拔36.88米左右。1994年之後，新山做咗新山縣嘅總部。新山歸城市理事會管，而佢周圍嘅地方就畀新山市政理事會管。流經新山有不佬河、士古代河、丹牙河、士吉河同埋馬來有河。


1855年，德文公大影．怡巴鹽建立咗新山。新山原名丹宗．布特里。1866年，蘇丹阿布．八卡將柔佛州首府，新加坡嘅德陸不蘭牙搬來，並改其名做新山。1924年，新柔長堤落成。19世紀早期，有唐人嚟新山開發，其中來自台山嘅黃亞福，1887年到1895年之間喺度起咗好多公共設施，其中有好靚嘅蘇丹王宮。


蘇丹注意到佢嘅貢獻， 叫佢留喺新山做生意。另外來自潮州嘅陳旭年喺1863年，作為新山嘅税收管理人，設定貿易公司，喺新山種黑兒茶同埋造黑胡椒粉。黑兒茶嘅生意慢慢發達，陳旭年同埋其他來自嘅潮州商人組成咗企業網絡“港主系統”。


1942年1月31號，征服馬來亞嘅日本軍嚟到新山，佔領新山嘅領土。個晚，英軍趁機會炸毀同新加坡連接個長提，希望咁樣做就會阻慢日本軍攻擊新加坡。佢哋喺重未攻擊新加坡嘅時候，率領日本軍嘅將軍山下奉文同均鬚丹怡巴鹽保證兩方嘅友好之後，就借用佢嘅喺王宮嘅高達五樓嘅觀察塔計劃攻擊新加坡。


1945年日本投降之後，敦．胡鮮．安帶領嘅馬來人嘅政黨巫統喺蘇丹新山王宮成立。1994年，聯邦政府確認新山做城市，達督.夏鹽.亞亞做為新山第一任市長。2003年，政府拆走咗1970年代起嘅林巴古德組屋來起海關大廈。


2006年7月30號，馬來西亞政府公布南柔佛經濟區域呢個計劃，發展南柔佛。馬來西亞政府就分配9億萬零吉，個計劃係大馬第九大發展計劃，同時政府又撥4.3億萬零吉嚟發展新山同埋其他南柔佛嘅地方。呢個工程嘅主要目標係喺南柔佛發展馬來西亞嘅經濟，政府希望經濟區域喺早期嘅階段，吸引多啲商業機構嚟呢度投資佢哋嘅生意。


照2006年嘅估計，新山有城市人口500,000，密度係 2,703人/平方公里。城市人口入邊，馬來人佔45%，唐人佔41.5%，印度裔佔 4.2%。新山唐人嘅祖籍大部分係潮州同埋客家，又有啲人喺近幾年由馬來西亞其他地方搬嚟新山住，呢的人多數係客家人同埋福建人。


以前潮州人佔新山嘅人口多，所以潮州話就成為新山唐人嘅主要語言，所以又叫做「小潮州」或「小汕頭」。新加坡喺1965年獨立之後，商店就慢慢變做新山唐人嘅官方語言，本來喺沙玉河畔同埋直律街嘅巴剎就喺1970年代搬到拉慶同埋大馬嗰道，直律街嘅唐人商業就有地搬走，印度嘅商業就喺1990年代一個一個搬入直律街。


新山嘅廣府人係喺黃亞福嘅領導下嚟到新山住。喺19世紀，新山嘅唐人大多數哋係住喺沙玉河嘅河畔，有潮州人住喺壹邊，廣府人住喺另外壹邊。由馬來西亞獨立之後，廣府人佔嘅人數就少哋咗。新山嘅瓊籍人數係喺柔佛州最大嘅。


新山城市呢道有幾條主要嘅高速公路，包括同城市連接兩方嘅巴沙古當高速公路同連接馬來半島嘅北南快速公路嘅地不佬高速公路 同埋敦阿度來塞高速公路。喺巴沙古當高速公路嘅西部，佢又喺振林山誥道同馬來西亞第二通道同新加坡嘅大士產業地區連接喺一起。


鬚丹阿布．八卡王宫，又叫大王宮，係喺鬚丹阿布．八卡嘅指揮下叫港主黄亞福喺19世紀嘅時候建築嘅。王宮入邊又有一個博物館同埋回教堂，位於喺敦伊士邁醫生街。成個王宫嘅地區就構成咗呢個地方，叫做巴沙不浪宜。巴沙不浪宜呢個地方就係成個州嘅主要王位。


柔佛古廟係喺19世纪起嘅，喺1870年喺港主陳旭年嘅帶領下命名嘅。古廟供奉五尊神明，包括潮幫嘅主神元天上帝外，左邊係福幫洪仙大帝，右邊係客幫感天大帝，主神兩邊有武將華光大帝同埋趙大元師，分别由廣肇幫同埋瓊帮供奉。


巴沙彩虹係柔佛州嘅皇家村，係喺1900年代喺鬚丹阿布．八卡嘅指揮下起嘅，包括壹個王宮同埋馬球俱樂部 。今日，巴沙彩虹喺王太子嘅住所，又是 Best 104FM 錄音電臺嘅總部。其近巴沙彩虹係喺東岸嘅蘇闌錄，喺呢道有壹個免稅區域。


陳以桐係美國華裔歌手，2010年從洛杉磯加州大學畢業。同年，佢翻唱名曲喺視頻網站YouTube紅咗，短短幾個月之內成為咗YouTube最多人瀏覽嘅歌手之一。而家已經有自己嘅原創歌曲。佢嘅風格百變，一直秉持住「音樂永不沉睡」嘅理念，喺度不斷推出新作品。


2003年，15歲嘅Jessica喺阿媽嘅鼓勵之下去咗試鏡，第二年畀模特兒公司取錄咗。之後安排去香港發展，但係唔係幾順利，後嚟轉到日本做模特兒，輾轉喺日本過咗五年。2009年，Jessica為咗巴西籍男朋友返到香港發展，幫佳能打印機拍咗一輯廣告之後一砲而紅，亦因為佢出眾嘅身材，而畀香港傳媒冠以「警鐘胸」嘅外號。


除咗本地免費電視牌照之外，亞洲電視亦持有非本地電視節目服務牌照，以人造衞星將本港台嘅節目跨境播送到中國大陸，呢個牌照原定有效期至2016年5月31號。亞洲電視亦喺廣東省有落地權，頻道包括本港台同國際台可能喺有線電視網絡播出，不過要配合德勤嘅指示令，因為亞視牌照嘅完結，而決定要提早喺4月2號凌晨0點停播，因此亞視已經成為歷史。


亞洲電視原本叫「麗的映聲」，英文簡稱，1957年4月，港英政府向麗的呼聲發出執照，准許開辦有線電視。同年5月29號，麗的呼聲有限公司以400萬元資本創辦嘅麗的電視台正式成立，麗的映聲不但係香港第一間電視台，更係全球華人地區第一間電視台，亦係英國所有海外殖民地中嘅首間電視台，甚至係遠東首間嘅有線電視台。


早期以收費有線廣播形式經營。成立之初，「麗的映聲」只有一條黑白嘅英文頻道，每日播四個鐘。1963年9月30號，麗的映聲增設中文台，以廣東話為主要廣播語言。1957年，麗的映聲首次播出香港電視史上第一部直播電視劇《俠盜羅笨漢》。


2006年5月12號晚亞視突然宣佈，引入中信集團旗下「中信國安集團公司」購買發行嘅「新股」同埋陳永棋嘅「舊股」，變相入股亞視22.22%權益，並且派兩名代表加入董事局。交易完成後陳永棋同埋劉長樂仍然係大股東，兩人合共持有亞視超過七成權益。


2009年，亞視原最大股東查懋聲引入旺中集團入主亞視，蔡衍明成為亞視最大股東，但因為佢唔係香港永久居民，所以法例規定唔可以有控股權，董事會表決權上成為少數。2010年3月，查懋聲引入中國商人王征入股亞視，藉以抗衡蔡衍明。


亞洲電視現有免費電視牌照喺2015年11月30號屆滿，行政長官會同行政會議於2015年4月1號宣佈唔續牌畀亞洲電視。亞視可以提供免費電視服務多12個月，成為香港歷史上首間唔獲續牌嘅電視台。亞洲電視最多可以繼續提供免費電視服務直至2016年4月1號。


亞洲電視被宣佈冇得續牌之後，出現過遲出糧嘅情況。2016年2月5號，大部份員工仍然未收到2015年12月同2016年1月嘅人工，當中部份員工決定根據《僱傭條例》嘅自動遣散條款離職，營運總裁馬熙亦喺當晚即時辭職。


2016年3月3號，亞視臨時清盤人德勤喺夜晚召開記者會，話亞視同新投資者司榮彬未能達成協議，對方到傍晚死線之前重未能夠有現金到手，決定喺第二朝遣散全部員工，令到亞視提早喺3月4號停播，但係具體停播時間要同工程部商議。


3月4號，亞視股東11點半喺亞視舉行記者會，指因為驚德勤粗暴處理清盤，冇信心放錢喺德勤指定嘅戶口，現場一直有人保顧住一個喼，喼入面有500萬現金，同埋500萬支票力證有資金可以營運落去，直至4月1號廣播結束為止。


之後又傳德勤預計喺3月4號傍晚6點停播，亦有員工形容已經對亞視「心死」，就算亞視請返佢，都唔會繼續做落去，又話若果投資者有錢，點解唔出糧畀員工先。3月4號最終並未停播，如常喺6點繼續播新聞。2016年3月24號，亞洲電視臨時清盤人向亞視餘下嘅160名員工派發解僱信，信入面列明各員工喺4月1號之後，唔再續約，意味亞視將會喺4月2號停止運作。


2016年4月1號朝早，亞視高級節目執行主任程啟光話夜晚11點59分07秒開始到12點正，亞視會播一張卡同觀眾告別後先至停播，不過最終張卡都「走數」無播到，準時12點正無晒畫面，成為亞視留畀香港觀眾嘅最後一個愚人節整蠱。


節目早期有固定主題，當中節目第一節主要係同嘉賓訪談，第二節就會有造星囝女參加對決，最後用娛樂新聞環節「3分鐘熱度」完結。由第11集開始，就無再強調「對決」元素，變成純粹歌舞演出。第30集打後嘅集數就逐漸無固定主題，但多數都會有嘉賓訪談同埋歌舞演出。


脧能夠成形，全靠胚胎體內嘅特定睾丸素。如果無咗呢啲激素，生殖器就會變成屄。以人類嘅為例，由脧一直到睾丸嘅下面，可以見到呢個痕跡。有啲胚胎發育唔健全，蘇蝦仔出世時，脧下面會有裂口，出世時要做手術縫埋佢，唔係第日痾尿時，啲尿會由脧下面流出嚟，搞到周地都係。


脧分成頭、體同埋根三部分，主要由兩個陰莖海綿體同一個尿道海綿體組成，外面筋膜同皮膚包圍。海綿體係兩端細嘅圓柱體，左、右各一，位於陰莖嘅背側。左、右兩者緊密結合，向前伸延，尖端變細，嵌入陰莖頭後面既凹陷內。


尿道海綿體位於陰莖海綿體嘅腹側，尿道貫穿佢全長。中部呈圓柱形，前端膨大嘅係陰莖頭，後端膨大稱為尿道球，固定喺尿生殖膈嘅下面。每個海綿體外面都有一層厚而緻密嘅纖維膜，分別叫陰莖海綿體白膜同尿道海綿體白膜。


2017年5月，歌曲《不為誰而作的歌》MV喺YouTube網站達到一億次觀看次數，成為少數破億嘅華語MV。同年12月，歌曲《修煉愛情》MV喺YouTube網站亦達到一億次收睇次數，成為華語歌壇中第一位擁有兩首破億歌曲嘅歌手。


詹朗林2004年喺英國嘅大學畢業，返香港從事金融行業。2012年佢機緣巧合下臨時做咗一個籌款活動司儀嘅替工，畀現場一位now TV監製覺得有潛質，搵佢做兼職電視節目主持，因為表現好，逐漸變成全職，但仍然有兼顧做金融方面嘅工作。


約翰福音主要內容描繪耶穌係上帝永恆之道，佢「成為人，住喺我哋中。」作者嘅目的係要讀呢卷書嘅人信耶穌係基督，係上帝之子，又因為噉樣信而獲得永生。呢卷書第一章指出上帝永恆之道成為人，係全書嘅導論。第二至十二章記述耶穌所行嘅好多神蹟異能，證明佢係救主，係上帝之子。


根據呢十二章嘅記載，我哋知道有好多人信佢，接受佢做救主，不過亦有啲人反對佢，唔信佢。第十三章至十七章詳細記載耶穌同門徒嘅親密關係，同佢喺受難前夕教導佢哋，鼓勵佢哋嘅話。第十八章至二十一章記載耶穌被捕、受審、被釘死、復活，同復活之後向門徒顯現。


翡翠明珠廣場係基座南面嘅部份，舊時係邵氏旗下嘅「翡翠明珠戲院」。2000年代，嗰度改裝，由齋戲院改做食肆商場，1樓同部份2樓都係食肆，其餘地方仍然係戲院。戲院初頭屬MCL院線，2017年易手畀Cinema City院線，2023年再易手畀影藝戲院院線。


JR集團，或者叫日本鐵道，係日本國有鐵道屬下嘅民營企業，包括咗北海道旅客鐵道，東日本旅客鐵道，東海旅客鐵道，西日本旅客鐵道，四國旅客鐵道，九州旅客鐵道同日本貨物鐵道。另外，上面提及到嘅公司重有個別縮寫，例如「JR東日本」等等。


1987年4月1號，JR從日本國有鐵路根據地域同唔同嘅範疇繼承有關嘅業務，成為12個法人團體嘅總體。由於國營鐵路嘅英文減筆係JNR，所以有好多講法係刪咗代表國有嘅N字而變成今日嘅「JR」。實際上嗰時有諗過將個名改成NR。


整體嚟講，要強調呢間公司，好少齋叫JR，而叫JR集團。但呢個集團有自己獨立嘅公司，除咗鐵道總研同JR系統之外冇同公司之間有相互持股嘅關係，又或一間控股公司代表成個集團統轄集團內冚唪唥公司嘅情況。由於似呢種分散式嘅集團架構喺營運政策同經營策略上，每間公司有好強嘅獨立性，但透過可以互相乘搭人哋嘅列車同車票制度嘅共通化等措施，起到大地區範圍嘅協調合作機制。


喺JR集團內，有6間旅客業務公司，1間貨運業務公司，亦有負責鐵路嘅研究機構及電腦系統嘅公司，同根據有關旅客鐵道股份公司及日本貨物鐵道股份公司法律而成立嘅公司唔同，兩者同時喺同一個集團存在。喺當中，負責旅客業務嘅公司亦喺旗下擁有各自嘅JR巴士及JR酒店集團等公司。


2020年，因應武漢肺炎大爆發，航空業收入大幅下跌，國泰幫國泰港龍申請政府第一輪保就業計劃。9月11號，國泰宣佈唔為國泰港龍申請第二輪保就業計劃，意味國泰可能裁員。10月21號，國泰航空宣佈裁員，同時宣佈國泰港龍航空即日起摺埋，終止營運。


李健宏，藝名Kevin仔、Kevin Boy，係香港藝人，做過樂隊LMF鼓手，2011年憑自己製作整蠱節目《情義兩難全之玩爆你個腎》擺上YouTube播而開始出名。佢而家主要工作係ViuTV電視節目主持。


佢嘅前身係政府1879年喺第三街興辦嘅官立西營盤書院，1891年搬去薄扶林道。而家嘅般咸道校舍始建於1923年，喺1926年完工。西營盤學校同年搬去新校舍，並升格為英皇書院，完工三個月後校舍開始運作。


英皇書院校舍以紅磚建成，校舍嘅建築屬於傳統英式學校建築，校舍裏面擁有新古典主義風格嘅建築特色，拱形柱廊、飾有石柱嘅外廊、粗琢隅石、模製檐楣、圍繞窗戶嘅古典風格石砌緣飾等。而家除咗新翼外嘅整座英皇書院建築物已被香港古物古蹟辦事處評為法定古蹟。


黃家灝由讀中學開始學舞，之後仲全身投入鑽研舞藝，仲出國參賽同受訓，與女朋友楊安妮同其他朋友組成咗Yakiniku舞團。但佢原先去日本受訓嘅計劃受疫情影響中斷咗，加上之前女朋友參與《全民造星IV》嗰陣佢做過軍師，搞到佢都報名試下參加《全民造星V》。


喺《全民造星V》播映前期，因為他個編號99同第一屆冠軍姜濤一樣，加上佢喺主題曲MV、公開演出同宣傳照入面表現突出，畀一啲媒體叫做「姜濤接班人」。佢經歷咗五輪比賽後成功入到十強，喺總決賽入面同楊安妮合作跳唱原創歌曲《Wake It Up》，第二輪自選項目就揀咗表演個人舞蹈，最終喺評審評分入面拎第1、觀眾投票拎第3，最後攞到亞軍。


黃家灝喺2023年9月頭嘅時候畀記者訪問，透露嗰陣仲未同ViuTV簽約，亦話佢未來希望向成為「舞王」嘅方向發展。2023年10月，黃家灝喺《ViuTV 2024》節目巡禮出場，同時公布佢已經同ViuTV簽約做佢哋旗下藝人。


朱敏希係香港作曲家、作詞家、同唱作人，佢曾經幫多位知名嘅歌手整歌，包括有許廷鏗、李克勤、周深、關智斌、盧瀚霆、糖妹、同Shine等等。KW亦都曾嚮2018年以組合Myar成員嘅身份出道，之後宣布休團，並嚮2019年推出佢嘅個人作品《絕地求生》。


2020年，朱敏希同填詞人陳耀森合作嘅作品《隔離》得到好評，其中《隔離》更連續多個星期穩佔 Kkbox 本地榜日榜同週榜冠軍歌嘅位置。同年，由朱敏希作曲、關智斌演唱嘅《暫定》攞到叱咤樂壇十大歌曲嘅第七位。


類Unix系統，時不時會被人叫做un*x，ux，或者nix，係指各種Unix嘅衍生系统，以及各種同傳統Unix類似嘅系统。雖然當中有啲係自由軟件，亦都有專有軟件，但佢哋都有繼承到原始Unix嘅特性，亦有好多相似嘅地方，而且呢啲軟件喺一定程度上都會遵守POSIX規範。


《路加福音》係《新約聖經》四福音書之一，呢本福音書記述咗耶穌一生嘅生活，詳細記載咗佢嘅降生、工作、受難同復活等相關事蹟，以耶穌升天作結。路加福音係四卷福音中對耶穌出生前同耶穌細個嘅生活描述最詳細嘅一卷。


路加福音話畀讀者知耶穌係上帝應許賜畀以色列人嘅拯救者，亦係全人類嘅救主。路加記載「主之靈臨到耶穌，要佢向貧窮人傳福音」，呢卷福音充滿人類各種需要嘅關懷。重有，呢卷書處處表現喜樂嘅氣氛，特別喺頭幾章關於耶穌嘅降生，同最後關於佢升天嘅報導。


嶺南大學，係廣州度一個已經消失咗嘅大學，原先喺1888年創校，係不隸屬於任何教派嘅基督教大學，係中華民國陣嘅13個基督教大學之一。學科最初係有英文、格致、理化、算術、地理、生物等西學課程，由1927年開始，原有文理學科外，開辦咗農、商、工、醫等學院。


據宴文士校長喺1912年嘅報告，辦呢間學校不單止係為咗華人教育同總體福祉，更係要將基督教嘅精神，展示俾啲學友同學校嘅贊助人。經學校同董事會嘅努力，1920年嘅第一屆嶺南本科畢業生，可以直接北美十間名校嘅研究生部進修，令嶺南聲望大增。


到1927年廣州嶺南正名做咗大學，時任校長鍾榮光博士俾稱之為「嶺南之父」。同年向國民政府呈請立案，俾當局確定係私立基督教大學，而俾納入咗國民政府教育體系。跟著來自大馬、星洲、印尼、泰國、緬甸、美洲等地嘅華僑紛紛捐錢俾嶺南，為康樂園嘅建造貢獻唔少，由呢啲捐款起出嚟嘅校舍有張弼士紀念堂、陸佑堂、陳嘉庚紀念堂、爪哇堂、榮光堂、馬應彪護養院、招待室、譚禮庭同學屋等等。


1938年日軍南下，廣州嶺南大學遷香港，四年後遷至粵北大村復校。1945年光復後返回咗廣州康樂校園。1952年廣州嶺大畀中共政府分拆嗮啲院系，將河南校園交咗俾中山大學繼續用。嶺南大學喺廣州冇咗後，一班住香港嘅嶺大舊生就喺1967年，用「嶺南書院」名義喺司徒拔道復校。


開頭香港嶺南嘅使費比較多，1980年代時書院嘅董事會主席利榮康，就自己嚟補足啲唔夠嘅經費。1987年後香港高教委員會將學校納入咗公共教育體系，由政府補助啲經費而緩解財困。而1987年經北京中央嘅批准，喺廣州中山大學入邊又成立返個嶺南學院。


校董會喺1903年3月31號，向學校立案嘅紐約州立大學提出咗申請，將學校英文名改成Canton Christian College。到5月21獲得咗批准，而學校中文名就改咗做嶺南學堂。同年，鍾榮光喺廣州河南康樂村買低咗200畝嘅地，臨時搭板房當成校舍，開始收生上堂。


喺1912年9月辛亥革命後，學校嘅中文名改咗叫嶺南學校，英文名繼續係Canton Christian College。1916年開設咗文理科大學，1918年首屆學士生畢業，時係鄧肯先生擔任大學部院長。


待中國人得有辦學之經驗與能力，便將學校主權還諸中國人。現在時機，恰好成熟。」嶺南大學同學會亦發函畀董事局，要求改組董事局，將學校歸還華人自主。同年11月，國民政府頒佈咗《私立學校立案規程》，係列明咗「大學必須由中國人辦理，外人不得在中國設立大學」。


1929年接受咗國民政府鐵道部嘅委託，籌設工學院，到1930年正式成立。而1930年教育部亦批准埋校董會同大學立案。呢陣時嘅嶺南係有附屬嘅中學小學同華僑班，仲有香港嶺南小學、上海江灣中學同江灣小學同係嶺大所屬嘅一部分。


1934年私立夏葛醫學院同博濟醫學院合併咗，博濟醫學院喺1930年已經由嶺南大學接辦咗，於是乎兩院夾埋成咗私立嶺南大學孫逸仙博士紀念醫學院，改6年制醫學教育。到1936年所有嘅設備移交同學生轉籍完成，7月正式成立咗大學嘅醫學院，夏葛醫學院就作為再細嘅分院。


喺1937到1939年，嶺南大學校董會董事，旅居上海嘅潮商鄭馥如捐資16萬，協助咗農學院建立柑橘研究所，仲喺潮陽縣等地設立咗柑橘試驗場。研究所設立埋鄭雨泉獎學金，幫部分嘅學生代繳學費，仲支助部分學生到美國留學嘅使費。


二次大戰結束後，嶺南大學返咗去廣州康樂校園，1945年10月31號復課。戰後至國共內戰期間，嶺南大學喺校長陳序經先生主持下一方面重整咗院系，另一方面吸納咗因戰亂南下嘅一啲出名嘅學者，似係陳寅恪、王力、薑立夫、梁方仲等，促進咗嶺南大學喺學術研究方面嘅發展。


廣州河南康樂校園喺珠江南岸，遠眺睇得到白雲山。嗰陣時校園面積係大概3000畝，全盛期建築物有將近250幾座，除主要嘅教學、行政、宿舍建築外，仲有護養院、大運動場20畝、球場42個、游泳池等設施。院系特殊設備就有自然博物採集所、斐文氣候觀察所、柑橘試驗場、博濟醫學院等。


學校嘅發展方向係做一個研究型嘅大學，喺1930年～1931年學校就成立咗專門委員會，研究各學系開設研究生課程嘅可能，其中生物學同自然博物採集所，就俾揀中做重點發展對象。1931年生物學先搞開咗研究部，開始收研究生。


到1918年後嶺南學校正式介入咗大學教育，而學校嘅進路近似齊魯大學，畢業生嘅文憑喺嗰陣，係得到咗北美十簡著名大學聯合申明，承認大學本科學歷。喺哈佛大學、耶魯大學、哥倫比亞大學、斯丹福大學、密執根大學、康乃爾大學、多倫多大學等國外大學嘅認可下，畢業生憑張紗紙，就可以直接入呢啲名校嘅研究院繼續讀。


嶺南最初唔係自己俾學位嘅，1918年第一屆文學士嘅學位頒授，學校係要先報請返去美國嘅紐約市政府教育部門、仲有經美國嘅嶺南董事會同意，再請埋美國駐廣州總領事館，代表返董事會睇過啲學生嘅成績，學校先至將啲喺美國印寫好嘅學位證書，授予嶺南啲學生。


1946年戰後嶺南中學喺香港復校，開設初中部。其後1954年增設咗高中部，喺廣州本部消失後，嶺大舊生喺香港再出力，卒之喺1967年成立埋大專部。到1992年秋，小學部開辦埋幼兒園同幼稚園，嶺南系喺香港嘅教育，成為咗完整嘅教育體系。


而喺1986年，留美嘅嶺南大學舊生鄒至莊，去北京接受榮譽博士學位陣，同時教育部長何東昌請願，希望廣州嘅康樂校園入邊重建嶺南大學。何同意咗，叫搵埋中山大學嘅李岳生校長同意，當天李校長晚宴上，徵求到李同意重建嶺南學院。


李明博1941年喺韓國一個農民家庭出世，屋企好窮，要成日做兼職賺錢。1965年響高麗大學畢業，加入現代集團旗下嘅現代建設工作。李明博36歲就坐上去做總裁，其間佢花咗好多時間同努力，將現代建設搞大，員工人數由1965年嘅27人跳升到1992年嘅16萬人。


2003年佢當選漢城市長，任內提出要將漢城綠化，其中爭議最大嘅係清溪川整治工程。工程提出嗰陣啲人話李明博白痴，但李明博花咗好多時間進行4000幾次游說，最後喺2003年7月展開，到2005年9月完工。


2018年3月22號，由於李明博喺總統任內涉嫌收受賄賂、挪用公款、逃稅漏稅、濫用職權等十幾項罪名，首爾中央區地方法院批准逮捕李明博。4月9號，韓國檢方以受賄、貪污、逃稅、濫用職權等14項罪名向首爾中央地方法院起訴李明博。


選擇題係一種功課、測驗、試題嘅類型或問答方法，喺一組嘅選項之中，揀出一個或者多個正確答案。選擇題嘅英文係Multiple choice question，直譯係多項選擇題，通常一般考試嘅選擇題，每題只可以揀一個答案，若果係復式選題，會喺題目度有指明。


三菱MK系列早喺1974年面世，佢係用無大樑式設計嘅後置引擎中型巴士。最初期嘅MK103、MK115係同上一代嘅三菱B622、B623中型巴士一齊出，到咗1979年，三菱將MK系列分開做城市巴士同埋觀光/私家巴士兩種，並推出MK102、MK116，而MK115亦只係得番觀光/私家巴士版本，同年MK系列正式取代B622、B623嘅地位。


而三菱MM系列同樣喺1974年面世，佢係用無大樑式設計嘅後置引擎大型客車，但長度縮短至中型巴士大細同埋用中型巴士引擎。三菱MM一開始就有氣墊懸掛版本，最初期嘅型號有MM104同埋MM504，1976年改出MM115同埋MM515，再喺1980年改出MM116同埋MM516。


初時嘅Aero Midi多數都係喺門位有兩級樓梯，由1990年代初開始，三菱出埋門位得一級樓梯嘅Aero Midi。2000年開始，三菱推出Aero Midi低地台巴士，初頭係由MJ系列改良而成，2002年開始出現Aero Midi MK同埋新嘅Aero Midi ME低地台巴士。


踏入2000年代中，因為三菱Fuso隱瞞產品質量問題影響Aero Midi銷量，再加上三菱Fuso同埋Nissan Diesel喺2006年達成OEM供應協議，由Nissan Diesel出中型巴士畀三菱Fuso賣，最後Aero Midi系列喺2007年8月全線停產。


2010年10月，三菱Fuso同埋UD Trucks合併巴士生產嘅計畫宣佈玩完，而落實咗四年嘅OEM供應協議亦都冇埋，隨後三菱Fuso決定自己出番中型巴士。2011年12月至2017年期間，三菱Fuso又出返Aero Midi MK低地台巴士。


馬可福音記述關於上帝之子耶穌基督嘅好消息，佢話我哋知耶穌係一位著重實行而具有權威嘅人。佢嘅權威可以喺佢嘅教訓，制伏邪靈嘅能力，同赦罪嘅權柄睇出來。耶穌自稱人子，佢到世上嘅目的係要服務人類，同埋為拯救人類而犧牲自己嘅性命。


馬可用簡潔有力嘅文筆記述耶穌嘅事蹟，將重心放喺佢嘅工作方面，唔喺佢嘅言論教訓。作者先用簡短嘅篇幅敘述施洗約翰傳道同埋耶穌嘅洗禮同受試探，跟住就更詳盡報導耶穌嘅醫病同教訓，又記述耶穌嘅門徒點樣逐漸認識佢，反對嘅力量亦係噉增加。


《馬太福音》，天主教叫做《瑪竇福音》，而東正教就譯做《聖福音依瑪特泰所傳者》，係《新約聖經》第一部份《四福音書》嘅第一卷書，全書共有28章，1168節。教會傳統一般認為，馬太福音嘅作者係耶穌十二使徒之一嘅馬太。


《塔納赫》係猶太教嘅聖書，一般認為《塔納赫》並唔係喺一個時期入面產生，而係經過好長時間寫成，多數認為係由巴比倫之囚時期開始直到公元前一世紀呢二百四十年時間寫成，由第一批猶太聖哲同文士收集古代猶太教歷史典籍同律法文獻整理，最後喺公元一百年前後，經猶太教拉比喺巴勒斯坦西部沿海非利士平原嘅猶太教中心加姆尼亞所舉行嘅宗教會議入面，正式確立咗而家嘅《塔納赫》定本。


據講《塔納赫》係而家世界上翻譯得最多嘅著作，其中一個原因係由於基督教將《塔納赫》拎咗嚟做佢哋嘅聖書，不過兩者之間依然係有分別，除咗基督教視《塔納赫》係一本「舊約」之外，喺聖錄入面好多卷嘅次序都有分別，但內容上基本都係一樣。


《塔納赫》正典化並唔係喺一個時期完成，正如之前所講，佢係由巴比倫之囚時期開始直到公元前一世紀呢二百四十年時間寫成。最先完成正典化係《妥拉》，大約喺公元前四百年左右完成。跟住係《先知書》，大約喺公元前二百五十至二百年完成，最後係《聖錄》，去到公元前一世記後半期先完成。


公元前六十年寫成嘅次經《馬加比傳》下卷曾經記載尼希米有一個圖書館，入面收藏咗好多大衛嘅筆記、列王獻祭嘅筆記，同埋好多列王同先知嘅書。而尼希米係大約公元前 445 年嘅人，因為咁，所以一般相信《塔納赫》正典化係喺公元前五世紀下半葉先開始進行。


《妥拉》正典化嘅具體完成時間，雖然而家仍然有爭議，但可以肯定係唔會遲過公元前四世紀初。原因係喺公元前四百年左右，當時有個叫「撒瑪利亞」嘅分離教派，已經用緊《妥拉》做佢哋嘅聖書，佢哋將《妥拉》叫做「撒瑪利亞五經」，另外喺公元前三世紀亦已經出現《七十士譯本》希臘文聖經。


到咗大約公元一百年前後，由於當時喺猶太教內部有好多以先知或者著名猶太歷史人物個名而出嘅書，加上基督教嘅威脅，為咗唔想造成信仰混亂，於是猶太教拉比喺巴勒斯坦西部沿海非利士平原嘅猶太教中心加姆尼亞舉行宗教會議，正式確立咗而家嘅《塔納赫》定本。


猶太人社會其實向來都比較封閉，由於佢哋嘅民族意識好強，所以一直以來都維持用希伯來文作為宗教儀式同佈道，而且反對以其他語言去做任何宗教活動。直到 1854年，一個美國嘅猶太人伊薩克‧萊塞成立美國猶太出版學會，先正式有《塔納赫》嘅英文版出現，取代之前一直用開嘅英王欽定版英譯舊約聖經。


音樂錄像，中文社會一般又叫佢做MV，係指同歌曲配搭埋一齊嘅短片。一般嘅音樂短片主要係為咗宣傳音樂唱片而製作出來，即使音樂短片嘅起源可以追溯到好耐以前，但直到1980年代美國音樂電視成立之後音樂短片先至開始成為而家個樣同埋普及起嚟。


穩定島理論係核子物理中嘅一個理論推測，核子物理學家推測具有「魔數」數目嘅質子同中子嘅原子核嘅化學元素特別穩定。假如呢個猜測係啱嘅話，咁樣特定嘅超鈾元素嘅同位素比其它同位素要穩定，呢啲同位素嘅放射性衰變過程可能好慢。


穩定島理論最初係西柏格提出嘅。佢認為原子核中嘅核子同原子核外嘅電子一樣係分佈喺唔同嘅「殼」裏頭，實際上每個殼就係一組相近嘅量子能級。唔同殼之間嘅能量嘅差別比較大。假如一個原子核中嘅質子同中子正好填滿一個殼嘅話，咁樣每個核子之間嘅結合能就最大，因此呢個核就最穩定，呢個核比佢附近核子冇填滿或超出一個「殼」嘅同位素要穩定得多。


飽和嘅殼嘅中子同質子數稱之為「魔數」。一個可能嘅中子魔數係184，可能嘅質子魔數係114、120同126，亦即係，298Fl、304Ubn同310Ubh可能比較穩定。呢個同位素到而家重未俾人合成。但係 Fl 嘅帶有114個質子同少過184個中子嘅同位素比元素週期表中鄰近嘅元素嘅同位素嘅衰變要慢得多。


處於穩定島嘅元素好可能依然係放射性元素，只係佢哋相對於佢附近嘅同位素「比較穩定」，雖然有人懷疑有啲同位素嘅半衰期可能大於一日或甚至更加長，但好可能佢嘅半衰期依然細過一秒，而喺目前發現嘅元素之中，289Fl嘅半衰期係30秒，285Cn嘅半衰期係11分鐘，Lv嘅半衰期有0.


新聞組係個通常喺Usenet度用嚟儲電子信倉，信係由來自世界唔同地區嘅人發表。新聞組哩個名本身或多或少都會產生一啲歧義，因為佢通常係一個討論組。新聞組同互聯網論壇喺技術上完全唔同，同信格式同電郵好似，之但係功能上就好相似。


新聞組用NNTP協議，使用特定嘅軟件嚟閱讀同發送討論內容，例如有Forté Agent、Opera、Outlook Express、Netscape/Mozilla/Mozilla Thunderbird同Emacs+Gnus/INN等。


做出呢種失誤嘅多數係返去自己龍門前回防嘅球員，有時為咗即時化解敵方密集嘅攻勢，守方球員諗住用頭或者用腳解圍，點知判斷錯誤變成將個波改變方向飛入龍門，令到自己方面嘅守門員欲救無從而失波，呢個擺烏龍嘅情況係最普遍。


但有時誤會亦都會存在喺己方嘅球員同守門員之間，例如守方球員以為己方嘅門將喺自己後面，諗住輕鬆將個波撐龍舟畀佢，點知原來個門將唔為意接唔到而畀個波漏入龍門。有個關於誤會嘅實例發生喺2006年FIFA世界盃足球賽其中一場英格蘭嘅賽事入面，後防球員加利尼維利諗住後防冇晒威脅，於是喺大禁區角位外將個波大腳回後畀門將羅賓遜，點知羅賓遜出嚟諗住用腳輕鬆將個滾地波控定之際，個波突然俾草頭彈高避過咗佢隻腳，一路彈下彈下噉碌入龍門，令到英格蘭無端端失咗一球畀對手。


另外一個英超嘅經典烏龍波發生喺阿士東維拉嘅守門員安格文身上，當時後防球員美爾寶喺龍門右邊界外大力噉掟返個界外球入去畀安格文，點知安格文伸腳想接波時個波輕輕點一點佢隻腳後繼續彈入龍門，佢失波之後直頭無晒表情，重俾衝入球場嘅對方球迷拍佢塊面嚟嘲笑，成為當時英超球壇一單笑話。


卡拉OK係一種源自日本嘅娛樂性質唱歌活動，通常係喺播放預錄喺錄影帶之類儲存媒體度、無主唱人聲嘅音樂伴奏同時，喺電視螢幕上同步播放有節拍提示嘅歌詞，然後畀人睇住歌詞同揸住支咪唱歌。自從1971年時井上大佑發明咗最早嘅音樂伴唱帶之後，佢已經成為現今最受歡迎嘅大眾休閒娛樂方式之一。


1989年中國大陸因反對資產階級自由化，卡拉OK器材同字幕VCD碟嘅生產同進口，受到嚴格限制。嗰年6月開始，中國面臨全世界經濟制裁，進口停頓。1990年下半年開始，形勢逐漸改善。1991年之後，卡拉OK喺大陸先至有迅速發展嘅機會。


樓主係網絡用語，最初喺中國大陸嘅討論區，指一個貼嘅發起人。因為發帖人發嘅嗰篇喺最頂，有其他人回覆嘅話就會變成好似一層一層樓噉樣，所以將最頂嗰個發帖人叫做樓主。有時會用LZ代替，即係樓主漢語拼音「Lou Zhu」嘅簡寫。


基本上睇越位通常係依靠企喺球場兩邊嘅助理球証幫手，靠助理球証嘅肉眼，加埋當時所睇到嘅主觀情況嚟裁判有冇越位。喺以前嚟講，若果一發現有球員越位，即係有球員喺越位位置時後場向前傳波嘅一剎那，助理球証會即刻高舉黃旗向主裁示意，主球証亦會立即吹哨吹停賽事，並判畀守方自由球。


開OT，又叫加班，即係超時工作，「OT」嚟自英文overtime，指過咗「正常工作時間」之後都未放工嘅現象，可以係自願或者老細要求。依家啲大城市好似香港同澳門咁成日要開OT嘅問題都幾嚴重。開OT對健康都有好大影響，除咗本身會增加壓力之外，部分人因為長時間做嘢，導致食飯唔定時，加上少運動，容易引致各類腸胃病同埋會有心血管病嘅風險。


香港都會大學，係位於香港九龍何文田嘅自資大學，以「有教無類」同「寬進嚴出」為辦學精神。大學喺1989年由香港政府成立，由七間學院組成，分別係人文社會科學院、李兆基商業管理學院、科技學院、護理及健康學院、教育及語文學院、公開進修學院同李嘉誠專業進修學院。


遙距課程係香港都會大學由創辦至今一直開辦嘅課程。大學會向報讀遙距課程嘅學生派發自學教材，部分課程更包括多媒體教材。大學嘅導師會喺平日夜晚或星期六日定期舉行導修課等。遙距課程冇規定學生一定要去上堂，但係部分遙距課程規定學生一定要出席特定嘅課堂或實驗堂。


雖然大部分遙距課程採用開放入學模式，冇入學學歷限制，亦冇規定要讀幾耐，但係學生一定要喺修讀課程期間完成指定功課，並喺期終考試合格，先至可以獲得嗰科嘅學分。此外，每一個遙距課程，包括文憑同學位課程，都設有修讀規則，學生一定要遵循修讀規則，累積指定科目嘅學分，先至可以申請嗰個課程嘅學歷證書。


全日制課程係香港都會大學近年主力發展嘅課程，同其他大學嘅全日制課程相似，以演講課堂同導修課堂作為學習方式，部分課程更包括實驗同實習。面授課程主要分為全日制同兼讀制兩種，部分全日制面授學位課程已經加入大學聯合招生辦法。


宿嘅意思，係月球會逗留嘅地方，所以都喺白道一帶。月光每晚都會移位，宿於星空唔同位置。月在天行一周，要二十七晚多少少，即二十七日又百分之三十二，介於二十七同二十八日之間。故此分為二十八宿，當然亦曾分二十七宿。


二十八宿，起名唔一次過得來。遠古天文，都係光星定時節，如此關係到農牧等生活，做好時節準備。堯典有「日中星鳥，以殷仲春」，「日永星火，以正仲夏」，「宵中星虛，以殷仲秋」，「日短星昴，以正仲冬」。鳥即後名星宿，火即後名房宿。


殷墟甲骨文，亦散見鳥、火、井、角等名。光星，諸如牛郎、織女等傳說，參與商嘅故事，都陸續加入二十八宿。月令時已有二十七宿，淮南子有二十八宿，史記有二十七宿。而戰國墓穴，有曾侯乙墓漆箱，蓋頂畫有二十八宿兼有字，有青龍白虎。


地軸會循環攞動，此為歲差。擺動非常之慢，若非有精準天文儀器，或有幾百年長年對照星空記錄，根本難以察覺。之不過，就算點唔察覺，星空因地軸擺動而移位，星宿位置經緯道就有變化，赤道會變化，二十八宿位置亦會變化，長月累月就會發現同古星圖記載唔同，甚至二十八宿中間次序，亦有所顛倒。


上古天文同星占不分。除咗有授時之用，亦視為觀測天下變異，為帝王祕術，二十八宿變化，都有含義。之不過，隨住技術進步，星占天下變得無咁重要，星占日漸失落，甚至失傳。反觀虛星之類，無實測天文之類占卜，諸如嘅紫微斗數，大唐起日漸得流行。


宿字讀「叔」定讀「秀」，向有爭議。叔為入聲字，秀為去聲字。二十世紀五十年代以前，星宿一字，字典粵音多數讀「叔」，而「秀」為異讀，有啲甚至無收「秀」音。粵音韻彙起先指星宿讀「秀」，由於韻彙係第一本以音標標粵讀，影響甚大，此後各字典跟咗。


牛，星官之一，二十八宿之一。牛在北方玄武，玄武龜蛇，牛為蛇之身。遠古之牛，當為牽牛星，光星司辰，另有象為扣牛鼻之繩，故為牽牛。歲差之故，牽牛星改歸河鼓，而另立月舍牛宿，宿星皆暗。恆星有六，上五者交叉排列，叉下底少少有一星。


西方政治文化「講求」普世價值，「政治正確」喺嗰度會指用一啲聽落「中立」嘅用詞，避免顯得冒犯同歧視社會上面嘅弱勢社群。譬如，有英語國家唔想得失啲唔信基督教嘅人，會用「節日快樂」代替「聖誕快樂」。某啲穆斯林用語又會喺英國軍事演習之中避用。


十二碼，又叫做點球，喺足球比賽入面，守方球員喺自己禁區內犯規而判罰嘅一種定位球。由於十二碼一般入球率喺90%以上，俾人罰嗰隊差唔多係毫無反抗能力，因此被叫做足球嘅極刑，有時講波佬索性用極刑或「被處以極刑」嚟取代「十二碼」呢個稱呼。


仆街係廣東話入面一個好常見嘅俗語。喺香港同埋廣東等地區經常有人掛喺口邊，亦都有喺塗鴉度出現。喺中學入面、傾閒偈之間、MK人對話之中，「仆街」呢句俗語嘅出現率係特別高嘅。相比起「屌」之類嘅粗口，「仆街」其實唔算係粗俗，最多只有死傷意思，亦冇性暗示。


喺廣東話之中，「仆街」原本係黑社會嘅用語，係指仆臥喺街上，死喺路邊冇人收屍，暗指眾叛親離或者親信俾人誅晒。現今都好少人知道佢嘅原意，於是「仆街」一詞開始降級，變為強調情感之用，更有人按字面就噉解為跌倒、仆親。


《來自星星的PK》係2014年一部印度波里活電影，講有個外星人去到地球嘅印度接觸到唔同宗教嘅經歷。電影譯名主要係借嗰陣時興嘅韓劇《來自星星的你》，但兩個作品完全無關係。呢套戲曾經係全球最賣座嘅印度電影，打破咗2013年《作死不離3兄弟》嘅紀錄，但2017年就畀《打死不離3父女》打破咗紀錄。


Postscript 檔係用 PostScript 程式語言作為基礎嘅一個電子文件格式，主要用來印嘢，但係其實基本上係一種直譯嘅程式源碼，只不過唔係編程員都會用。印嘢嘅 Postscript 檔通常都係由應用程式自動生成，並且做過極簡化。


兼職，打工形式一種。兼職原意係兼任，兼做兩職位。後尾就睇成正職之外，再打多份工，以求賺多啲錢，亦叫兼差、秘撈。若果兼職好快出糧，就叫外快。現今亦指半職，即係打全職嘅半份工。今下又指啲非常職，或臨時工、散工，返下停下嘅工。


點傳統上係指 72.27 分之一吋，而今坊間仍然可以買到一啲用點做單位嘅尺，上面標嘅都係爾種傳統嘅點。但係 Adobe 推出 PostScript 嗰陣，可能因為 72.27 分一嘅數值太怪，所以改咗做 72 分一吋，英文叫 PostScript point，有 1.


皇仁書院而家有8個社，分別係Crook、Dealy、De Rome、Kay、Stewart、Tanner、Williamson、Wright。社制度係由歷任校長威廉臣先生推出，當時最初Williamson House係School House。


QQ2013正式版2013年7月9號， 10年之前 QQ2009 正式版SP22009年12月24號， 14年之前 QQ International V1.6 QQ for Linux 1.0.2 2010年12月22號， 13年之前 QQ for Mac 2.


但係oicq.com同oicq.net喺1999年8、9月俾美國在線公司話侵犯咗知識產權，原因係有「ICQ」嘅字。而嗰時嘅ICQ係美國在線公司嘅一個即時通訊軟件，重要求騰訊將域名免費轉畀佢哋。就喺2000年3月3號，美國仲裁論壇受理咗呢兩個域名嘅拗數，重要求騰訊向仲裁論壇提交有拗撬嘅域名答辯書，雖然騰訊方經過咗好多次溝通，但仲裁論壇最後重係將呢兩個域名喺2000年3月21號畀咗美國在線。


為咗避開噉嘅拗數，騰訊喺2000年4月先至將兩個域名改咗，變成而家嘅tencent.com同tencent.net，重將OICQ改名做而家嘅「騰訊QQ」。2002年12月，騰訊向中國國際經濟貿易仲裁委員會域名爭議解決中心提出咗，話要攞返qq.


com.cn嘅域名返嚟，但由於嗰個域名嘅註冊時間重早過騰訊提咗嘅「QQ」呢個名，結果俾仲裁委員會駁回上訴。到咗2003年3月，騰訊以高價從原有人手喥買返qq.com嘅域名返嚟，重開始用qq.com嚟做騰訊QQ嘅主要域名。


2000年6月21號，移動QQ第一次喺移動電話嘅STK卡度集成咗，用戶可以執行好似收發信息、查詢用戶信息嘅傾偈功能。2003年8月17號，騰訊重推出咗QQ遊戲，重喺嗰年11月搞出嘅QQ2003III Beta1整咗佢出嚟。


2001年，騰訊首次喺QQ中集成廣告，而喺QQ2005 Beta3版之前，TT瀏覽器被捆綁喺QQ嘅安裝程序且為默認安裝。非常多早期嘅第三方QQ版本嘅設計初衷係屏蔽QQ嘅廣告同一啲不必要嘅軟件同插件，而且仲為QQ增加非常多新功能，如顯示IP地址、查睇好友是否隱身等。


用戶可以通過QQ號碼、電子郵箱地址、手機號碼登錄騰訊QQ。電子郵箱賬號係自QQ2007正式版加入嘅一種可選嘅登錄方式，需與一個QQ號碼綁定後才可使用，手機號碼係2012年加入嘅一中可選登錄方式，同樣需要與一個QQ號碼綁定後才可係同騰訊服務。


QQ號碼由數字組成，喺1999年，即QQ剛推出沒幾耐時，其長度為5位數，而目前通過免費註冊嘅QQ號碼長度經已達到10位數。QQ號碼分為免費嘅“普通號碼”、付費嘅“QQ靚號”同“QQ行號碼”，包含某種特定寓意或重複數字嘅號碼通常作為靚號喺QQ號碼商城出售。


騰訊喺其《騰訊QQ軟件許可及服務協議》規定“QQ賬號使用權僅屬於初始申請註冊人，禁止贈與、借用、租用、轉讓或售賣”。2005年3月至7月期間，一名騰訊職員與另外一人合謀通過內部竊取他人QQ號碼出售獲利，最終兩人以侵犯他人通信自由罪被判各拘役六個月。


QQ群係由係一個聚集一定數量QQ用戶嘅長期穩定嘅公共傾偈室，最早見於QQ2000c Build0825版本。QQ群成員可以通過文字、語音進行傾偈，喺群空間內亦可以通過群論壇、群相冊、群共享文件等方式進行交流。


創建嘅QQ群嘅人叫做群主，能委任群成員為管理員和解散群，群主同管理員可以添加、刪除群成員。相對於QQ群，群討論組適合少人嘅文字圖片傾偈，最早見於QQ2004 Preview。QQ群與QQ校友喥嘅班級綁定後，QQ群隨即變為班級群，群內嘅成員名字默認顯示為其喺QQ校友註冊嘅姓名，同時共享空間亦會被置換成QQ校友嘅共享空間，容量為1024MB。


QQ等級由用戶積累嘅QQ活躍日數決定，您每日只需登錄QQ，即可按在線時長累積對應嘅活躍天數以獲取QQ等級。2013年5月，QQ等級加速規則再次修改，與之前嘅加速規則相比，去掉咗Q+同QQ同時在線5小時加速0.


騰訊QQ嘅模仿始於1998年。騰訊QQ原稱“OICQ”，因其名字同同類軟件、當時屬於美國在線公司嘅“ICQ”相似而被起訴，最終騰訊放棄該名稱。QQ企鵝形象與Linux嘅標識Tux相近，騰訊公司亦未曾公開說明為何選擇企鵝作為QQ嘅形象，而Linux嘅創始人亦冇為此事起訴騰訊。


早期OICQ嘅用戶頭好似大量採用受版權保護嘅卡通形象，如史努比、加菲貓、Hello Kitty，後來呢啲頭好似經過重繪，改為類似嘅卡通圖標。騰訊於2001年推出嘅QQ秀系統被指模仿某韓國公司。2005年4月1號，騰訊發佈QQ2005 Beta1版，最早下載嘅用戶發現，喺該版本QQ軟件安裝許可協議中有多處存在抄襲Skype嘅協議行為，騰訊公司事後更改協議。


騰訊打壓咗非常多包含顯示隱身功能嘅第三方軟件，喺呢方面，騰訊一方面宣傳為咗保護用戶嘅隱私，另一方面騰訊於2004年推出嘅“QQ千里眼”，其功能同樣亦可以獲取好友隱身信息，然而騰訊直至2008年12月1號才宣佈關閉該功能。


WebQQ 2.0於2010年9月14號發佈當天，曾有一個登錄Gmail郵箱嘅網頁應用，有人通過查睇網頁源代碼發現該應用除連接Gmail嘅服務器獲取認證外，仲會將用戶嘅登錄資料發送到騰訊嘅一個服務器。


自2010年初以來，唔少網民喺論壇同網站質疑騰訊QQ掃描硬盤文件，認為騰訊QQ喺正常工作時，會掃描大量同程序自身無關嘅軟件同用戶嘅個人文件，認為QQ喺“窺視”用戶隱私。喺“3Q大戰”中有武漢嘅網友用微軟出品嘅Process Monitor監視QQ證實咗呢一話法。


2010年9月27號，奇虎360公司推出360隱私保護器1.0 Beta版，該版本僅支持監視騰訊QQ。隨後，非常多用戶嘅監測結果顯示非常多文件或目錄被QQ查睇過，其中多項可能涉及到隱私。360公司總裁齊向東曾表示，QQ窺視用戶隱私嘅行為嚴重損害用戶嘅利益，隱私數據嘅採集過程喺後臺完成，普通用戶難以察覺到隱私數據被窺視或被竊取。


騰訊公司喺27號晚隨即作出回應，否認QQ曾窺探用戶隱私，強調QQ絕唔涉及任何用戶隱私嘅洩露，並澄清所謂嘅“監視”實為QQ安全檢測模塊喺清除盜號木馬同攔截惡意攻擊，而該模塊採用咗安全軟件普遍採用嘅檢測技術。


然而，喺360殺毒軟件亦被指侵犯隱私嘅背景下，360隱私保護器本身嘅公正性同可靠性亦備受質疑。2010年10月11號，騰訊再次發表聲明，稱“隱私保護器”誣衊QQ，理由係無論將任何程序更名改為“QQ.exe”後運行，“隱私保護器”都會將其標示為QQ喺窺視用戶隱私，以此誤導用戶。


然而，喺新浪網隨後公佈嘅一個超過100萬網民參與嘅網上調查嘅結果顯示，逾一半投票者會選擇卸載QQ，逾7成投票者贊同「兩間公司為自家利益，唔考慮用戶權益」嘅觀點。隨後，騰訊公司因涉嫌違反《中華人民共同國消費者權益保護法》侵犯用戶權益面臨喺全國範圍內多個用戶嘅起訴。


2003年，騰訊公司採取首次維權。2004年，互聯網上流行更多嘅第三方QQ版本，如飄雲、狂人、傳美等。到咗2006年，騰訊公司改變策略，開始清理第三方QQ軟件，選擇咗當時用戶數最多、影響最大嘅珊瑚蟲QQ，最終珊瑚蟲QQ作者被捕，而其被捕非常大程度上跟珊瑚蟲嘅“去廣告”功能同以植入第三方插件嘅方式收取第三方插件商廣告費用與騰訊公司產生利益衝突有關。


騰訊QQ能喺Windows、Mac OS X同Linux平臺下運行。加入咗鍵盤保護驅動嘅某啲版本會造成Windows XP系統藍屏。而Windows Vista啱啱發佈時，其鍵盤保護驅動再次導致系統藍屏，冇幾耐，騰訊發佈嘅2007 Beta1版本解決咗此問題。


騰訊比較重視對唔同版本Windows嘅兼容性，喺常見Windows平臺上基本能非常好地運行。而家，QQ For Mac、Linux經已出現。雖然Mac OS X以及Linux平臺上嘅版本功能較為單一，但係騰訊喺實際上經已做到咗跨平臺。


目前Linux平臺下網友自己開發嘅較好嘅QQ客戶端包括Eva、LumaQQ、Pidgin。目前，由於騰訊對第三方客戶端嘅封鎖操作，呢啲客戶端大部分情況下無法正常登錄，例如Pidgin，設置使用2008 QQ版本可以登錄，但係有時會出現賬號被鎖定嘅情況，需要激活。


Mac OS平臺則有LumaQQ嘅Mac版本iQQ等。2008年01月28號隨著QQ for Mac 1.0 Preview版本嘅登場，此問題得以解決 MacQQ官方頁面。QQ for Mac係一款Universal 應用程序，支持Intel同PowerPC硬件平臺，全面支持Tiger同全新Leopard操作系統。


2006年年底開始有使用者發現，USB鍵盤嘅使用者按任意鍵或者插拔鍵盤就有可能出現藍屏、花屏甚至重啟動，特別係運行大型遊戲使用快捷鍵操作嘅時候，並且唔啟動QQ時亦會出現呢一情況。最終啲人發現呢一問題係QQ嘅密碼保護功能與USB接口鍵盤嘅唔兼容造成。


由於最初嘅一段時間非常少有用戶懷疑呢個問題同QQ有任何關係，呢一問題畀部分用戶造成非常大損失，輕則更換鍵盤、重裝系統，重則修理主板同內存。 2007年2月7號騰訊QQ喺其網站上登出咗聲明，提出咗臨時解決方案，呢一方案與兩個半月之前網友提出嘅解決方案基本雷同。


QQ嘅早期版本對信息傳輸嘅加密措施嚴重唔夠，通過對加密算法嘅保密來確保加密嘅安全顯然唔可以保證信息嘅安全完整嘅傳輸。而今日嘅QQ使用公開嘅TEA算法加密。呢種算法嘅加密速度快，但抗差分分析嘅能力唔強，普通唯密文攻擊需要


QQ號碼被盜嘅問題一直係纏繞QQ用戶嘅主要問題。過去盜取嘅對象一般係“靚號”等價值比較高嘅QQ號碼，但QQ等級制度嘅推出無疑擴大咗盜取對象嘅範圍。騰訊公司建議用戶使用QQ密碼保護功能防止號碼被盜。雖然密碼保護經過多次改進，但收效甚微。


QQ軟件由於其普遍性同流行性，同時成為眾多木馬，病毒傳播嘅理想途徑。喺2006年以前嘅版本中，QQ傾偈信息框中出現嘅網站鏈接地址可以直接點擊進入，一啲唔良用戶利用呢個漏窿傳播含有病毒嘅網頁地址。後來此漏窿被修補，用戶點擊鏈接前會被詢問。


騰訊包括QQ喺內嘅軟件嘅版本號經常與軟件行業嘅慣例唔同，產生奇特嘅命名名稱與組合方式。如 QQ2008 II Beta1 會員體驗版、QQ2009 正式版 SP2 性能優化測試版、QQ2010 SP2.


雖然QQ嘅版本號一般難以理解與識別，但騰訊一般均發佈最新版本喺騰訊網站嘅醒目位置代替前一版本。Beta 版本會佔用一年嘅大部分週期。可以理解為騰訊將除內部測試或騰訊體驗中心申請測試嘅QQ版本外均列為建議安裝版本。


利用30萬畫素以上鏡頭嘅智能電話，配搭手機裏面嘅QR碼解碼軟件，鏡頭對準QR碼大概2秒，解碼軟件會自動解讀QR碼嘅訊息，顯示喺手機螢幕上面。亦有PC版嘅QR碼解碼軟件，畀冇鏡頭嘅電腦或手機直接讀取螢幕上嘅QR碼得到相關資訊。


共價半徑，微觀世界半徑一種，用喺共價鍵，符號rcov。共價鍵之中，兩邊原子各有大細。半徑指一邊原子中心計起，佔幾長。若果兩邊同原子，就會各佔一半一半。長度以埃計，符號Å ，亦有以皮米計，符號pm。一埃即一百皮米。


原則上，兩邊共價半徑夾埋，就即兩原子間鍵長。假若原子甲原子乙，甲乙鍵長等如甲共價半徑加乙共會半徑。單鍵、雙鍵、三鍵，都可以有唔同半徑，之不過純粹運作需要。查實半徑並非確實咁長，皆原子大細並非恆常一樣，會跟化學環境而變。


鍵長可以用X光散射得出。雖則少見，亦有中子散射，射落分子結晶。旋j轉光譜分析議亦度得出鍵長，非常精準。單質分子，祇需鍵長一半就得。如氫氫單鍵，氫鍵長七十四皮米一四，一半得氫共價半徑卅七皮米〇七。咁做得出平均就夠晒用，用喺所有共價鍵身上，個差細到可以唔理。


邵氏兄弟國際影業有限公司，1958年名為邵氏兄弟有限公司，2011年叫做邵氏制作有限公司同邵氏影城有限公司，2015年叫做邵氏兄弟電影有限公司，2016年叫做邵氏兄弟國際影業有限公司。係一間1958年喺香港成立嘅電影製作公司，同年喺新界西貢區清水灣籌建邵氏片場。


2022年6月，Telegram推出咗要俾錢嘅Telegram Premium，每個月4.99美元。訂閱Telegram Premium之後可以用高級貼圖，頻道中唔會顯示贊助廣告，最多加入頻道數量有普通用戶嘅兩倍，中有更快嘅下載速度等額外功能。


喺美國，感恩節由17世紀已經開始慶祝。由1941年開始，定咗喺每年11月第四個禮拜四慶祝，並且從嗰日起連續放兩日假，通常大家都會認為呢一日係標誌住聖誕採購季節正式開始。聯合國總部亦都會喺感恩節當日放假。


1620年，一隻叫五月花號嘅客船，由英國普利茅夫開往喺北美洲麻省普利茅夫殖民地，船上載住好多清教徒。當年冬天，唔少人餓死凍死，有啲人仲病死。當地原住民印第安人幫新移民學識咗點樣打獵、種粟米同南瓜，仲喺第二年得到豐收。


終端機係一種接駁電腦，等用家可以用電腦嘅舊式架罉，通常有熒幕同鍵盤，直接透過串連式介面輸入同輸出文字內碼同控制碼。駁去嘅通常係大型電腦、中型電腦或者小型電腦，但係如果操作系統支援，亦都可以駁我哋而今一般用嘅所謂微型電腦。


華納媒體，以前叫過做時代華納同美國線上時代華納（AOL Time Warner，2001年至2003年，係美國一間傳媒公司，喺1990年創辦，由時代公司同華納傳播合併而成。時代華納喺2017年俾AT&T買咗，2018年改咗目前嘅名。


酷航係一間星加坡低成本航空公司，專營運星加坡樟宜機場出發嘅中長途航線。2011年5月由母公司星加坡航空宣告成立，同年11月1號正式改名做「酷航」。主要用機係源自母公司嘅波音777型客機，2015年開始將機隊淘汰，並換上波音787夢幻客機。


2017年7月25號，星加坡航空旗下子公司欣豐虎航同酷航合併，兩間航空公司共同使用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR。


之前嗌「田宮」呢個廠商喺全球範圍入面都好出名下，嗰時因為佢有世界上最齊全嘅生產線同靚嘅整模型工具響度，佢重係玩具四驅車入面，最緊要嘅研發同推廣嘅企業。雖然話佢喺20世紀80年代就開始出高品質嘅迷你四驅車產品，但係呢啲凈係得有錢佬先至買到佢。


19系列嘅四驅車係一種超級版本嘅四驅車。佢部車嘅車身好似部宇宙飛船噉，唔單止流線比較大，而且車轆好大、甚至起步得好快。不過呢部車同16、18系列一樣嘅係，佢嘅底盤同齒輪、高速摩打都係用咗同一曬士嘅品類。


家下所見到嘅玩具四驅車都係由一個摩打同一個齒輪仔、1嚿後導電片、1嚿開關㩒掣、摩打罩、開關罩嚟整嘅一個完整嘅直流閉合回路。佢可以有效噉限制喺直流電能轉成穩定嘅機械能同時，重將轉轆以圓周嘅轉動形式輸出。


喺玩具四驅車出現之前，有間嗌「福萬」嘅公司重出過嗌「福萬1代」嘅底盤。佢係通過底盤嚟轉齒輪裝置而達到轉2檔同4檔，而且其他嘅軸都喺嗮車身嘅中間，所以好容易就分得到出嚟。不過由於呢啲品類嘅車用咗好耐到差唔多淘汰嗮咁滯，所以到而家為止都比較少見。


大腳車係另類四驅車入面最出名嘅四驅車品種。雖然話個齒輪大到行得好慢，但係佢識得爬坡，有啲車甚至可以爬上去40°嘅斜坡都有，而且重好鈙玩。因為佢大多數都係攞堅嘅車嚟整個縮細版，所以有好多玩家攞佢嚟擺展覽。


《四驅兄弟》係日本漫畫家越田哲弘喺《快樂龍》出版嘅玩具四驅車漫畫，呢份漫畫喺出咗版之後俾好多嗰時嘅細路同後生仔都㷫咗下。因為嗰時出版嘅漫畫甚至重衍生咗玩具、動畫、電影、遊戲、CD、收集卡、貼紙等各種媒體發表嘅熱門作品。


由於廣東地區距離港澳比較近，所以喺20世紀90年代嗰陣，都可以睇到香港地區嘅電視台。嗰時香港地區嘅電視台猛咁播嘅四驅小子，甚至重引發咗廣東地區嘅四驅車熱潮。而奧迪公司咁啱得咁嘺，睇啱咗四驅車嘅龐大市場，佢最先通過仿抄之前田宮出嘅原裝產品而入咗市場，之後奧迪玩具重自己研發咗好多部四驅車嘅產品。


由於奧迪產品嘅價錢重平過田宮模型嘅進口產品，所以奧迪四驅車就霸咗廣東嘅大部分市場。尤其喺1996年開始，奧迪公司重借住一系列成功嘅宣傳經驗，喺青少年範圍入面搞咗個品牌形象。由於奧迪喺四驅車入面搞得好成功，而且開始向多元化發展，重搞咗個好嘅動漫品牌出嚟。


無綫電視翡翠台先後喺1991年3月同埋1997年3月，開播四驅小子同埋四驅兄弟，嗰時連續刮咗兩埐「四驅車熱潮」出嚟。甚至重有遊戲同娛樂節目都猛咁搞四驅車比賽。喺2006年，有部份高登討論區會員發起四驅車嘅比賽活動，借住呢次機會嚟推廣四驅車嘅運動。


喺20世紀90年代，雖然話嗰時開始同四驅車有關嘅交流運動，但係嗰時都重未幾流行下。不過到咗2010年，有部分QOOS討論區啲人嚟發動咗同四驅車有關嘅運動先至開始俾人關注咗。佢哋通過舉辦四驅車嘅比賽交流活動嚟提升四驅車嘅模型組裝同設計技巧，而喺澳門入面推廣同四驅車有關嘅活動。


2019年2月20號，公佈喺尖沙咀K11 MUSEA設有12間影廳嘅戲院，提供1708個座位。影廳更附設表演劇場，可以搞唔同嘅文藝或表演活動，公司更叫有關戲院做「極具破格同創新性嘅項目」。戲院喺同年8月26號開業。


2021年3月7號，UA已經買唔到第二日戲飛，同日深夜更加上唔到佢個網站同App，所以被盛傳3月8號將會全線執笠。喺3月8號上晝，UA宣佈由於受疫情影響同長期嘅經營壓力，所以由呢日起香港全線影院執笠並進入清盤程序。


Ur又叫做Ur/Web，係一個開放源始碼嘅函數式程式語言，專門用嚟喺網頁開發，由Adam Chlipala喺麻省理工學院建立，佢由一個單一嘅程式產生伺服器代碼、網頁瀏覽器客戶端代碼、同埋特定資料庫後端嘅SQL代碼組成。


1991年 4月，Visual Basic 1.0 for Windows版本發布。1992年 9月，Visual Basic 1.0 for DOS版本發布。呢個連接程式語言同用戶界面嘅進步被叫做Tripod，最初嘅設計係由Alan Cooper完成嘅。


喺嗰時引起好大轟動。好多專家將VB嘅出現當係軟件開發史上嘅一個具有劃時代意義嘅事。以今日嘅眼光去睇，VB1.0版嘅功能其實係非常弱，但佢喺推出嗰時係第一個「可視」嘅寫程式軟件。咁令程序員欣喜之極，都嘗試喺VB嘅平台上進行軟件創作。


1995年 8月，VB4.0發布，有32位元同埋16位元版本。其中包含咗對類別嘅支持。由VB4開始，逐步引入面向對象嘅程序設計思想。VB功能強大，又易學。而且，VB重引入咗「控件」概念，令大量已經編好嘅VB程序可以直接令攞來用。


1997年 2月，VB5.0發布。程序員可以用32位元版本導入由4.0版本建立嘅16位元程序，並且能夠順利編譯。同時重包含咗對用戶自建控件嘅支持。自從Visual Basic 5.0以後，VB支持編譯成本機代碼，但必須要喺VB運行庫嘅支持下工作。


性病係類傳染病，係主要由性交傳染得來。英文文獻多數叫venereal disease、sexually transmitted disease 、sexually transmitted infection 等，意思係靠性來傳染嘅病。


好多傳染病都可以由性交傳染，但因為有其他途徑，所以有時都無畀人歸入性病。因為傳染都唔一定發病，近年英文改用sexually transmitted infection ，即係靠性傳播嘅感染之意。另一方面，性病亦可以由打針時共同帶病原嘅針筒，又或阿媽生仔或者喂奶傳染畀細蚊仔，查實又唔係得全部由性而來咁窄。


Unity嘅編輯器支援Windows同MacOS，而用Unity製作出嚟嘅遊戲就可以輸出去好多唔同嘅裝置同平台玩，當中包括Windows、MacOS、Linux、Android、iOS、PlayStation、Xbox同Switch等等。


Unity當初喺2005年嘅蘋果全球開發者大會公佈，嗰時只係一個專注喺Mac OS X平台嘅遊戲引擎嚟。經過一連串嘅更新之後，Unity已經演變成一個跨平台嘅遊戲引擎，更加成為獨立遊戲開發者其中一個熱門選擇。


Unity初時版本編號比較單純，例如Unity 4.x同Unity 5.x咁樣。但由2016年12月開始，由於Unity官方加快咗更新嘅頻率，版本編號就變咗由年份、各類大細更新等嘅資訊組合而成，例如Unity 2019.


負責訂定呢個標準嘅組織叫 JVET  ，一個由國際電訊組織同MPEG聯盟組成嘅聯合影片專家團隊。會係接而家 HEVC/H.265 棒嘅下一代格式。2017年10月正式開始做呢個標準化嘅過程。喺2018年 IBC 展，其中一個展出嘅 code c 可以去到比 HEVC 重要高40% 嘅壓縮效率。


AOMedia 喺2018年加咗個新嘅壓縮方式入去 AV1 格式標準成立過程入面，呢個壓縮方式估計可以達到同VVC差唔多一樣嘅壓縮率兼且可以唔使畀專利費就用到。MPEG嘅創辦人 Leonardo Chiariglione 希望可以透過MPEG LA進一步嘅授權嚟令到VVC亦都可以提供到一個最基本嘅免專利費codec，但係要就返某幾個專利申請、可以開放嘅功能、可以用得嘅專利權、重有其他可能要畀嘅授權費。


內容管理系統喺指嚮一個合作模式下，用於管理工作流程嘅一套制度。佢可以應用嚮手工操作入便，亦可以應用到電腦或網絡入便。做出一種中央儲存器（Central Repository)，內容管理系統可以將相關內容集中儲存並具有群組管理、版本控制等功能。


電話簿，簿一種，羅列電話號碼。通常出自電話公司，列出用戶註冊名、簡單地址、電話號碼，印來畀人查，故此又叫公眾電話簿。通常有白頁同黃頁兩種。另外亦會印出寫打電話方法，長途電話字頭，緊急電話號碼，又或大眾常用機關電話地址咁。


近似亦有公司電話簿同個人電話簿。前者多數出自大公司，列晒公司各部門電話，方便搵啱人傾。而後者就多數個人收錄電話號碼，通常只記至重要，如家人，如親戚，如朋友，如同事等等，又或聽到電話號碼，即場摘低，方便日後搵得返。


地址簿好早就有，然而加上電話號碼，當然要發明電話之後。至早不過咭紙一張就夠記，一八七八年二月廿一號出版，埠中名單只有五十個。當時有電話都矜貴。然而用戶越來越多，越來越普及，家家戶戶都有，本就變到好厚，紙就用得好薄。


yuu係怡和旗下嘅牛奶公司喺香港同澳門推出嘅消費獎賞計劃，喺2020年7月推出。用戶喺集團旗下商戶每消費1蚊港紙，就會賺到最少1分。呢個計劃又同恒生銀行合作，用佢旗下嘅「enjoy信用卡」畀錢有更多分。


YY語音係一款由歡聚時代屬下嘅多玩公司負責開發嘅一個軟件，重係網遊玩家成日用嚟溝通交流嘅免費語音軟件，喺2008年發行。雖然佢嘅界面同QQ差唔多，但唔同嘅係，佢嘅界面比較大，而且成日用嚟做團隊語音、遊戲協作同實時溝通，做線上真人騷短片互動嘅嘢。


《成語動畫廊》係一套以動畫手法講解成語嘅教育影片，通過趣味濃厚嘅動畫，畀大家分享中國文化嘅獨有寶藏。第一輯喺1987年至1989年間由香港無綫電視全資擁有嘅翡翠動畫製作，喺翡翠台播放。中國大陸同台灣亦都曾經有播放，並有多種語言版本。


林溢欣中學讀可風中學，喺香港高級程度會考攞3個A，大學讀香港中文大學中國語言及文學系，攞到一級榮譽學士同哲學碩士學位。2011年佢投身補習業界，入咗遵理教育教，逐漸開始出名。根據遵理教育2015年招股書，佢貢獻嘅收益大約係1.


《蜘蛛俠》係一部2002年嘅美國超級英雄電影，由森溫美做導演，改編驚奇漫畫嘅同名虛構角色蜘蛛俠。主演係杜比麥奎爾、威廉達福、姬絲汀登絲、占士法蘭高、Cliff Robertson、Rosemary Harris。


史丹·李係美國嘅漫畫家、編導、演員、製作人、出版人同電視名人，紐約州紐約人。佢曾經做過MARVEL負責人同董事長而出名，期間亦出版過蜘蛛俠、變形俠醫、復仇者、鐵甲奇俠、奇魔俠、托爾等一系列角色而俾全球各地好多漫畫家都知，亦試過喺1994年列入咗艾斯納名人堂。


綠魔係驚奇漫畫嘅大奸角之一，亦係蜘蛛俠嘅主要敵人之一。佢真名叫Norman Osborn，因為一次化學失敗而令佢變成綠魔。佢重試過代替S.h.i.e.l.d成為H.a.m.m.e.r嘅領導人同埋組織復仇者，不過喺仙宮之戰大敗而俾人捉咗。


八爪魚博士，原名岳圖·岡瑟·奧克塔維斯博士，係蜘蛛俠漫畫入面嘅反派，由作家史丹·李同埋藝術家史蒂夫·迪特科創造，喺《驚奇蜘蛛人#3》第一次出場。史丹·李話八爪魚博士係佢喺蜘蛛俠漫畫中較為鍾意嘅反派角色之一。


1986年11月5號，原名權珤雅嘅寶兒響京畿道南楊州市出世，老豆係前東洋放送電視台音響師，有兩個大佬，其中一個係導演權順旭。老豆響唔撈電視台後返鄉下開牧場，所以寶兒係響鄉村大。寶兒響南楊州市生活個陣入讀南楊州養正初等學校，後嚟因為要顧住歌唱事業而輟學。


1997年，寶兒成為SM娛樂旗下練習生。由於公司想將佢打造成國際明星，所以寶兒由個時開始就學緊英文同日文，而SM當時響佢身上亦投資高達30億韓元，幾乎用哂H.O.T所帶嚟嘅收入。亦因為要專心響音樂事業，寶兒響小學五年級畢業後並冇選擇繼續學業，而係響2000年8月25號憑《ID; Peace B》出道。


佢喺2002年1月7號發佈嘅日文專輯《Listen to my heart》令佢一夜成名。同年嘅韓文專輯《NO.1》響韓國大賣60萬張。2003年發行嘅日文專輯《Valenti》響日本銷量超過100萬。


2004年獲得MTV亞洲大獎嘅「最有影響力亞洲藝人」同埋「韓國最受歡迎藝人」，同年獲邀成為台灣金曲獎頒獎人。直至2008年，寶兒一共登上日本紅白歌合戰六次。佢係除咗濱崎步同倖田來未以外，有六個大碟連續響Oricon排行榜上排名第一嘅女歌手。


2008年推出英文單曲《Eat You Up》，正式開拓歐美市場，並憑2009年嘅英文大碟《BoA》成為第一位登上Billboard Hot 200 專輯銷量榜嘅韓國歌手。2013年憑電視劇《期待戀愛》獲得韓國電視劇賞女子新人賞。


2014年同安七炫一齊成為SM娛樂非註冊董事，以創意總監身份參加SM多個企劃。2017年成為韓國選秀節目PRODUCE 101第二季「國民製作人代表」。2022年成為SM《Girls On Top》企劃旗下女團「GOT the beat」成員。


佢之所以可以響東亞地區獲得巨大成功，係因為佢識講多種語言。因為佢獲得嘅成功，被視為係將韓流帶到全世界嘅先鋒之一，仲係成功開拓日本同美國市場嘅始祖，同李孝利、張娜拉並列為第一代韓流女歌手代表人物。寶兒目前所帶嚟嘅經濟價值已經超過二千億韓元，如果計埋音樂作品以外活動將會更多，被封為「行走嘅中小企」。


東方神起，係SM娛樂旗下男團，2004年出道，現任成員有隊長瑜鹵允浩同埋主唱最強昌珉，出道至今攞過金唱片獎唱片大賞、首爾歌謠大賞同埋SBS歌謠大戰大賞等獎項。日文團名係Tohoshinki，英文團名係TongVfangXienQi，簡稱TVXQ!


東方神起被認為係韓國第二代偶像團體入面最為成功嘅男團之一，最初嘅成員有瑜鹵允浩、英雄在中、秘奇有天、細亞俊秀、最強昌珉，當時最大嘅特色就係五人和聲。出道初期，東方神起主要係走饒舌搖滾路線，響2004年憑單曲《HUG》出道，一出道就獲得關注， 響MIAK月度音樂排行榜上排名第四。


2009年，成員英雄在中、秘奇有天、細亞俊秀同SM有合約糾紛，宣佈離開SM，另組團體JYJ。之後東方神起響2011年發行單曲《Tone》回歸樂壇，以二人男團繼續活動，並響日本登上Oricon 月榜榜首。


同年發行嘅《Keep Your Head Down》，響韓國大賣20萬張，成為2011年第三大暢銷專輯，仲連續兩個禮拜登上Gaon專輯排行榜第一名。2013年發行嘅《TIME》成為佢地銷量最快嘅單曲， 再次登上Oricon月榜榜首。


隨住男團H.O.T同神話分別響2001年同2003年宣佈唔同SM娛樂續約，SM娛樂製作人李秀滿為咗保持SM響韓國音樂市場上嘅競爭力，被迫展開籌備成立新男團嘅計劃。最終佢響四個培訓隊入面揀咗5位由15歲至17歲嘅少年組成呢個新男團。


第一位加入嘅成員係金俊秀，佢由11歲開始就成為SM旗下練習生，之後曾經同晟敏、銀赫組成團體「R&B三人組」，響2002年嘅真人騷節目Survival Audition – Heejun vs. Kangta，世紀之戰第一次亮相。


第二位加入嘅成員係鄭允浩，佢響1999年獲得SM Best選拔大會舞蹈獎冠軍而畀SM發掘，曾經寄宿響金俊秀屋企，佢同第三位加入嘅成員金在中都係響2001年開始成為SM旗下練習生，兩個人響2002年成為神話嘅伴舞，兼且響同年同希澈、強仁加入企劃組「Four Season」，本身已經打算出道，不過最後計劃流產。


至於團名方面，由於李秀滿想打入海外亞洲音樂市場，於是想改個漢字名，最初定嘅團名有「五臟六腑」、「傳吃鯨」、「SM5」，但因為感覺幼稚而打算改叫「東方不敗」，嚟自金庸小說《笑傲江湖》嘅反派角色「東方不敗」，本身已經諗住用呢個名出道，李秀滿甚至前往電影工作室有限公司以獲得版權。


2003年12月26號，東方神起登上SBS電視台嘅特別節目「BoA & Britney Spears Special Showcase」，呢個節目由BoA同埋布蘭妮·斯皮雅斯主持，佢地演唱聖誕歌《OH,Holy Night》，係佢地第一次亮相。


少女時代係韓國SM娛樂旗下嘅女子組合。現任成員包括太妍、Sunny、Tiffany、孝淵、俞利、秀英、潤娥同徐玄。由於少女時代係韓國最有代表性嘅女子組合，對於韓流風靡全世界有好大貢獻，喺亞洲甚至國際都有廣大嘅知名度，所以被譽為「國民女團」。


少女時代喺2007年8月5號推出單曲《Into The New World》正式出道，2008年推出第一張正規專輯《GIRLS' GENERATION》，開始獲得一啲關注。2009年發行第一張迷你專輯《Gee》，同名主打歌《Gee》大受歡迎，令少女時代人氣急升。


2010年發行《Genie》日文版，正式喺日本出道。2011年發行第三張正規專輯《The Boys》，令少女時代累積國際知名度，成為國際知名嘅韓國藝人。之後喺同一年發行同名單曲《The Boys》英文版，正式喺美國出道。


少女時代至今有6個破億MV，包括《Gee》、《I GOT A BOY》、《The Boys》、《Mr Taxi》、《Oh!》同太妍首張迷你專輯嘅主打歌《I》，係韓國有史以來擁有最多破億MV嘅女子組合。


SHINee係SM Entertainment喺2008年推出嘅男子組合，初時有五個成員，包括溫流、鐘鉉、Key、珉豪同泰民，鐘鉉喺2017年12月18號過身後剩返四個。喺2008年5月25號以《姊姊 妳太美了》一曲出道。


EXO係韓國SM Entertainment喺2012年推出嘅男子組合，個名係太陽系以外嘅行星「EXOPLANET」一詞中得嚟，寓意新組合「從未知世界嚟嘅新星」。佢分成兩個子團，兩團喺同一時間分別以韓文同中文，分別喺南韓同大中華開始活動，並逐步進軍全球，有將EXO嘅音樂傳遍全世界嘅抱負。


呢個團響2005年出道，並冇設立隊長，主要活躍響韓國同日本。佢地先後發行過五張大碟同埋十張單曲，成績麻麻，幾乎每次作品銷量都低過五千，半紅不黑，只有響2007年憑大碟《One More Time, OK?


》紅咗一陣。2009年天舞Stephanie因背部嚴重受傷而暫停一切音樂事業，而天上智喜由呢個時候開始就冇再活動，2011年曾經以子團「Dana & Sunday」短暫回歸。而其中三位成員智聲Sunday、喜悅Dana同埋天舞Stephanie早就已經離開SM，目前只有上美Lina繼續留響天上智喜同埋SM，但團體仍未宣佈解散。


2014年2月4號，宣佈第二代S.M.THE BALLAD成員有最強昌珉、藝聲、太妍、鐘鉉、Krystal、Chen、周覓同埋張力尹，響2月13號發行第二張迷你專輯《S.M. THE BALLAD Vol.


aespa係韓國SM娛樂旗下嘅四人女團，成員有韓國籍嘅Karina同埋Winter、日本籍嘅Giselle、中國籍嘅Ningning，另有四位響元宇宙存在嘅AI成員，2020年憑單曲《Black Mamba》出道。


2020年10月16號，SM娛樂宣佈將會成立新女團，係繼2014年嘅Red Velvet後再次推出女子團體，亦係繼2016年嘅NCT後再次推出偶像團體，因此呢個新女團廣受關注。27號，SM宣佈第一位加入嘅成員係金旼炡，喺參加梁山市舞蹈節個陣畀SM發掘，因而成為旗下練習生，推算訓練時間為3到5年。


28號，SM公佈第二位加入嘅成員係劉知珉，歌唱、饒舌同埋舞蹈都好叻，當初係因為收到SM邀請而成為練習生，響2019年泰民嘅單曲《Want》入面擔任伴舞。29號，SM公佈第三位成員寧藝卓，叻唱歌，係隊內最後生嘅成員，響獲得「我是麥霸」K歌大賽總冠軍後畀SM發掘，最終響2016年成為練習生，同年響SM ROOKIES企劃入面亮相，係aespa中唯一先行亮相嘅成員。


新女團嘅名叫「aespa」。據製作人李秀滿嘅講法，由「化身」同埋「經歷」嘅英文第一個字母組成嘅「ae」，加上有「雙面」之意嘅「Aspect」，結合埋就係新女團嘅名。而團體嘅主旨係「遇見另一個自我化身，體驗全新世界」，所以每個成員都有一個相對應嘅虛擬角色。


呢首歌連續三個禮拜響中國最大嘅音樂流媒體服務QQ音樂韓國週榜排行榜排名第一，亦登上美國告示牌百強單曲榜第100名、美國世界單曲銷售榜第5名，創下韓國藝人出道單曲嘅最高排名。同年11月，aespa響Acha排行榜上空降第14名。


2021年1月13號，aespa憑《Black Mamba》先後獲得Gaon Chart Music Awards音源部門年度新人獎、SBS《人氣歌謠》冠軍。不過《Black Mamba》MV被指抄襲德國藝術家Timo Helgert嘅藝術作品。


6月21號，《Next Level》響Melon 24Hits排行榜上獲得24小時累計收聽量第一名，係Melon排行榜改版第一位登上24Hits排行榜第一嘅女團。而aespa亦憑《Next Level》再次橫掃樂壇多個獎項，包括Mnet亞洲音樂大獎最佳舞蹈表演女團、韓國音樂大獎年度歌曲等。


10月5號，發行第一張細碟《Savage》，aespa憑呢首歌登上「Billboard 200」第20名。10月20號，《Savage》嘅銷量突破50萬張。10月23號，《Savage》MV觀看次數超過一億，成為aespa第三支破億嘅MV。


5月12號，《時代雜誌》公佈2022年10名「新一代領袖」，aespa以獨特嘅世界觀同創新嘅概念成功入圍，係第一位入選嘅韓國女團。27號，《福布斯》公佈2022年「30位30歲以下精英榜」，aespa響《娛樂同體育》領域入選，係呢一年唯一入選嘅韓國藝人。


7月5號，aespa受邀出席聯合國2022年度《可持續發展問題高級別政治論壇》，成員響會上發表「Next Generation to the Next Level」演講並表演歌曲《Next Level》。


7月14號，aespa成員帶住新出嘅細碟《Girls》登上音樂節目《M Countdown》，回歸韓國樂壇。但響表演嘅時候，成員Giselle出現多次失誤，因而被指狀態差，網民要求Giselle多練習。


H.O.T.，係南韓第一代男團，屬於SM娛樂，1996年憑錄音室專輯《反對一切暴力》出道，不過喺2001年就解散咗。呢個樂隊之前喺南韓、中華民國、中華人民共和國同其他亞洲嘅國家，甚至去到美洲地區都有人歡迎。


李在元1980年4月5號響韓國漢城江南區出世，畢業於首爾明元初等學校、水西中學校同埋首爾機械高等學校。15歲個年跟住老友文熙俊一齊去SM娛樂參加選拔，過關後成為作曲家劉英振嘅舞者兼且接受訓練，響1995年以男團H.


2008年，佢畀人指控強姦並畀人拉咗，三個鐘後指控畀人撤銷，但呢件事已經令佢出唔到第三張大碟。2009年入伍，響首爾龍山區韓國國防部服兵役，響2011年3月7號退伍，退伍當日H.O.T成員文熙俊、安七炫、張佑赫、安勝浩都到場祝賀。


1987年8月21號，起範響首爾江南區道谷洞出世，有一個細妹金世熙。曾經就讀位於大峙洞嘅首爾道谷初等學校。響十歲搬到美國加利福尼亞州洛杉磯，曾經就讀聖莫妮卡天主教高中。2002年，佢畀星探發掘，響試鏡通過後，起範成為SM娛樂旗下嘅練習生。


2005年11月6號，起範成為SM娛樂旗下限定男團Super Junior 05嘅成員，響節目《人氣歌謠》中第一次亮相，並發行第一張專輯《Super Junior05》。佢係圭賢加入前係隊內嘅忙內、主Rapper。


2006年3月，SM宣佈展開Super Junior 06計劃，話會招幕新隊員。點知響5月宣佈計劃擱置，反而係加入新成員圭賢，而團名亦改為「Super Junior」，啲人推測原因係SM見Super Junior 05有名氣，所以選擇唔解散。


2009年SJ發行第三張專輯《Sorry, Sorry》，起範只係參與MV演出同埋拍宣傳相片，但未參與MV錄製同唱片宣傳等活動。呢次亦係佢最後一次參演團體專輯。同年5月SJ發行單曲《It's You》，起範係連團體任何活動亦冇參加，SM話起範係專注緊個人活動。


由於起範響《Sorry, Sorry》只係參與MV演出同埋拍宣傳相片，響由呢個時期開始已經盛傳佢會離隊，但SM否認。自2009年6月有份拍演唱會《Super Show 2》宣傳相之後，佢就冇再參加SJ嘅任何活動，最終響2015年離隊。


因為起範響未離隊前係SJ人氣最高嘅成員之一，所以佢離隊嘅原因一直眾說紛紜。主要嘅講法係，起範本身冇諗住行歌手呢條路，而當時公司話Super Junior 05係限定男團，所以起範嘅打算係等Super Junior 05解散就專心發展演藝事業，點知公司冇解散到，同佢原先嘅計劃背道而馳，最終退出。


2021年1月，佢響自己拍嘅片入面解釋佢因為自己唱歌實力唔夠好、又緊張，表示「感覺好似就快死咁」，加上佢想專注發展演藝事業而自行離隊，同隊友無關。而佢同時又話自己其實收到好多節目嘅演出邀請，但多數畀佢拒絕，原因係唔想畀人問到有關SJ嘅問題，對SJ帶嚟負面影響。


2010年，佢主演電影《注文津》，扮演「鬼」一角。同年5月，SM發聲明指起範會專注響戲劇發展，但唔會退出SJ。2011年，佢拍歷史劇《樹大根深》。2012年，佢主演電視劇《我愛李太利》。2013年，起範同鍾漢良等人共同主演中國古裝劇《天龍八部》。


2017年，神隱兩年嘅起範宣佈復出，由佢主演嘅電影《泡菜愛上小龍蝦》響同年8月上映。2018年6月，起範同經紀公司Clover Company簽約，同年上節目《雙腳生活》，係佢時隔六年再次響螢幕上現身。


鄭秀妍，藝名係Jessica，韓裔美籍女歌手，喺美國加州舊金山出世。2000年去韓國旅行嗰陣俾韓國SM Entertainment發掘。2007年以女子組合少女時代出道，擔任第二主唱。佢嘅細妹係f成員Krystal。


2016年，Jessica加入新公司Coridel Entertainment，宣佈會個人出道，喺同一年嘅5月16號推出第一張迷你專輯《With Love, J》同公開主打歌《Fly》嘅MV，正式個人出道。


1989年4月18號，Jessica喺美國加州舊金山出世。細個喺舊金山長大，自細父母就畀充足嘅美式教育同埋環境Jessica，所以佢可以講得一口流利嘅英文，再加上5歲嗰陣父母就教佢韓文，所以Jessica嘅英文同韓文都好好。


喺未俾SM Entertainment公司揀做練習生之前，佢一直喺舊金山就讀當地嘅中小學，被揀做練習生之後佢去咗韓國，並且轉學到喺首爾嘅Korea Kent Foreign School繼續學業，同佢同校嘅重有少女時代嘅成員Tiffany。


2009年7月11號，Jessica參加MBC《無限挑戰》嘅《奧林匹克歌謠祭》，同朴明秀合唱歌曲〈冷麵〉，喺多個音樂排行榜攞到第一位，當時喺排行榜上甚至壓過《說出你的願望》，所以佢得到左「Team kill sica」嘅花名。


2012年1月19號，Jessica同金振杓為KBS電視劇《暴力羅曼史》合唱插曲《怎能》。同年8月15號，Jessica同細妹f Krystal為SBS電視劇《致美麗的你》合唱插曲《Butterfly》。


9月14號，Jessica為KBS電視劇《大王的夢》演唱插曲《心路》。10月14號，Jessica同細妹f Krystal、前EXO成員Kris為BoA主演嘅電影《COBU》合唱插曲《Say Yes》。


秀英係韓日雙籍女歌手、演員同主持人，女子組合少女時代成員。2000年喺首爾被經紀公司SM Entertainment發掘，入咗SM Entertainment做練習生，2002年離開公司自己去日本參加選秀試鏡會，成功攞到韓國組優勝，同同場試鏡會嘅日本組優勝者一齊組成雙人女子團體Routeφ出道，2003年Routeφ解散，秀英重新返到SM Entertainment做練習生。


徐玄係南韓女歌手、演員同主持人，女子組合少女時代成員，喺南韓首爾出世。2007年8月5號以女子組合少女時代出道。徐玄係少女時代嘅忙內，擔任第二主唱、副領舞同第二門面。另外，徐玄嘅日文、英文同中文都講得流利。


X 係個羅馬數字，讀做「十」。承接咗先前嘅 Macintosh 作業系統嘅冧把。有啲人讀佢做 'ex'。對於呢個直接讀出嚟嘅原因係，對於類 Unix 作業系統嘅傳統命名會用字母「x」嚟做結尾 。另一個原因係蘋果電腦傾向提及特別嘅版本係以「Mac OS X 版本 10.


佢喺起好初期屬元大都嘅正南門，大明永樂十七年明成祖朱棣起京城時，將京師以南部分擴大咗近1km咁多，重將麗正門向南移。大明正統元至四年起多做月城同箭樓、左右閘樓，兼改名做正陽門。佢嘅甕城喺民國時期拆咗，而城樓曾經喺大清光緒廿六年焚毀後重新起返出嚟。


2017年11月份九龍倉集團以實物分派方式每持有1股九龍倉集團股份獲分派1股九龍倉置業股份。由於九龍倉集團爾次分拆號嘅業務規模較大，恒指公司打破慣常做法，畀九龍倉集團同九龍倉置業一齊保留喺恒生指數入面，到指數檢討日先至按照制度同既有條件決定係唔係保留兩間公司嘅恒生指數成份股地位，令爾段時間恒生指數成份股嘅數目升到51隻，超過50隻嘅上限。


大城子街道、利州街道、南公營子鎮、山嘴子鎮、公營子鎮、白塔子鎮、中三家鎮、老爺廟鎮、六官營子鎮、平房子鎮、十二德堡鎮、羊角溝鎮、興隆莊鎮、甘招鎮、東哨鎮、水泉鎮、尤杖子鄉、草場鄉、坤都營子鄉、大營子鄉、臥虎溝鄉和國營官大海農場。


周顯王三十六年，楚威王熊商打敗越軍之後，喺石頭山置金陵邑，南京城開始起。秦始皇赢政三十七年，始皇東巡到金陵，改金陵邑做秣陵縣，增設江乘縣。漢獻帝建安十六年，吳侯孫權自京口移治秣陵，遞年改秣陵做建業。晉改建業爲秣陵、建鄴、建康，南朝都定南京城爲都。


江寧係南京嘅古名，南京嘅簡稱「寧」就係出自於佢。同時江蘇嘅「江」亦出自江寧，喺清朝拆江南省做江蘇同安徽時，江蘇省名來自江寧府同蘇州府嘅合名。西晉太康元年改建業爲秣陵縣，然後從秣陵縣中分出個臨江縣，遞年話呢度「外江無事」，於是改臨江縣做江寧縣，話呢度喺長江邊而又社會安寧。


江寧開發區嘅位置就喺區內。1997年2月2號，佢承認爲國家級尖端新技術產業開發區。2001年7月，呢個區域獲得ISO14001環境管理體系資格證。2002年7月，佢攞到江蘇省電子及資訊產業基地嘅稱號。


新吳區，亦叫無錫新區係中國江蘇無錫一個市轄區，總面積219平方公里，人口54萬。2015年設，轄原無錫市錫山區鴻山街道同濱湖區江溪、旺莊、碩放、梅村、新安5個街道，新吳區人民政府駐新安街道和風路28號。


連雲港喺中華人民共和國江蘇北部，係中國十大海港之一，家下係地級市，叫連雲港市。連雲港係中國第一批14個沿海開放嘅城市其中一個，新亞歐大陸橋嘅東橋頭堡，亦係江蘇沿海開發嘅重要據點。標準海岸線長162公里，其中基岩海岸係江蘇先至有。


係圍住中國廣東省廣州市嘅荔灣區西邊、白雲區嘅南邊、海珠區嘅南邊同埋天河區嘅中間部分、佛山市南海區東邊嚟行嘅高速公路。其中，北環高速公路嗰段係沈海高速嘅廣州支線嘅共用路線。呢條高速公路係中國內地第一條環城嘅高速公路。


APM綫係無人駕駛自動導軌系統，根據綫路定位同客流預測，使用龐巴迪Innovia APM 100型列車，車長12751mm，寬2845mm，定員為座位16人、站位122人，AW3狀態載客量係179人。


2014年8月上旬，廣州市規劃局喺「四館一園」建築設計競賽發佈會上講，APM綫會繼續南延，經過廣州塔南邊嘅嶺南廣場，不過具體方案未定。之後幾年，陸續有消息指，APM綫可能重會延長到瀝滘，途中設站同地鐵12、19、8、11號綫換乘。


羊城通系統嘅全名係廣州市城市公共交通電子收費系統建設工程，係廣州市嘅一項重點工程。工程分為後台管理中心、前台公用子系統同地鐵子系統，分別由廣州羊城通有限公司、廣州市公共交通數據管理中心同廣州地鐵公司負責起同管。


不過宜家好多賣羊城通嘅地方都會出現押金卡缺貨嘅情況，跟著就兜售啲“紀念版”，通常賣￥35。但紀念版羊城通真係唔退得卡嘅，而且所謂嘅“紀念版”都係好普通，可以講通街嘅紀念版嘅款式都一樣，冇咩收藏意義。不過押金卡缺貨嘅問題其實原因在於押金卡嗰￥20可以退得返，所以好多人買卡都係搵押金卡先，好賣所以就成日缺貨。


用羊城通畀錢嗰陣，用者只需將羊城通卡放近機器嘅驗卡區域，錢就會自動被扣。交易時間平均0.3秒。交易完，讀卡器會“嘀”一聲響，顯示屏會顯示被扣嘅金額同卡嘅余額。而高音調、長時間嘅“嗶哩嗶哩”聲，就代表交易未完，羊城通機會著紅燈。


以前嘅優惠措施係，羊城通系統喺2001年12月30號投入試運行，嗰時為咗配合系統嘅應用同埋推廣，各公交公司都實行咗坐車九五折嘅優惠措施，但係由2003年9月1日起，各公交公司對攞羊城通卡乘坐車者恢復按物價部門核定嘅標準收費。


由於除學生卡、老人優待卡以外嘅羊城通都係唔記名嘅，唔見咗就只可以買過張新嘅，唔可以申請掛失。近排新開嘅羊城通捆綁銀行卡充值嘅業務，咁捆綁咗賬戶嘅持卡者更加唔可以唔見張卡，唔見嘅話銀行卡入面嘅存款就可能會被人充入羊城通卡使嗮。


創新不足，近年來推出嘅新產品都無受到消費者太大嘅青睞。譬如支付寶、財付通網上充值服務，由於羊城通遲遲未開始研發結合NFC技術嘅充值方式，導致用家眼見北京市政一卡通等其他城市嘅手機NFC充值服務，自己就要喺網上付款充值後，再跑到人工或自動充值網點進行飛充。


二維碼係喺一維碼嘅基礎度，整多條可以讀到嘅維度條碼。佢係用黑白嘅正方形嚟寫出二進位嘅嘢，俾設備掃咗入去之後，就可以拎到呢個碼入面有乜嘢。而佢同一維條碼一樣，都可以記到入面有乜嘢到。不過唔同嘅係，佢有「定位點」同「容錯機制」。


二維碼喺20世紀80年代尾出現。嗰時嘅二維碼符號成日喺技術研究範圍入面用，不過就整咗好多個碼制出嚟。而呢啲二維碼嘅儲存信息密度重犀利過嗰時成日用嘅一維碼成好多倍，而二維碼喺開發研製、生產方面，就率先喺美國、德國、日本呢啲發達國家嗰度搞，而且重鬼咁多人整嚟用。


就係噉，由於二維碼有全新嘅存儲、傳遞信息同埋技術分辨，所以喺佢出咗世之後就俾好多人關注咗。嗰時美德日等國家就開始喺公安、外交、軍事等部門入面搞管理證件，甚至喺海關、稅務等部門入面搞報表同管理票據，以及商業、交通運輸等部門搞商品同貨物運輸、郵政部門搞郵政包裹、包括喺工業生產線嘅自動化管理入面都成日用佢嘅。


到咗2000年嘅規劃入面，由於番禺撤市設區，加上天河區西部快速發展，呢條綫就被拆開同延長咗，北面延長到廣州東站，南面就按返原嚟咁行，不過就沿著新光快速延長到去番禺廣場嗰邊。佢重喺體育西路分咗條支綫，行天河路到崗頂，跟住轉向北面行，去到天河客運站。


2007年5月，由於原先計劃喺嘉禾望崗以北嘅高架綫路受拆遷同高壓綫問題影響，加上有人利用媒體搞破壞，地鐵公司為咗保證工期而將原先計劃嗰17.03km高架段冚唪唥改嗮喺地下，但噉重未夠，佢為咗慳錢重將原先嘅快慢車設計都取消埋。


2017年初，廣州將3號綫東延段同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，3號綫東延段喺埋入邊。3月23號，3號綫東延段進行咗第一次環評公示。


廣州塔碼頭係廣州一個客運碼頭，喺海珠區廣州塔附近嘅藝苑路嘅西北邊，東邊隔籬冇幾遠就係廣州塔站。呢度有過江渡輪可以去到北京路、芳村、黃沙、海心沙同南方大廈嗰邊。另外，每晚嘅珠江夜遊最遠去到呢度、之後就返轉頭。


從2014年11月4號到2018年11月9號間，原先嘅水巴S2綫東邊總站嚟到呢度就返轉頭，不過從2018年11月10號開始，水巴S2綫同S11綫再次合併兼再次延長到海心沙停，原先水上巴士S2綫保持咗4年又5日嘅東邊總站歷史正式改變咗。


車站喺規劃時定咗海珠區有軌電車嘅一個站，但喺施工初期，由於車站邊嘅拆遷工作到2014年12月初搞掂，所以2014年12月31號嘅海珠區有軌電車開通之後，一直未開呢個站，直到2015年10月21號先至正式開放。


佢喺2002年12月28號到2010年9月22號間係2號綫嘅一部分，但喺2010年9月25號一分為二之後先正式獨立，所以可以睇成喺2010年9月25號開通。喺開通初期，曾經俾廣州當地街坊話佢做唯一喺海珠一個區營運嘅地鐵綫。


雖然嗰年提出嘅大細兩個環綫方案中，大環方案獲得咗支持。但係喺2010年，一個「特大環方案」取代咗原嚟嘅大環方案。喺特大環方案中，8號綫大致保持原樣，而環綫就向南同向西拓展咗而變成新起嘅路線。同時，規劃緊嘅8號綫東延段從新洲繼續延長到化龍，後嚟又改成去到廣汽集團化龍基地。


2017年初，廣州將8號綫北延廣州北站段同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，8號綫嘅呢段喺埋入邊。3月23號，8號綫北延廣州北站段進行咗第一次環評公示。


已開通路段由文化公園引出，先喺人民橋底過海，再經過工業大道北，喺沙園站后轉向東，下穿沙園小區后沿昌崗路同新港路敷設，跟住經過江南大道中、南嘅交界、東曉南路、廣州大道南、江海大道、華南快速同科韻南路，經過昌崗立交、中大南門、客村立交同琶洲會展中心，最後去到新滘東路口附近嘅萬勝圍。


北延段及二期綫路由白雲區鴉崗立交東北側白雲湖站向南引出，穿過華南快速同滘心村后沿石沙路、石槎路同西槎路行進，下穿石井河、德康路同北環高速，經過同德圍片區，喺鵝掌坦站后向南下穿增埗河，轉向東南沿西增路敷設，喺西村站以南下穿民居、廣州西站、站前路同流花湖公園，轉向南偏西，沿荔灣路、康王路敷設，下穿東風西路、中山七路同長壽西路，經過陳家祠同上下九，喺文化公園以南下穿粵海關舊址，喺人民橋以東約100m處過珠江，沿洪德路同工業大道行進，止於南田路口鳳凰新村站前。


8號綫喺白雲湖站之後，重會繼續向北延伸，去到廣州北站。呢條延伸綫主要經過白雲區嘅江高鎮、神山鎮同花都區嘅雅瑤鎮、廣州北站地區，串接白雲、花都兩大組團，對加強兩個地區同中心區嘅聯繫、支持沿綫各鎮區發展具有重要意義。


綫路由白雲湖站折返綫引出，向北下穿流溪河同武廣高鐵後，沿鳳翔南路敷設，到江高城軌站附近轉向東，下穿武廣高鐵後沿環鎮東路、夏花三路經過江高鎮區，轉向北沿廣花公路行進，到雅瑤附近轉向西北，再次下穿武廣高鐵後，去到廣州北站西廣場為止。


對此曾經有質疑稱，如估呢個計劃得到落實，8號綫全長將會達到80公里以上，受綫路長度、列車速度、設站密度、營運組織同系統設計等問題影響，到時難以保證8號綫嘅營運質量，對乘客嚟講乘坐體驗亦唔好。而應對綫路過長、旅速過慢嘅問題，最好嘅方法係遲啲將呢條延長綫拆解成一條新嘅快綫。


1997年，喺嗰年嘅方案A入面，5號綫嘅支綫從琶洲分出，向北過江去到世界大觀。到咗2000年，呢條5號綫支綫被獨立成依家嘅4號綫，北邊延長至科學城，而南邊為咗配套小谷圍島上邊大學城嘅開發同照顧番禺撤市設區，而延長到新造鎮。


廣州地鐵4號綫北起天河區黃村，穿過天河區、海珠區、番禺區同南沙區，南到南沙區南沙客運港，中間經過生物島、大學城、慶盛高鐵站同明珠灣等區域。綫路全長59.3km，設站24座，其中換乘站11座，平均站間2.


黃村、車陂、車陂南、萬勝圍、官洲、大學城北、大學城南、新造、石碁、海傍、低涌、東涌、慶盛、黃閣汽車城、黃閣、蕉門、金洲、飛沙角、廣隆、大涌、塘坑、南橫，南沙客運港。其中車陂南、萬勝圍，大學城南都係轉車站。


條目，係介紹廣州市度營運嘅有軌電車。喺中華民國廣州就開始咗有軌電車系統興建計畫，喺鋪設部份路軌後因種種原因而飛咗，直至2014年陣都未開通過。家下搞好咗嘅電車路線由廣州地鐵負責營運，主要喺廣州海珠區做觀光旅遊線。


1912年廣州開始大搞工程，修築馬路，由於使費好大，廣州市政當局就諗著招標搞行駛車，兼且畀埋專利權，年限20年。1915年2月10號，廣東巡撫使公署落文，批准咗大沙頭工程局搞電車，規劃路線係由沙面島對開沙基至大沙頭。


計劃最終冇實現。最尾美洲華僑伍藉磐集資200萬銀元整咗個廣州電車股份公司，計劃去起環城有軌電車，計劃路線以廣衛路省長公署做中心，向外延10公里。據時《廣州民國日報》報導，整有軌電車係華南地區首創嘅。籌備好啲銀兩後成立埋電車公司董事會，由伍學熀做總經理、伍藉磐做經理，總辦事處設立喺香港德輔道茂利輪船公司，而廣州辦事處設立喺廣九火車站，主要由經理伍藉磐打理啲業務。


1927年，廣州市政府提出咗有軌電車計劃，因當時巴士成日出事故，兼且電車公司當初買低嘅鋼材閑置好耐，政府於是一路催著電車開工。呢年7月18號，廣州市公安局要求市政府要搞掂有軌電車開工問題，由時任廣州市市長孫科核準敦促，而電車公司因公司借去市政府嘅40萬建設貸款一路未還，導致缺水，就以訂制啲路軌運送延遲為由拖時間。


據1928年10月13號《廣州民國日報》，喺市政府壓力下，電車公司鋪設好咗太平南路途徑一德路、泰康路及永漢南路一段路軌，同埋永漢南路到萬福路一段路軌完咗工，剩餘萬福路至廣九火車站未搞掂，當時預計於1929年1至2月通車。


1937年，廣州市政府正式批准咗成立電車籌備委員會，嗰時市政府凈係借錢嚟搬無軌電車。1937年3月到1938年5月整緊有軌電車嗰陣，撞正日本開戰，廣州淪陷埋，電車工程於是被逼無限期擱置，啲路軌仲畀蘿蔔頭挖曬走。


中華人民共和國成立咗之後，廣州話要重新搞返電車嘅初期準備工作，就喺1951年8月24號，廣州市人民政府財政經濟委員會批准咗話成立籌委會嚟負責起電車，重喺1960年9月30號正式通車，但嗰時已經入咗無軌電車時代。


2015年1月14號，廣州有軌電車方已經計劃開搞第二條有軌電車嘅計劃。最先喺黃埔區蘿崗一帶開搞，隨後逐漸開始擴展到好多地方。包括花都、芳村、天河一帶都搞。而黃埔區有軌電車1號綫喺2017年10月31號動工，但實質上凈搞咗儀式而冇喐手。


家下有軌電車嘅廣播同地鐵廣播一樣，都有普粵英三語廣播。雖然車廂入面嘅廣播同地鐵系統差唔多，就係同廣州地鐵啲車站相比，多咗個喺港鐵系統先至有嘅「請勿靠近車門」廣播提示。不過凡係兒童專列啲車，都會多咗個細路版嘅地鐵報站廣播。


廣州黃埔有軌電車1號綫，又嗌黃埔有軌電車1號綫或廣州開發區有軌電車1號綫，簡稱長嶺居綫，係廣州嘅有軌電車路線。從黃埔區蘿崗街道香雪社區開始，一直到增城永和開發區新豐村入面。佢既係廣州地區繼海珠有軌之後嘅第二條有軌電車線路，又係黃埔區第一條有軌電車線路，亦係廣州第一條有半專有路權嘅輕鐵線路。


黃心穎喺事後打電話搵無綫電視助理總經理樂易玲，話好後悔自己嘅行為，喺第二日喺社交平台帳戶貼文講聲對唔住。佢認自己做咗一件非常錯誤同埋難以令人原諒嘅事，所以好羞愧同埋內疚，仲向所有受事件影響同埋受到傷害嘅人講聲對唔住。


佢話犯咗咁嚴重嘅過錯，實在無辦法面對自己、屋企人、男朋友馬國明、朋友、公司同埋電視台同事。佢希望外界能畀所有受牽連嘅人一啲空間，仲承諾將認真反省自己嘅過失，亦會接受懲罰同埋承擔後果。之後黃心穎去咗美國，一路都無公開露面。


喺影片曝光當日下晝，無綫電視等等嘅傳媒到馬國明喺太古城嘅屋企樓下問佢阿媽，佢阿媽話唔知呢件事。傳媒俾佢阿媽睇番嗰段片之後，佢更加話呢個情節同埋畫面似做戲。之後馬國明喺佢阿媽訪訪下問打電話嚟，叫佢唔好答傳媒嘢。


事發之後第二日，馬國明按原定日程由屋企出嚟，去電視城拍戲嗰陣，被記者問到呢件事，佢話暫時無嘢講，但化妝之後就同記者交講詳情。佢之後喺電視城現身接受訪問時講，自己喺知道事件之後，好快就無嬲嘅感覺，又擔心再有其他人受傷害。


佢知道女友黃心穎知錯，仲已經喺網上社交平台交代，但電視台擔心佢嘅情緒不穩而未有畀佢公開露面，所以佢希望外界可以俾空間等黃心穎休息。佢話佢自己就會如常專心做嘢，唔希望因為呢件事而影響拍戲嘅進度，亦唔會評論許志安同埋自己阿媽嘅回應。


事件曝光之後，網上流傳疑似藝人陳煒嘅錄音，話黃心穎拍《東坡家事》嗰陣，主動勾引同佢一齊做戲嘅藝人王浩信，並拖住佢隻手一齊行，仲講一早知道黃心穎係「Wet妹」，遲早同馬國明分手，肯同馬拍拖只係貪馬國明係傻更更。


有理論話「𨳍」本來齋指膥袋，「㞗」淨係等於陰莖。不過現代人用「㞗」、「𡳞」、「𨳍」、「脧脧」同「賓周」五者時，都唔多講究，一般會當以上嘅通通可以互換嚟指陰莖，或者整個男陰，而且唔分老嫩。男人整個陰部可以用兜嘢表示，亦有「大兜」同「細兜」嘅形容方法。


男裝版嘅短褲最先喺14世紀末由蘇格蘭短裙發展而演變過嚟，但現代版直到19世紀末20世紀初先至出現。初期時，英國軍方因為去熱帶地區搞軍訓，為咗唔想俾佢哋生熱痱同保持涼爽，所以研發咗短褲出嚟。後嚟開始猛咁流行，解決咗18～19世紀時，啲人成日講嘅短襪難題，後嚟發展到出現優雅紳士同鄉村俱樂部風格。


女裝版嘅短褲喺1932年出現，嗰時嗌愛麗絲瑪寶嘅網球員喺奧運網球比賽着咗呢種短褲而改變咗時尚歷史。嗰時啲人唔接受嗰種短褲，但隨著好多種女仔着短褲嘅海報出街之後先至俾女仔猛咁撐，甚至有人將佢縮短到類似超短褲嘅嘥士。


天氣酷熱嘅地區响早期嘅服裝穿着方面以簡單涼爽為主，因此各地都有流行着丁字褲嘅風俗，好似台灣嘅原住民阿美族、達悟族等部族，响男性服裝方面流行着丁字褲，而當時嘅丁字褲大多用麻布整。然而隨住科技進步，而家流行嘅丁字褲喺材料上同以前嘅好唔同，而家流行嘅丁字褲材料有棉、羊毛、絲同各種化學纖維材料，而且顏色方面五花八門，有紅、黃、藍、黑同白等顏色，條紋花邊嘅種類都好多，有豹紋條紋、相間條紋等。


男人嘅丁字褲往往唔同婦女嘅丁字褲，有啲丁字褲響前面垂直整可以容納男性生殖器嘅袋。丁字褲往往比其他男性內衣款式有更好嘅支持，同埋消除大腿內側同生殖器之間嘅壓迫感，呢兩個原因令男人同男仔可能會選揀着丁字褲。


隨住社會風氣愈趨開放，服裝商人裝造出布料越嚟越少嘅底褲同游水褲，丁字褲比比堅尼更進一步，幾乎去到極限，僅僅遮到屎眼同屄，同唔着褲差唔多，適合想要展露性感嘅女人。唔止喺游水、曬太陽嘅公開地方會有女人噉樣着，性愛或者色情嘅私密場合，都會用到。


瑪莉蓮夢露曾經係金球獎嘅影后、萬人迷嘅美國女明星、歌星、模特兒。又係荷里活、時尚、流行文化、同性感符號嘅代表人物。佢以佢嘅美貌，喜劇表演同埋螢幕媒體方式而出名。佢喺福布斯被列為係〈福布斯搵錢最多死咗嘅名人排行榜〉 。


瑪莉蓮私生活，一直受人關注。而佢一直要對自身問題，焦慮、憂鬱、食藥。第二三次婚姻，大鑼大鼓開始，皆離婚收場。1962年8月5號，為時三十六歲，俾人發現死喺洛杉磯屋企佢間房裏面。警方調查過後，正式宣佈食過多安眠藥自殺死，之不過，有多人都懷疑佢可能係俾人謀殺。


夢露喺加利福尼亞州洛杉磯市立醫院出世。根據一名傳奇學家Fred Lawrence Guiles所指，夢露嘅婆婆同佢洗禮時，有位女傳教士艾梅·麥克弗森改名叫佢諾瑪·簡·貝克。1946年，佢用藝名叫自己瑪莉蓮夢露，但佢個名響1956年先合法使用。


《瑪麗蓮·夢露最後的日子》嘅作者唐納德·沃爾夫講到，夢露嘅親生爸爸係查爾斯·斯坦雷·基佛德。但係喺夢露嘅出世紙寫住，馬丁·愛德華·莫滕森係佢親生爸爸。所以，究竟夢露嘅親生爸爸係邊個，到而家都重討論緊。


夢露媽媽響佢細個就因精神問題，將夢露送咗去洛杉磯市中心西南部霍桑嘅艾爾伯特同伊達·勃蘭德爾嘅領養家庭到直到七歲為止。喺夢露嘅自傳《我的故事》入面講到，佢一直以為韋恩同伊達係佢親生父母，直到伊達將個事實話畀佢聽。


夢露媽媽嘅朋友格雷斯·麥基，後嚟成為夢露嘅監護人。1935年，格雷斯結婚後，夢露送咗去洛杉磯孤兒院，後期又送咗去領養家庭。1941年9月，格雷斯再領養咗佢。之後，格雷斯介紹佢鄰居個仔詹姆士·多爾蒂同佢結婚，等夢露唔使再俾人領養或者送番去孤兒院。


1962年8月5號，夢露喺洛杉磯布萊登木寓所嘅卧室入面被發現死亡，死因係食咗太多安眠藥。有啲人諗埋甘迺迪總統之後遇刺，認為夢露嘅死，係因為佢捲入甘迺迪家族同政治圈嘅黑幕。但係，甘迺迪嘅其他緋聞女友好似朱迪思·坎貝爾·埃克斯納等生存得比甘迺迪重耐，所以呢種推測重係有疑點。


發現夢露嘅遺體係同佢一齊住嘅管家恩尼奇·穆雷，佢係由夢露嘅心理醫生拉爾夫·格林森派返嚟嘅。穆雷喺夢露死咗幾日之後，帶住夢露簽發嘅200蚊美金嘅支票去銀行要求攞番啲錢。但喺比華利山嘅花旗銀行拒絕承兌，重指嗰張支票幾日前已經過期。


分析者攞住啲 log 數據，會或多或少噉執吓佢先－包括係剷走啲明顯出咗錯嘅數據，甚至將啲數據入面嘅數值做些少轉換，即係例如手上已有「用家喺呢段期間邊啲時間點撳咗掣」噉嘅資訊，可以簡單噉計出「用家喺嗰段期間撳咗幾多次掣」呢樣資訊。


如果係文字編輯器，最低嘅要求係可以顯示行號同唔會令原始碼變成亂碼或者對源始碼作出其他無故改變。額外功能會有係一啲方便用家編輯一個程式嘅原始碼，例如用唔同色或者唔同字體顯示保留字或者其他語法、容易知道對應嘅開閂括弧喺邊、易啲搵嘢、易啲或者自動做縮排格式化等等。


Clipper 係一隻喺DOS環境之下行嘅高級編譯語言，專係用來整處理資料庫嘅應用程式，屬於所謂 xBase 語系，所謂 xBase 即係 ｢類似 dBase｣，特別係除咗可以用 dBase 嘅檔案格式之外，語法亦都係基於 dBase，並且喺某程度上保持咗同 dBase 語法嘅兼容。


除咗咁之外，雖然 Clipper 寫嘅程式可以用 dBase 嘅檔案格式，但係實際上 Clipper 有自己研發嘅索引格式，通常唔會用 dBase 格式嘅索引。所以 Clipper 寫嘅程式通常唔會喺同一個區域網絡同 dBase 溝亂用。


Clipper 本來係一間美國嘅細公司 Nantucket 嘅產品，個名指喺 Nantucket 會見到嘅一種行得快嘅帆船，暗喻編譯咗嘅程式會行得快。間公司後來被 Computer Associates 買咗。


數值嘅表示係可能唯一一種真係可以叫二進制嘅嘢，例如，200 爾個數值，如果係純文字，再如果係 ASCII 或者兼容嘅某種內碼，表示出來就會係十六進制嘅 32 30 30，但係如果係二進制，再如果係單個位元組，就會係單一數值 c8，而所謂 ｢二進制｣ 就係指爾種內部嘅表示方式。


舉個例說明，例如家吓個用家想叫部電腦計「3 + 2」嘅結果，「加」就係要做嗰個命令，喺部電腦嘅機械碼會有個相應嘅行動碼，而 3 同 2 就係運算數。多數嘅組合器都容許用家運用有名嘅常數、暫存器同埋記憶嘅位置等嘅資訊，所以個用家唔使用人手噉做一啲重複性嘅作業，亦都唔使睇淨係用 1 同 0 寫成嘅機械碼。


喺第啲組合語言入面，同一段字可能會有唔同－但類似－嘅意思，好似係「將某某數據搬去某個暫存器嗰度」呀噉。又有啲可能會將個命令分開或者合拼，例如係用「MOV」代表嗮所有數據嘅移動，又或者用唔同嘅命令代表「由記憶體去暫存器」同「由暫存器去記憶體」.


行動碼係指段命令當中教部電腦「要做乜運算」嗰橛。組合語言入面嗰啲命令一般都係好簡單嘅，唔似得高級語言入面嗰啲噉。普遍嚟講，喺程式編寫上，記憶術係指某個電腦識執行嘅機械碼用符號表達嘅名，例如係正話提咗嘅例子 1 入面嘅 X86 命令「將跟住嗰個數值複製，再擺落去 AL 嗰度」噉，


是但搵款組合語言嚟睇，同款語言對應嘅機械語言嘅每款命令都會有個記憶術。多數嘅命令都會掕住若干個運算數，運算數可以代表要計嘅數值又得、代表儲住要用嘅數值嘅暫存器嘅位置又得、或者要用嘅數值喺部電腦嘅記憶嘅位置都得。


類行動碼係指一啲由個用家俾去個組合器嘅命令，叫個組合器做一啲「翻譯組合碼」以外嘅作業。呢啲指示會影響到個組合器嘅運作，控制個組合器內部嘅參數，例如係個組合器「用乜訊號代表邊個邊個組合碼命令」呀噉。類行動碼嘅名通常都係以一個點做開頭嘅－呢樣嘢幫手令啲用家一睇就知呢啲碼同機械碼命令唔同。


同大多數嘅電腦語言一樣，組合語言俾用家喺個程式嘅源碼嗰度加啲注釋落去－即係喺啲命令後面有啲用人類語言寫、個組合器喺組合段碼嗰陣會忽略嘅句子。呢啲句子幫到程式員手令到佢哋寫嘅源碼更加易讀，例如一個程式員可以喺一行命令後面加個注釋，用淺白嘅語言講清楚嗰行命令處理嗰個變數有乜嘢重要性。


組合器呢家嘢早喺 1950 年代，有字嘅電腦介面啱啱出現嗰陣時經已開始有，同 Fortran、COBOL、同埋 LISP 呢啲早期程式語言同期，而且喺嗰時因為易寫過高級語言嘅編譯器而頗受歡迎－正如頭先提到，組合語言喺結構上好似機械語言，好多時組合語言啲命令都只不過係用咗羅馬字母表達嘅機械語言命令，組合語言入面嗰啲命令好多都同某啲機械語言嘅命令有 1 對 1 嘅關係，所以要將組合碼翻譯做機械碼好容易。


傳統上用睇一次組合器嘅原因係因為呢啲組合器唔使同一段源碼睇幾次，所以做起嘢上嚟好快，組合時間短－睇第二次就要重新讀過段源碼一次，呢樣嘢要用舊式嘅電腦做可以撈絞得好交關。但由廿一世紀初開始，電腦經已有龐大嘅記憶體，能夠有足夠嘅空間做嗮所有必需嘅處理而唔使讀帶，所以更加穩陣同埋做起某啲作業上嚟快啲嘅睇多次組合器開始受到重視。


喺以下呢段組合碼當中，一個睇一次組合器喺處理 S2 嗰行命令嗰陣已經能夠知道 BKWD 嘅位置，但喺處理 S1 嗰行命令嗰時唔會知道 FWD 嘅位置，所以要靠估嚟決定要預留幾多記憶體嘅位置。相比之下，一個睇兩次嘅組合器會喺第一次睇段碼嗰陣知道兩個物件嘅位置，並且喺第二次讀碼嗰陣處理。


咁嘅寫法喺形式上係註釋，理論上唔應該有任何語義，但係對 Turbo Pascal 嘅編譯器，就係一個命令，表示如果做一啲I/O嘅動作，個程式自己會測有冇發生輸入或者輸出錯誤，叫個編譯器唔好編到啲機器碼係一出錯就會整死個程式嗰種。


喺形式上係註釋，所以對 PostScript 直譯器本身並冇任何語義，但係如果其他 DSC 喺格式上冇寫錯，爾句嘢對處理嗰篇源碼嘅點綫影像處理器就係一個標註語，話畀架 RIP 知篇源碼會印10版紙嘅輸出。


佢可以用來食時間係因為 NOP 雖然唔做嘢，但係處理器仍然要用一定嘅時間來處理佢。如果個處理器唔將執行嘅機械碼做最佳化，一段機械碼行幾耐係會計得出，咁將 NOP 擺喺一個廻圈入面就可以將廻圈運行嘅時間拖長。


英特爾係世上最大半導體公司，亦係第一間推出x86架構處理器嘅公司，總部響美國加州聖克拉拉。由羅伯特·諾伊斯、高登·摩爾、安迪·葛洛夫，以「集成電子之名喺1968年7月18號共同創辦公司，將高階晶片設計能力同埋領導業界嘅製造能力結合起嚟。


英特爾亦有開發主機板晶片組、網路卡、快閃記憶體、繪圖晶片、嵌入式處理器，對通訊同埋運算相關的產品等。「Intel Inside」嘅廣告標語同奔騰系列處理器喺1990年代間非常成功咁打響咗英特爾嘅名堂。


英特爾早期開發SRAM同DRAM嘅記憶體晶片，喺1990年代之前呢啲記憶體晶片係英特爾嘅主要業務。喺1990年代，英特爾做咗相當大嘅投資喺新嘅微處理器設計上同培養快速崛起嘅PC工業。喺呢段期間英特爾成為PC微處理器嘅供應領導者，而且市場定位有相當大嘅攻勢同有時令人爭議嘅行銷策略，就好似微軟一樣支配住PC工業嘅發展方向。


最初嘅 C 語言並冇常數嘅概念，傳統上 C 係用巨集表示常數，例如常用嘅NULL其實係巨集，唔係常數。傳統上用巨集代表嘅嘢會用全大階寫。呢嘅用巨集定義嘅嘢喺除錯器唔會有名，淨得得編譯嘅時候已經被巨集處理器取代咗嘅數字或者其他源碼。


無限迴圈喺控制流程上係指一個永遠都行唔完嘅迴圈。無限迴圈發生嘅原因可能係因為個迴圈根本冇終止條件、有一個冇可能達得到嘅終止條件、又或者有一啲會搞到個迴圈重新啟動嘅陳述式－通常係個編程員無意中犯錯先會噉。


鏈結串列係一種攞嚟裝相關嘅數據嘅循序存取嘅數據結構。一條鏈結串列由若干件叫做節點嘅數據組成，每個節點含有一個值同下一個節點嘅位置。當要喺鏈結串列入面搵任何一個節點裝嘅數據嘅時候，就一定要由頭開始，跟住條鏈，順次序噉嚟搵，冇得話隨機存取是但一件數據，不過鏈結串列好處係可以容易噉由柞數據當中攞走其中一件而唔使重新排過嗮柞數據。


控制流程圖係電腦科學上用嚟表達控制流程嘅圖表。一幅控制流程圖會用一個個節點，每個節點代表一段直線執行嘅碼，而節點之間會有箭咀嘅線代表嗰個位有可能會跳去箭咀指住嘅位。控制流程圖喺電腦科學上成日俾人喺做編程上嘅研究嗰陣攞嚟清楚噉表達一個電腦程式。


用自然語言作為編程語言喺好早已經有人認為係一種理想，但係截至2017年，除咗一啲嘅領域特定語言之外，研究人員都搵唔到任何用冇限制嘅自然語言作為編程語言嘅系統。有學者認為用自然語言其實唔係好事，因為數學都係改用符號先有重大進展，所以用自然語言編程反而會係一種倒退。


結構化程式定理係喺 1966 年出嘅一條定理，革新咗程式編寫呢個領域。根據呢條定理，是但搵個用咗 goto 嘅程式，呢個程式都可以轉化做一個冇任何 goto 喺入面、而且功能上完全一樣嘅程式，後者當中衹係需要有條件運算式同迴圈。


Windows Server 2016係微軟推出嘅第七個Windows Server系列操作系統，佢係Windows 10嘅伺服器版本。佢嘅第一個早期預覽版本連同System Center嘅第一個技術預覽版喺2014年10月1號推出。


喺嗰陣時，好多人話Microsoft Windows 1.0係個好渣嘅產品。嗰陣最好嘅GUI電腦平臺唔係G.E.M.就係DESQview/X。Microsoft Windows 1.0喺1987年，就俾新出嘅Microsoft Windows 2.


Windows NT 4.0係微軟Windows NT家族嘅第四套產品，代號Cairo，喺1996年7月29號發行畀製造商。係一個32位元嘅作業系統，分為工作站以及伺服器版本。而佢嘅圖形操作界面同Windows 95差唔多。


Windows NT 4.0喺Windows 2000推出之後，微軟已經終止所有關於NT 4嘅服務，然而到2007年為止，即管微軟希望客戶可以換成新版本，依然有好多公司配合舊硬件持續穩定運作而繼續用呢個系統。


喺2004年12月31號，微軟終止對NT 4.0包括安全更新嘅所有技術支援。因此，微軟建議目前嘅Windows NT 4.0客戶升級為更新、更安全嘅作業系統，例如Windows 8或者Windows Server 2012。


Windows 10企業版LTSC，原名「Windows 10 企業版 LTSB」），每2、3年發佈一次，類似Windows 10 企業版，但係唔能夠接受功能性更新同埋唔能夠使用某啲功能，不過呢個版本會畀公司用戶控制更新進程嘅權力。


除咗以上嘅版本外，Windows 10重特別為歐盟、瑞士提供咗「N」版，以及韓國嘅「KN」版。呢類版本唔包含Windows Media Player或者相機呢啲同媒體相關嘅功能。家用版、專業版以及企業版都有對應嘅N版或KN版產品。


2004年喺歐盟嘅判決下微軟被要求發佈唔包含Windows Media Player嘅Windows版本，而呢個版本被微軟命名為N版。N版同全功能版嘅售價相同，缺少嘅功能以「媒體功能包」嘅形式可以喺微軟官網上免費下載。


Windows Server 2012係微軟推出嘅第五個Windows Server系列嘅作業系統，喺2012年9月4號正式推出。佢係基於Windows 8嘅伺服器版Windows，繼承兩年前推出嘅Windows Server 2008 R2。


Windows 10流動版係微軟研發嘅一隻流動作業系統，2016年2月推出，取代先前嘅Windows Phone。呢個系統係Windows 10嘅流動裝置版本。佢嘅前身係Windows Phone 8.


X Window System，簡稱X11或X，係一種用位圖方式顯示嘅軟件視窗系統，最初係1984年麻省理工學院嘅研究，之後變成咗UNIX、類UNIX同埋OpenVMS等等作業系統所一致適用嘅運作協定。


OpenOffice.org，亦叫OpenOffice，減筆寫做OOo或者OO.o，係套開放程式碼嘅寫字樓軟件，可以喺多種操作系統上行。家下嘅檔案格式係後嚟成為ISO/IEC標準格式嘅開放文件格式。此外，佢支援Microsoft Office 97到2007嘅文件格式，以及其餘常見嘅文件檔案。


根據其使命陳述，OpenOffice.org計畫致力於「創造一個以社群為基礎、領先嘅國際性的辦公套件，可以運行喺所有主要平台，並藉基於API與XML文件格式嘅開放組件，提供對所有功能同數據嘅接入性。」


PlayStation 2係日本Sony旗下嘅新力電腦娛樂開發嘅第六世代遊戲機，亦都係「PlayStation」系列機種嘅第二代。同期嘅競爭對手包括世嘉嘅Dreamcast、任天堂嘅GameCube、微軟嘅Xbox同埋Xbox 360。


PlayStation 2喺2000年3月4日首先喺日本推出，跟住同一年10月26日就輪到北美地區，而歐洲嘅發售日期就係2000年11月24日。直到2005年11月29日為止，PlayStation 2已經喺全世界賣咗超過1億1萬部。


蘋果電腦嘅Apple II喺1970年代助長個人電腦革命，其後由Macintosh喺1980年代接力並持續發展。最出名嘅產品係佢出品嘅Apple II、Macintosh電腦、iPod數碼音樂播放器同埋iTunes音樂商店，佢喺高科技企業之中以創新聞名。


喺佢哋一齊創立蘋果電腦前，沃茲已經係一個電子學嘅駭客，由1975年開始，佢喺惠普返工同埋幫斯蒂夫·喬布斯設計Atari電子遊戲。當時沃茲向由Alex Kamradt開設嘅分時電腦系統服務公司Call Computer租用小型電腦嚟用。


嗰陣時嘅電腦只能夠用紙張印字輸出，而由德州儀器推出嘅Silent 700喺當時最尖端嘅熱昇華印字機型號。沃茲曾經睇到大眾電子學雜誌介紹點樣自製電腦終端機，使用現成嘅零件，沃茲設計咗一部能夠同電腦溝通嘅電傳印字機。


呢部只可以印出大階英文字元嘅印字機可以印出每版24行，每行40個字，而且能夠接駁到Call Computer旗下嘅小型電腦使用。Call Computer 嘅老闆Alex Kamradt代理咗呢個設計，並售出少數目嘅機器。


當時喺市面上可以搵到嘅微型處理器只有179美元嘅英特爾8080同170美元嘅摩托羅拉6800。沃茲較鍾意6800，不過兩個都超出咗佢嘅預算範圍。所以佢只可以透過觀察同學習，喺紙上設計電腦，並等待可以買得起處理器嘅嗰一日。


1976年，MOS Technology發表淨係要$25美元嘅著名處理器6502之後，沃茲為呢粒處理器編寫咗一個BASIC程式語言版本，再設計一部可以運行呢種BASIC程式語言嘅電腦。由於6502同埋6800都係由同一班人設計，故此沃茲早前喺紙上設計，建基於6800嘅電腦，只需要作出輕微修改就可以使用6502作為微型處理器。


1971年，16歲嘅斯蒂夫·喬布斯同埋21歲嘅斯蒂夫·沃茲尼亞克經朋友介紹而結識。1976年，喬布斯成功說服沃茲裝配機器之餘更拎去推銷，佢哋另一位朋友，朗·韋恩亦加入，三人喺1976年4月1號組成蘋果電腦公司。


同年5月，喬布斯同一間本地電腦商店The Byte Shop洽商，負責人話如果呢部電腦完全裝配好至會有興趣。店主Paul Terrell考慮得更長遠，佢想訂購50部，並喺交貨時畀每部$500。攞到呢份訂單之後，為咗籌備資金，出售自己各種值錢嘅嘢籌款。


」嗰名經理致電當時正喺太平洋樹林市出席IEEE電腦討論會嘅Terrell查詢。Terrell對喬布斯嘅堅韌感到驚訝，並向經理確實訂單話如果喬布斯送貨畀佢嘅話，喬布斯肯定夠錢畀。佢哋三人同兩名朋友借用喬布斯屋企人嘅車房日以繼夜裝配同進行馬拉松式嘅測試，終於喺限期前送貨畀Terrell，Terrell亦按照當初承諾畀錢喬布斯，令佢繳清晒零件嘅帳單，而且賺咗一筆可觀嘅盈利用嚟慶祝同留作本錢。


呢部後來被命名為Apple I嘅電腦有幾個顯著嘅特點。當時大多數嘅電腦並無顯示器，但Apple I以電視作為顯示器。相比起後來嘅顯示器，Apple I嘅顯示功能只可以緩慢咁每秒顯示60字。此外，主機嘅ROM包括引導代碼，令佢更容易啟動。


最後，因為Paul Terrell嘅堅持，沃茲亦設計咗一個用於裝載同儲存程式嘅卡式磁帶介面，以每秒1200位元嘅高速運行。儘管Apple I嘅設計相當簡單，但佢仍然係一個傑作，而且比其他同級嘅主機需要用嘅零件少，令沃茲嬴得設計大師嘅名譽。


呢件事之後，沃茲成功設計出比Apple I更先進嘅Apple II。喬布斯想將公司擴充並向銀行貸款，但韋恩因為四年前冒險投資失敗導致嘅心理陰影而退出。當時嘅蘋果電腦缺乏資金來源。喬布斯最後遇到麥克·馬庫拉，麥克·馬庫拉注資九萬二千美元並同喬布斯聯合簽咗25萬美元嘅銀行貸款，1977年1月，蘋果電腦公司正式註冊成為蘋果電腦有限公司。


Apple II同Apple I最大嘅分別包括重新設計嘅電視介面，將顯示整合到記憶體入面，咁樣唔單止有助於顯示簡單嘅文字，重包括圖像，甚至有彩色顯示。而且有一個改良嘅外殼同埋鍵盤。Apple II喺電腦界被廣泛譽為締造家庭電腦市場嘅產品，到咗1980年代已經賣出數以百萬部。


正當小型企業重用緊Apple II嘅時候，蘋果感到佢需要一個更新、更先進嘅型號以參與企業用電腦市場。Apple III嘅設計師被迫遵從喬布斯嘅極高同有啲不切實際嘅要求，據講喬布斯覺得散熱扇「唔雅緻」而將佢省略咗，結果導致電腦容易過熱，令最早期嘅型號要回收。


另外，Apple III賣得貴，雖然1983年推出咗改善後嘅升級型，之後重減價促銷，但基本上仍然無法挽回Apple III喺市場上嘅劣勢，噉主要係因為1981年IBM推出嘅IBM PC同埋佢嘅相容機席捲個人電腦市場。


Lisa喺1983年1月以9,995美元嘅身價初次露面。再一次，蘋果推出咗一款超越它所處時代嘅產品，但過高嘅價格令蘋果再次失去獲得企業市場佔有率嘅機會。Lisa喺1986年被終止，餘貨被埋喺猶他州嘅垃圾堆填區。


Lisa計劃喺喬布斯控制嘅發展計劃中途被取消。喬布斯立即將佢嘅注意力集中喺Macintosh計劃上，最初將佢預想為一種「廉價Lisa」。Apple Macintosh喺1984年以一個著名嘅超級盃廣告開始投放市場，其中更宣佈「喺1月24號，蘋果電腦將推出Macintosh。


你將會見到點解1984將唔會似『1984』。」。咁明顯暗示新嘅Mac同佢「容易使用」嘅GUI將電腦同埋信息從公司同埋技術統治論者嗰度解放出來。蘋果亦大量生產由蘋果僱員同埋之後嘅蘋果人蓋伊·川崎首創嘅蘋果福音傳道嘅思想。


Macintosh延續咗蘋果嘅成功，但達唔到佢最輝煌時期嘅水準。喺一次比爾·蓋茨參觀蘋果位於庫珀蒂諾嘅總部時，喬布斯展示咗Mac GUI嘅原型。喺之後嘅1985年，微軟發佈Microsoft Windows，佢令IBM PC擁有咗GUI。


因為呢一點，好多公司開始製造IBM PC兼容機，廉價嘅PC複製品。蘋果唔畀其它公司複製Mac。雖然首個版本嘅Windows喺技術層面上唔及Mac，但佢加上一部PC複製機嘅價格就平過Mac好多，兼且冇幾耐之後喺Windows上亦同樣出現好多軟件。


喺1989年推出銷量唔理想嘅手提電腦Macintosh Portable後，一部更受歡迎嘅手提電腦PowerBook喺90年代初推出市面。呢次係首次同Sony聯合設計，並為現今流行嘅手提電腦設立現代嘅外形標準。


佢通過後部嘅鉸鏈支撐屏幕，打開後平台嘅後半部分放置鍵盤，前方就係軌跡球。呢款來自蘋果嘅產品重包括作業系統、網上產品同埋多媒體程序。喺1994年，蘋果更新咗佢嘅Macintosh產品線，推出咗Power Mac系列。


佢基於IBM、摩托羅拉同埋蘋果共同開發嘅PowerPC系列處理器。呢款處理器用咗RISC結構，佢超越咗之前Mac所用嘅Motorola 680x0系列，而且本質上亦唔同。蘋果嘅系統軟件經過調整，可以畀大部分為舊處理器編寫嘅程序喺PowerPC系列上以模擬模式運行。


喺經過80年代同新嘅首席執行長約翰·斯卡利嘅權力鬥爭之後，喬布斯辭去蘋果職務，並創建NeXT Computer公司。此後，蘋果為咗儘力挽救公司，買晒成間NeXT同佢基於UNIX嘅系統NeXTStep，令喬布斯回歸蘋果管理層。


2001年，蘋果推出Mac OS X，一個基於喬布斯嘅NeXTStep嘅作業系統。佢最終整合咗UNIX嘅穩定性、可靠性同埋安全性，同Macintosh界面嘅易用性，並同時以專業人士同埋消費者為目標市場。


2002年啱啱開始，蘋果初次展示新款嘅iMac G4。佢由一個半球形嘅底座同埋一個用可轉動嘅脖子支撐嘅數字化平板顯示器組成。呢隻產品喺2004年夏天停產，喺2004年8月31號展示基於G5處理器嘅型號，並喺9月中推出市場。


蘋果電腦諸如PowerBook同埋更新嘅iBook同iMac，不時成為電影同埋電視劇集中嘅道具。通常英雄或好人用蘋果電腦，而惡棍同壞人就用PC兼容機。曾經，蘋果用電影《碟中諜》同埋《ID4星際終結者》中展現PowerBook功能嘅片段作為廣告競爭嘅手段。


除咗電腦產品，蘋果亦製造消費者設備。喺1990年代，蘋果發表Newton，創造咗Personal Digital Assistance一詞，係最早嘅PDA。雖然佢銷量唔理想，但成為好似Palm Pilot同埋PocketPC等產品嘅先驅。


整個1990年代，微軟開始比蘋果獲得更多新電腦用戶。蘋果嘅市場佔有率十年內從20%滑落到5%。公司喺財政上努力掙扎，到1997年8月6號，微軟以1.5億美元買蘋果公司非投票股票以換取蘋果放棄控告微軟侵犯版權嘅官司同埋以後每一部Macintosh 上內置Internet Explorer。


2000年代初推出嘅iPod數碼音樂播放器大獲成功，配合佢獨家嘅iTunes網上收費音樂下載系統，一舉擊敗Sony嘅Walkman系列成為全球佔有率第一嘅隨身音樂播放器，隨後推出嘅幾個iPod系列產品更鞏固蘋果喺商業數碼音樂市場不可動搖嘅地位。


而喺2005年6月6號嘅WWDC大會上，CEO喬布斯宣佈從2006年起Mac嘅產品會開始用英特爾製造嘅CPU。2006年4月5號，蘋果電腦推出允許採用Intel微處理器嘅Mac電腦運行微軟Windows XP嘅軟件Boot Camp。


iPad mini係蘋果公司設計開發同賣嘅平板電腦，2012年10月23號喺美國加州聖荷西發佈，係iPad中第一部有7.9吋螢幕、iPad中體型最輕嘅型號。一般同Kindle Fire、Nexus 7比較。


iPad Pro係蘋果公司響2015年出嘅平板電腦，係原先iPad嘅加強版。螢光幕有9.7吋、10.5吋同12.9吋。iPad Pro支援Smart Keyboard同Apple Pencil，提供更好嘅生產力，可以有限度取代手提電腦或者MacBook，適合專業人士攞出街做嘢。


NeXT 設法銷售 WebObjects 同埋諮詢服務來維持生意，但從未取得商業上嘅成功。NeXTSTEP 經歷OPENSTEP嘅演變，將物件層面從作業系統以下分開來，令佢可以喺較少嘅修改下喺其他平台上執行。


iCloud係蘋果公司提供嘅線上同步儲存服務同雲端計算服務，一開始有5 GB嘅空間，可以去買儲存空間。用戶可以喺iCloud入面存儲音樂、照片、應用資料、檔案、聯繫人同日曆等，並將無線推送到用戶所有支持iCloud同步嘅設備上，而唔使用連接線來同步。


艾伯特戈爾，簡稱戈爾，係美國民主黨嘅一位政治家，響1993年－2000年做過美國副總統，2000年競選過美國總統，但輸咗個馬鼻畀喬治布殊。之後佢主力關注環境問題，2006年製作紀錄片《絕望真相》，更響2007年得到諾貝爾和平獎。


勒芙蕾絲最出名嘅貢獻係同數學家巴貝治合作嗰陣，對佢嘅分析機提出咗詳細同獨特嘅觀點。她寫咗一系列嘅註解，其中包括點樣令巴貝治嘅分析機進行計算嘅方法，重提出咗一個概念，即係分析機不單只係做數字計算，重可以執行其他形式嘅符號計算，伊樣嘢被認為係世界上第一個電腦程式。


勒芙蕾絲嘅貢獻嚮當時並冇得到充分嘅認識同重視，但喺後來嘅數學同電腦機科學發展中受到廣泛認可。每年嘅10月中旬，世界各地都會舉行「勒芙蕾絲日」來紀念佢嘅成就，同慶祝女性嚮科學、技術、工程同數學方面嘅貢獻。


勒芙蕾絲嘅註解對巴貝治分析機嘅影響不唔單只係技術層面，重嚮思想同方法論上對電腦科學產生咗深遠嘅影響。佢嘅觀念同想法為後來電腦科學家同程式設計員提供咗好多啟示，又對現代電腦同軟件工程嘅發展作出重要貢獻。


Bash 係一個 Unix 命令行介面，喺1987年由 Brian Fox 幫 GNU 計劃編寫。1989年出第一個正式版本，原先係計劃用喺 GNU 作業系統上，但係可以運行喺大多數類Unix系統嘅作業系統上面，包括 Linux 同埋 Mac OS X。


牧夫座係家下八十八西洋星座之一。佢響天球赤道一帶，佔天球面積907平方度。地球北半球來講，牧夫座係春天嘅星座，即係春夜會見到。肉眼可以睇到嘅星，約莫90粒到。有一到四等星14粒，即係有1等星1粒、3等星3粒、4等星10粒。


Microsoft Visual Studio係微軟公司嘅開發工具套件系列產品。VS係一個基本上完整嘅開發工具集，佢包括咗成個個軟件生命週期入面所需要嘅大部分工具，例如UML工具、程式碼管控工具、整合開發環境等等。


寫出嚟嘅目標代碼適用喺微軟支援嘅所有平台，包括Microsoft Windows、Windows Phone、Windows CE、.NET Framework、.NET Compact Framework同埋Microsoft Silverlight。


而Visual Studio .NET係用喺快速生成企業級ASP.NET Web應用程序同埋高性能桌面應用程序嘅工具。Visual Studio包含基於組件嘅開發工具，仲有好多用喺簡化基於小組嘅解決方案嘅設計、開發同埋部署嘅其他技術。


Arch Linux嘅網站提供咗可以由CD或者USB運行嘅ISO 映像。用戶對驅動器分區同埋洗機之後，用一個簡單嘅指令行腳本  就可以安裝到基本系統。喺引導入咗去新安裝畫面之後，就可以用 pacstrap 或者 Pacman安裝唔屬於基本系統嘅附加軟件包。


用 CD 或者 USB 映像做安裝嘅另一種方法係喺另一個基於 Linux 嘅作業系統入面用包管理器 Pacman 嘅靜態版本嚟做。用戶可以用佢哋新格式化嘅驅動器分區，然後用 pacstrap用目標裝置嘅掛載點嚟做呢個動作嘅根嚟安裝基本同埋附加包。


2010年7月，蘋果公司開發者工具部門總監克里斯·拉特納開始進行Swift程式語言嘅設計工作，經過一年時間完成咗基本架構之後，佢領導一個設計團隊參與其中。Swift經過大約4年嘅開發，卒之喺2014年6月發表。


通用編程係編程方法。係將一啲物件抽象概念用程式編寫出來，唔理佢係用喺乜嘢嘢上面，都會啱用。用通用編程之前，概念係要有一套特性同動作，可以用響唔同物件之上。通用編程通常係用來寫程式庫，畀唔同程式都可以用到個概念，唔使唔同物件重覆寫過一套，令到寫程式更加有效率。


通用編程早響1970年代就已經有，ADA、CLU就有容許呢類方法。而用通用編程最出名係C++，語法裏面有模去實現通用編程。佢嘅標準模庫，一啲程式上面嘅抽象概念，好似陣列、串連之類都包括咗響裏面。之後好多語言都受佢影響。


甲骨文Unbreakable Linux係甲骨文公司所發行嘅企業級Linux，建基於Red Hat Enterprise Linux。2006年10月25號第一次發佈。佢免費畀大眾下載、使用同埋發布，並且對Red Hat版Linux用戶提供有償支援。


網景通訊，以前叫網景通訊公司，大部分通常被簡稱為網景。曾經係一間美國嘅電腦服務公司，因為佢整咗一個網頁瀏覽器Netscape Navigator而出名。當佢重係一間獨立公司嘅時候，佢嘅總部設喺加利福尼亞州嘅山景城。


網景股票從1995年開始進行買賣，去到1999年俾AOL併購後採權益聯營嘅交易方式，佢嘅市值最終去到100億美元。喺俾AOL收購冇幾耐之前，Netscape公開咗瀏覽器嘅程式碼，同埋建立咗Mozilla組織嚟協調產品嘅未來發展。


根據AOL，網景嘅瀏覽器開發持續到2007年12月，當時AOL宣布直至2008年初，該公司將停止支援Netscape Navigator瀏覽器。直至2011年，AOL依然持有網景呢個品牌，以Netscape為名嘅重包括佢嘅廉價互聯網服務。


網景係第一間嘗試利用全球資訊網嘅公司。喺1994年4月4號成立嗰時名叫馬賽克通訊公司，由占姆·克拉克邀請馬克·安德森共同創立。並得到知名風險投資公司凱鵬華盈嘅投資。克拉克同埋安德森嘅第一次會議所討論嘅並唔係討論有關軟件或者服務，而係更多關於一種類似任天堂嘅產品。


呢間公司嘅第一個產品係網頁瀏覽器──Mosaic Netscape 0.9，喺1994年10月13號發行。喺發布嘅四個月之內，已經佔據咗四分之三嘅瀏覽器市場。由於勁過好多競爭對手，例如Mosaic，佢喺短時間之內成為咗互聯網用戶嘅主要瀏覽器。


為避免同NCSA嘅商標擁有權產生問題，呢套程式之後改名做Netscape Navigator，公司亦改名做「網景」。網景第一批員工，雖然曾經喺NCSA做過，創建Mosaic瀏覽器，不過Netscape Navigator冇用過Mosaic瀏覽器嘅任何代碼。


1995年8月9號，網景首次公開募股獲得巨大成功。原本股票價值係每股14美元，但股價因為一個臨時決定倍增至每股28美元。第一日收市，股價升至每股75美元，幾乎係當時創記錄嘅「首日獲利」。1995年，呢間公司嘅收入每季都會上升一倍，網景嘅瀏覽器市場佔有率去到70%。


網景嘅一個目標，係為所有作業系統嘅使用者提供跨平台一致嘅互聯網使用體驗。Netscape Navigator嘅使用者介面喺多個平台上始終如一。網景更多次嘗試開發一種可以畀使用者透過瀏覽器嚟存取同修改佢哋嘅檔案嘅網上應用系統。


佢哋咁樣做引起咗微軟注意，因為呢個概念跨越咗作業系統界線，微軟睇做對Microsoft Windows嘅直接威脅。有人聲稱，有幾個微軟嘅執行人員喺1995年6月曾經參訪網景總部，提議分拆市場，即係容許微軟開發Windows瀏覽器，而網景就負責喺其他作業系統上開發產品，網景當時拒絕咗。


微軟好快噉推出咗幾個Internet Explorer嘅連續版本，呢啲版本都係捆綁喺Windows作業系統，使用者可以免費使用。微軟更以自己公司嘅其他部門嘅收入，調配喺開發Internet Explorer嘅資金中。


呢段時期，依家被叫做「瀏覽器大戰」。當時，網景同微軟為咗超越彼此，喺佢哋嘅瀏覽器增加好多功能，「版本號碼」亦都增加得好快。當時Internet Explorer因為擁有專業人才、資金充足，處於上風。Internet Explorer到咗3.


網景對抗唔到微軟嘅「免費程式對上收費程式」策略。同時，網景面對越來越多對佢產品程式錯誤嘅批評。批評者認為，網景過度偏向「增加功能」，忽視運作穩定，特別係喺1997年第4季同1998年1月的大規模裁員之後，大眾對網景嘅印象越嚟越差。


1998年1月，網景開始展開Mozilla開放原始碼計畫。喺Internet Explorer成為瀏覽器市場龍頭之後，網景希望透過開放Netscape Communicator 4.0嘅原始碼，令到佢變成有成就嘅開源計劃。


佢以Netscape公眾授權條款發佈原始碼，Netscape公眾授權條款相似於GNU通用公眾授權條款，但係容許網景繼續喺公開嘅原始碼中加入專有部分。之後，網景繼續開發Netscape Communicator 4.


開始咗一段日子之後，開源社群終於發覺，佢哋好難喺當時原始碼嘅基礎上繼續開發Netscape Communicator。佢哋決定放棄舊有嘅原始碼，重新編寫下一代瀏覽器。利用新開發嘅Gecko排版引擎，瀏覽器有咗一個更加模組化嘅結構，並容許大量開發人員一齊工作。


其他批評者相信，美國線上對Netcenter或者網景嘅「網絡資產」有興趣，因為佢哋係當時流量好高嘅網站。最終，網景嘅伺服器產品同專業服務團體成為iPlanet嘅一部分。iPlanet係美國線上同太陽電腦之間嘅聯合行銷同發展聯盟。


2000年11月14號，美國線上跳過咗Netscape 5，釋出基於Mozilla 0.6原始碼嘅Netscape 6。失策嘅係，由於Mozilla 0.6穩定性唔夠，Netscape 6催化咗使用者放棄使用網景品牌。


證實微軟因為濫用壟斷能力而敗訴之後，美國線上向微軟提出索償訴訟。喺2003年5月，微軟同美國線上達成和解協議，願意賠償網景7.5億美元，並同意提供美國線上7年無限制嘅使用同散佈Internet Explorer嘅權利。


2004年10月12號，美國線上關閉咗一個受歡迎嘅開發者網站Netscape DevEdge。DevEdge曾經係一個重要嘅、有關互聯網技術嘅資料來源，佢維護網景瀏覽器、同埋諸如HTML同JavaScript技術嘅說明文件、以及由業界同技術領導者）所編寫嘅文章。


網景發明咗HTTP Cookie技術，令到網站可以將資料保存喺瀏覽器中，解決咗網頁伺服器因為HTTP係無狀態協議而唔可以依據用戶資料產生個人化頁面嘅問題。呢個技術被網站普遍用嚟提供購物車或者個人化服務。


喺網絡安全技術方面，為咗解決電子商務嘅安全同埋私隱問題，網景制訂並喺產品中支持傳輸層安全協議，到依家都被廣泛使用。輕型目錄訪問協議嘅發明者添姆·豪斯喺1996年加入網景，並以產品推廣呢個協議。為咗用瀏覽器安全有效咁執行Java軟件，網景發明咗JAR檔案格式，呢個格式將好多Java class檔案壓縮成一個檔案，並可以加上數碼簽章。


佢嘅伺服器軟件，通常唔會只係用喺Unix同Windows NT，某啲版本更可以喺Linux運行，而一個版本嘅。Netscape FastTrack Server，更可以喺Windows 95或者98上運作。


Netscape.com係佢瀏覽器嘅首頁，網站喺1990年代中期有好多訪客，之後成為獨立部門。1997年呢個網站同雅虎合作設立網站導覽Netscape by Yahoo!，雅虎兩年之內要畀網景至少三千萬美元。


係湯姆·德拉普。喺網站入面，用戶可以投票首頁嘅故事，更可以附上意見。呢個設計去到2007年9月被推翻，原本嘅社群網站改名做Propeller.com繼續經營，原來嘅Netscape.com就回歸做傳統嘅入門網站。


ActionScript原本係Macromedia公司為佢嘅Flash產品開發嘅一種基於ECMAScript嘅物件導向編程語言。  ActionScript可以用喺網頁製作、Adobe Flash動畫同埋RIA應用程式嘅開發。


Visual J++係一隻 Microsoft 放棄咗嘅 Java 實現品。語法、關鍵字同埋語法約定同 Java 一樣。佢喺 1996 年推出，喺 2004 年 1 月停產，畀 J# 同埋 C# 取代。


同其他條款比起嚟，由GNU通用公共許可證去到限制重重嘅著作權，BSD許可證寬鬆啲，甚至同公有領域更加接近。事實上，BSD許可證畀人認為係copycenter，介乎喺標準嘅copyright同埋GPL嘅copyleft之間。


Duolingo係一間美國嘅科技公司，出名在製作教育用嘅流動應用程式，尤其係幫人學第二語言嘅程式。呢間公司嘅流動應用程式喺二〇一二年正式推出，直至二〇二〇年代初，佢哋總共提供一百零六種唔同嘅語言課程，涵括咗世界各地超過四十隻語言。


Duolingo 最出名在於教語言。個程式會畀用家揀想學咩語言，會將成個學習過程分做一堂堂，每一堂都會要用家答若干條語言問題，涉及到翻譯、互動式嘅習作、小測驗同埋故事等嘅內容，某啲語言仲會有用隻語言做母語嘅人講 Podcast ，畀中等或者以上程度嘅用家聽。


喺一般模式嘅課堂當中，學習者可以撳一隻 T2 字詞嚟睇隻字詞嘅 T1 翻譯，而喺特難嘅課堂裡便，學習者就冇得噉做。學習者犯咗錯嘅話，就要喺課堂最尾翻做錯咗嘅題目，一路做到啱為止，亦可以睇用 T1 寫成嘅文字解釋 T2 嘅文法概念。


Duolingo 嘅用家會按級別分做一個個盟級，有銅、銀、金、藍寶石、紅寶石、綠寶石、紫晶、珍珠、黑曜同埋鑽石一共十個盟級。排行榜每個星期都會噏哋，排行榜最頂嗰 X 位用家都可以晉級而最低嗰 Y 位用家都會降級。


Duolingo 嘅設計，被指係能夠有效噉提升學習者學語言嘅動機，仲因為噉而攞過多個獎項。例如喺 2013 年，蘋果公司就揀咗 Duolingo 做佢當年嘅年度最佳 iPhone 流動應用程式，係首個得到呢個殊榮嘅教育用 apps 。


「呢嚿嘢」，又叫 ｢自己｣，喺物件導向編程，係行緊嗰段碼對自身所嘅屬物件或者類別嘅稱呼，｢呢嚿嘢｣ 係 C 語系嘅叫法，傳統用嘅名係 ｢自己｣。喺某一啲程式語言可能唔係內建嘅名而只係一個機制可以搵到自己，例如，喺 Perl，｢自己｣ 唔係保留字，但係如果子程序以物件方法嘅方式叫用，第一個參數就係 ｢自己｣。


繼承係物件導向編程上嘅一個概念。喺物件導向編程當中，繼承係指物件嘅類別之間可以有嘅一種關係。抽象啲噉講，如果話物件類別 A 由類別 B 嗰度「繼承」啲嘢，意思係指類別 B有嘅特性，類別 A冚唪唥都有，不過類別 A 可以有類別 B 冇嘅特性。


... 呀噉。位遊戲製作師要度好嗮「要有咩類別」、「要有咩物件」、「每個類別要有咩特性同方法」... 呢啲咁多問題嘅過程就係軟件設計，而好似上述個例子噉喺諗計階段經已打算用物件導向編程，就係所謂嘅物件導向設計。


百萬富翁係指擁有價值超過百萬錢資產嘅人。隨住經濟發展令通漲持續咁出現，百萬富翁嘅人數有升嘅趨勢。2013年底，全世界有超過1,400萬個百萬富翁，當中美國最多，有成400萬個，而如果用單一城市計，就係英國倫敦最多。


喺《一千零一夜》呢本書入邊，Scheherazade為咗唔好被人處決，連續一千零一晚同國王講一個新故仔，之後 1001 喺英文同埋其他語言入邊就代表一個好大嘅數咁解，啲人會喺啲書名、標題等等用上 1001 呢個數字，例如《1001 Books You Must Read Before You Die》、《1001 Movies You Must See Before You Die》《1001 Albums You Must Hear Before You Die》等等。


電訊盈科，2000年成立，係而家香港最大嘅電訊公司，總部設喺香港，生意有電訊、媒體、資訊科技服務方案、物業發展同投資，仲有其他唔同嘅業務。響香港交易所嘅股票代號係0008，所以被俗稱為八號仔。1994年10月18號響紐約股票交易所以美國預託證券形式上市，但家下已經取消上市。


電訊盈科仲係香港電訊信託同埋香港電訊有限公司嘅大股東。香港電訊而家係香港數一數二電訊服務供應商、固網、寬頻、流動通訊，同埋媒體娛樂服務營運商。仲會提供端對端整合方案，兼且搞咗個數碼生態圈，將集團嘅會員計劃、電子商務、旅遊、保險、金融科技及健康科技等服務結合。


佢哋嘅電訊盈科企業方案，係香港、中國內地及東南亞嘅資訊科技及業務流程外判服務供應商。仲有佢哋持有盈科大衍地產發展有限公司股權同埋其他海外投資。公司喺全球50 個國家及城市請超過 22,800 個員工，大約六成喺香港本地做嘢，其餘大部分喺中國內地、美國及菲律賓。


支票係一張票，由畀錢嘅人寫畀財務機構，指示機構響佢存款戶口，響指定期間，交指定數額嘅錢畀收錢人。人可以為普通人又或者法人。支票係合約嘅一種，指示財務機構無條件咁過數。銀行會予先印定支票畀客戶，支票有各種防偽措施。


1996年，美國國際標準委員會發佈咗ANSI/ASME Y14.1嚟定義紙張嘅嘥士標準，佢嘅特色係長闊比為8½英吋×11英吋。佢分為A、B、C、D、E一共5類紙。而A、C、E類紙雖然同而家市面上嘅A4、A2、A0紙差唔多，但ANSI紙類長啲。


從中華民國時期開始，中國大陸嘅紙張生產霸咗統治地位，生產標準從日本嘅舊標準搞過嚟。佢分為正度同大度兩個標準。特色方面，正度係787號紙，大度係850號紙。雖然佢同臺灣標準有啲拉臣，但中國大陸品種嘅正度紙細啲，大度紙大啲，加上定義方式唔一樣。


朗奴格拉咸係美國嘅數學家兼藍斯理論嘅專家，加州強縣人。佢曾經研究過離散數學而出名，重喺幾何學入面研究過格拉咸數成爲最大自然數而喺1980年攞咗健力士世界紀錄大全。不過「最大自然數」喺2017年10月16號俾TREE超過咗。


細亦係，喺一個組織、家族之中，一般年紀比交細嘅。不過，細嘅喺個組織之中，多數講資歷。好似一間地產工司，做得耐嘅人就做大，啱啱返工嘅人，就係「細」，同年紀冇關。喺論資排輩嘅公司，做「大」嘅責任同權力都一般多過「細」嘅。


呢樖嘢嘅花都好靚吓。花嘅樣係好似條漏斗噉，有深紅、淡紅、玫瑰、紫、白等好多隻顏色響度。呢啲花喺春天嗰陣成日開，一開咗之後成山都好靚吓，好似個彩霞兜嗮成座森林噉。所以成日俾人話「花嘅西施」。而啲花重可以當成水果嚟食，味道係有埐酸味，但係一次唔可以食得太多，唔係嘅話好容易導致鼻出血。


根係須根系，由梗盤下邊生，一般乳白色嘅肉質品種，圓柱兼無側根，但質地脆兼易斷，斷後冇得生返鱗梗波。鱗梗波睇品種而定，但大多數係圓形。葉係闊嘅線形，扁平，長20~40cm，闊8~15mm，粉綠色嘅掘頭兼全緣品種。


呢種植物嘅學名係因為喺1823年，有位嗌占士·波維嘅英國佬喺南非嘅東開普省發現咗噉嘅植物，之後有位嗌查羅迪比斯女王去咗英格蘭最北邊嘅諾臣巴蘭地區送咗一樖唔知乜名嘅花畀尼克利韋嘅公爵夫人。而尼克利韋夫人喺收到呢種唔知乜名嘅花之後，就將呢種花改名做「Clivia」嚟紀念自己。


呢種花卉曾經喺1980年代影響嗮成個中國內地，係因為喺1986年由天津嘅《大眾花卉》編輯部搞嘅嘢，當時佢就揀咗呢朵花入選咗中國十大名花而搞掂咗水仙花，但係喺1987年5月6號喺上海開盅嘅中國十大名花評選入邊，水仙花又將君子蘭踢咗落馬。


呢樖樹嘅枝有刺，葉大多數都係對生品種。佢嘅花萼好似把紅色嘅錘噉，花瓣大多數都係紅色。除咗紅色嘅品種之外，佢重有黃、粉紅同白呢啲色，分有單瓣同重辦兩個品種。其中重瓣嘅花比較多，植株比較細。開完花之後結嘅果係紅皮嘅大漿果，入面有好多粒紅色果肉果核。


朱槿嘅花，葉，莖同根都可以用嚟做藥，不過大多數嘅中醫都用佢嘅根嚟做藥。佢可以用嚟醫因肺熱而咳、腮腺炎、乳腺炎、急性結膜炎、尿道感染、鼻血、月經不調等病。而佢啲葉成日用嚟搞皮膚出瘡嘅嘢。而佢啲花同根嘅功效差唔多到。


之前有生態學家收集咗9種抗污染比較犀利嘅植物葉嚟研究過，發現大紅花嘅葉嗰度有嘅Cl含量同埋黐喺樹葉嘅氯含量最多。佢抗SO2最犀利，因為大紅花嘅葉肉細胞，連SO2都唔會點危害佢。而大紅花嘅葉嘅滯塵量喺18種淨化環境植物系列入面係排第三。


商業區係指有好多商業設施嘅地區，屬於城市嘅一部分。商業區同住宅區同埋工業區相對，但通常會建設喺住宅區附近或者市中心，有完善嘅道路網連接住宅區同工業區，用嚟提高商業區嘅運作效率同商業價值。喺香港，中環就係其中一個商業區。


深水埗，亦有人寫做深水埔或深水莆，係香港舊區，地處九龍西，響大角咀、石硤尾同長沙灣之間，商舖及住宅大廈林立，一度係世界人口至密嘅地方，入過健力士世界紀錄大全。家下深水埗慢慢變成長者同新移民聚腳地。有學者指「埗」字本為「埠」，解做「上落船嘅地方」。


深水埗原本係條村，位於九龍半島西便海皮，亦即大角咀半島底西便外側。舒懋官重修《新安縣志》，就有提及『深水莆』乃係『官富司管屬村庄』。深水埗條村，南便係大角咀半島，北面係突出嘅海角，直至涌口。過咗條涌有菴由、元洲同田寮，而東面就有塘尾。


1644年清兵入關，大明將軍鄭成功據守臺灣。當其時臺灣海峽兩岸關係重大鑊過依家，沿岸居民命仔不保。有見及此，康熙皇帝落遷界令，勒令海皮對入五十里居民搬去內陸，深水埗亦列入遷徙名冊，十室九空。康熙八年戰局平定，朝廷頒令復界。


復界後，清廷賣大包送禾種同鋤頭過居民，出學額津貼沿岸書塾，務求復建海皮。當其時客家佬窮過蒙正，見有着數就唔執輸咯，成村人趕住搦出世紙咁湧入香港。及後定居於深水埗氏族排名不分先後有鄧、周、曾、李、鄭、蘇、黃、葉、謝、吳、徐。


1842年，清英簽《南京條約》，香港島進入英治時期，而九龍重係大清土地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰處，相傳醫院舊陣時重保留住舊「深水埗關廠界石」添。


1860年，英法聯軍大敗大清。深水埗左手便仰船洲連同九龍半島界限街以南一帶通通割予英人管治。1887年清廷喺馬灣設九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片同貨物抽稅。


英國接管新界後，首先就起條大埔道通去新界東，再起多條青山道去新界西。香港政府對原清界雜亂無章嘅深水埗，就諗住填海同規劃發展。1924年之前，個海角，連帶菴由，同埋菴由個涌口同海灣，已經開成一個正正方方小鎮。


西北邊海皮係欽州街，西南邊海皮係通州街，東南邊係黃竹街，東北邊係鴨寮街。元洲、田寮同塘尾三條村就響界外。嗰陣個鎮裏面已經有荔枝角道，就證明呢陣時，政府就諗住將深水埗同荔枝角之間，成個海灣填平。不過之後，都將個塊填地四四方方咁拉長到東沙島街咁遠，其餘要到1950年代之後先成事。


家下深水埗同石硤尾之間，以大埔道為界，而界限街以南，就歸大角嘴。至於東面，深水埗同長沙灣，因為係填海嘅關係，市係深水埗伸入長沙灣，而海同地原本就係長沙灣，所以就無一條明顯嘅界。欽州街到東京街一帶，係兩個地方嘅交接地帶。


家下深水埗地方，原本就一片沖積平地。沙泥係石硤尾對上個山流落來幾條涌帶落來。呢啲涌，響發展過程中，就變成家下南昌街同東京街兩條渠。不過後尾大幅發展，兩條渠實在唔夠疏水使。每逢大雨，呢區都有機會水浸。不過隨住渠務工程展開，深水埗就好少話水浸。


大五碼雖然普及於台灣、香港同埋澳門等繁體中文通行區，但長期以來並非當地嘅官方標準，而只係業界標準。倚天中文系統、Windows繁體中文版等主要系統嘅字元集都係以大五碼為基準，但係廠商又各自增加唔同嘅造字同埋造字區，衍生出多種唔同嘅版本。


「五大碼」係由臺灣財團法人資訊工業策進會爲五大中文套裝軟體設計嘅中文共通內碼，喺1983年12月完成同對外公告。第二年3月，資訊工業策進會同臺灣13間廠商簽定「16位元個人電腦套裝軟體合作開發計劃」，因爲呢套中文內碼係爲臺灣自行製作開發嘅「五大中文套裝軟體」所設計嘅，所以就稱爲Big5中文內碼。


五大中文套裝軟體雖然冇好似預期噉取代國外嘅套裝軟體，但係隨住採用五大碼嘅國喬中文系統同倚天中文系統相繼橫掃臺灣市場，令五大碼深遠噉影響正體中文電腦內碼，直至今日。「五大碼」嘅英文名「Big5」後嚟畀人按照英文字序硬譯番做中文，搞到而家有「五大碼」同「大五碼」兩種中文叫法。


喺大五碼誕生後，大部分臺灣嘅電腦軟體都用咗大五碼嚟做內碼，加上後來倚天中文系統嘅普及，令後來嘅微軟Windows 3.x等系統亦都跟住用。雖然後來臺灣仲有各種編碼想取代大五碼，例如倚天中文系統後來推出嘅倚天碼、臺北市電腦公會所推動嘅公會碼等等，但係嗰陣時大五碼已經用咗多年，習慣唔容易改變，始終無法成爲主流字碼。


喺1990年代初期，中國大陸嘅電郵同轉碼軟體仲未普遍，喺深圳嘅港商同臺商公司亦都曾經使用大五碼嘅系統，以方便同總部交流文件，亦都避免爲中國辦公室再寫一套唔同內碼嘅系統。至於用簡體中文嘅社群，最常用嘅係中國嘅國標碼同GBK。


如果喺字串入面有呢啲特殊嘅轉義字元，會畀電腦程式或者直譯器解釋爲特殊用途。但係因爲係中文，所以無法正確解釋做上面所講嘅行爲，於是程式可能會忽略呢個轉義符號，或者係誤將中文字碼嘅一部份當咗做轉義符號而中斷執行，係噉就違反咗使用者本來要當成中文字元一部份嚟用嘅本意。


例如中華民國教育部視「着」爲「著」嘅異體字，於是冇收錄「着」字。不過「着」字喺香港嘅敎育標準常用字字形表入面係正字，同「著」字分工。又例如臺灣揀咗「裡、峰、床、羣、衛」做正字，不過香港嘅敎育標準用「裏、峯、牀、羣、衞」。


粵語地區使用粵文，但係好多官話中文唔用嘅粵文漢字，大五碼都冇收錄，例如「嘅、喺、咗、嗰、啲、吓、㖭、㗎、啱、㓤、両、乸、冚、冧、唞、唓、嘞、噏、嚟、嚿、噃、孭、掹、揸、揞、揼、聱、搲、摱、攞、攰、梘、燶、瞓、糉、糍、螆、裇、踎、踭、軚、餸、𡃁、𨋢」。


遇到大五碼冇收錄嘅字，好多人會搵其他字代替。以「坂」字爲例，啲人經常用「阪」字代替，好多業者製作相關歷史題材遊戲嘅中文版本嗰陣，本應使用古名嘅「坂」字都一樣用「阪」字代替，令到現時仍然有唔少中文使用者誤植爲「大阪之陣」。


另外好似「廍」字，亦成日用「廓」、「部」嚟代替。其他未收錄嘅地名用字，例如「磘」字，亦被「瑤」、「嗂」代替。「滙豐銀行」、「恒生銀行」雖然用「滙」字同「恒」字嚟註冊，不過大家亦都經常搵「匯」字同「恆」字代替。


另一種做法係靠拆字。喺互聯網上，經常可以見到啲人將游錫堃、王建煊、張栢芝、陶喆等名字，以拆字法寫成「游錫方方土」、「王建火宣」、「張木百芝」同「陶吉吉」等。電視上日本動畫嘅中文字幕中亦會看到像「木堅」、「火田」噉樣嘅字。


「日同字集」乃香港人內木一郎同阿烈開發嘅TrueType造字檔，以兼容香港增補字符集爲賣點，增補字集中仍冇涵蓋嘅日語假名、日本漢字同日本國字，有細明體、標楷體、中黑體等配合Windows 95、98、NT等作業系統字型嘅字款，並附有倉頡、速成等輸入法作輔助，同埋將字集文檔轉換至日語編碼嘅轉碼器工具。


1997年中華民國行政院研究發展考核委員會成立專案委託中文數位化技術推廣基金會辦理Big5+擴編計劃，用咗兩萬多碼位，納入咗Unicode 1.1下所有漢字。由於編碼使用到嘅範圍超過原先Big5定義，無法安裝喺Microsoft Windows上，而家幾乎冇人用。


香港增補字符集係香港政府基於大五碼之上擴展嘅字符集標準，係現時香港嘅中文資訊交換內碼標準。香港增補字符集之前稱爲《政府通用字庫》，本來只係香港政府內部統一使用嘅造字檔，有三千幾字。但係由於香港電腦業界不斷要求政府迎合本地需要，提出官方嘅字符集方案，以便同政府來往文件，於是香港政府就喺1995年公開呢套內部使用嘅標準。


雪巴人係遊牧民族，佢哋第一次定居喺索盧坤布。根據雪巴人嘅口述歷史，有四個群體喺不同時間由西藏康區遷移到索盧坤布，產生咗四個基本雪巴部落，然後呢四個族群逐漸分裂做而家嘅廿幾個氏族。大乘佛教嘅宗教衝突可能促成咗雪巴人喺13世紀同14世紀從西藏遷出並抵達尼泊爾嘅坤布地區。


Gautam 得出結論，雪巴人大約喺600年前從西藏遷移到尼泊爾，最初經過 Rongshar 向西，然後通過囊帕拉山口。據推測，呢一班來自西藏東部康區嘅人被人叫做「Shyar Khamba」，佢哋定居嘅地方被稱為「Shyar Khumbu」，隨著時間嘅推移，「Shyar Khumbu」嘅居民「Shyar Khamba」被稱為雪巴人。


尼泊爾民族志博物館 一項研究假設而家嘅尼泊爾已經成為尼泊爾王國不可或缺嘅一部分。自古以來，雪巴人就同其他尼泊爾克拉底部落一樣，會喺喜馬拉雅地區從一個地方遷移到另一個地方，作為高山牧民同商人倖存落嚟嘅地區。


有好多雪巴人喺當地被高度評價為精英登山者同專家，佢哋對喜馬拉雅地區嘅早期探險家好有價值，喺嗰個地區嘅山峰同山口嘅極端高度充當嚮導，特別係對於攀登珠穆朗瑪峰嘅探險。而家外國人經常用雪巴人來指代幾乎所有受僱喺喜馬拉雅山登山探險嘅嚮導，唔理佢係咪雪巴人，因為咁，喺其他情況下，該術語已經成為嚮導或者導師嘅俚語。


仫佬族，古稱「僚人」。有大概20.7萬人響中國境內。主要聚居響中國廣西壯族自治區羅城仫佬族自治縣，有大約11.7萬仫佬族人，大概佔咗成個中國仫佬族總人口嘅56.7%。其他散居響廣西壯族自治區忻城、宜州、柳城、都安、環江、河池。


毛南族，自稱「阿難」。有大概107166人響中國境內。主要聚居響中國廣西壯族自治區河池市環江毛南族自治縣，有大約 61919毛南族人，大概佔咗成個中國毛南族總人口嘅58%。其他散居響廣西壯族自治區南丹、都安同埋貴州。


達斡爾族係主要住喺內蒙古同黑龍江嘅蒙古系中國少數民族。「達斡爾」喺達斡爾話嘅意思係「開拓者」，而喺蒙古話嘅意思係「自言自語」，之後中文音譯記寫爲「達斡爾」。據2000年中國人口普查，達斡爾族共13萬2747人，同其他嘅少數民族如滿族、朝鮮族、蒙古族喺內蒙古、東北住。


保安族名字來自明朝時在青海省設立的保安營。明朝萬曆年間，曾在青海省同仁縣境內設置了保安營，修建保安城，隸屬河州衛。經過歷史變遷，1950年按照族民的願望被命名為保安族。大多數族民是農民，少數從事畜牧業或手工業。


錫伯人本來係住喺滿洲嘅通古斯民族，後來努爾哈赤統一曬啲部族，將佢支配嘅土地嗌做滿洲，建立後金，錫伯人編咗入八旗。當時錫伯係女真族嘅一個支族，佢哋就係起源自呢個氏族嘅人。之後後金建立清朝，18世紀中葉時錫伯軍人分派去中國西北，於是形成而家喺兩地嘅分佈。


錫伯人講錫伯話，寫嘅錫伯文改良自滿文。錫伯話同滿洲話好接近，基本相通，係珍貴嘅滿洲語言遺存，不過由於同滿族嘅民族區分，錫伯話有自己嘅ISO碼，唔睇成滿文嘅方言。而家錫伯話有三萬人到講，有錫伯話嘅新聞、廣播等媒體，亦有小學敎錫伯文，不過而家錫伯話有承傳壓力，狀況評級屬於受威脅。


關於錫伯族嘅來源，有人認爲佢哋係女真人後裔，係東海女真嘅支族，叫錫伯部。另外重有一種學說認為佢哋源自鮮卑。呢種學說話，「錫伯」係「鮮卑」嘅轉音，由Simbei轉變成Sibe，之後進一步論證出西伯利亞個名其實係「鮮卑利亞」。


1593年努爾哈赤征服科爾沁部，錫伯人跟住科爾沁臣服佢，編入咗蒙古八旗。之後清兵入關，大量八旗兵丁南下關內，於是東北防務空虛。1692年，康熙爲咗東北防務，將錫伯壯丁從蒙古八旗度抽出做高級兵士，叫做「披甲」，編入滿洲八旗，於是錫伯人分屬兩邊嘅八旗。


18世紀中葉，平咗準噶爾亂同大小和卓之亂之後，統一咗天山南北。但因爲戰亂，伊犁地方人口減少、軍防空虛，呢陣時沙俄又想滲透新疆，於是1762年開始調兵過去駐守，不過未夠，於是1764年將錫伯官兵、軍屬一齊西遷戌邊，於是今日錫伯族人分居東北同新疆兩處。


當時嘅皇帝係乾隆，之所以揀錫伯人去新疆，就在於錫伯人有騎射傳統，同時又識耕田，軍事、經濟都有好處。派去戌邊嘅錫伯人都係當時駐守盛京及週邊嘅官兵，按照文獻，佢哋係1764年農曆四月出發嘅，有一千個兵丁、20個官、3275個家眷，夾埋有4295人。


土生葡人，又叫澳門土生葡人，澳門葡萄牙人後代，有啲定居咗幾百年。佢哋未必係直由葡萄牙來，而係經歷多年，喺葡萄牙印度、南洋或其他殖民地來。當中唔少多族通婚，好多混血，以唐人為甚，甚至有日本等血統。現時土生葡人喺澳門有成五、六千人咁上下。


猶太人好早就移民到中國，而家學界認為唐代時就有大批猶太人來中國，有啲學者就認為漢朝、甚至周朝就有猶太人過來，不過呢個就無相關考古證據支持到。猶太人來中國之後散居喺各個地方，譬如西安、洛陽、敦煌、開封、廣州、杭州、寧波、北京、泉州、揚州、寧夏、南京都有猶太人定居過嘅紀錄、痕跡。


到咗宋代，先至喺開封形成一個大規模嘅猶太社區，開封猶太人係紀錄得最完整嘅中國猶太族群。不過到近代，呢啲世居中國嘅猶太人大多都畀唐人同化咗，唔再信猶太教，祗不過生活習俗上重有啲猶太痕跡，所以近代到而家都有啲國際猶太組織幫佢哋恢復傳統。


喺開封猶太人唐化同時，19世紀到20世紀又有新一批嘅西方猶太移民來中國，主要集中喺哈爾濱、天津、上海，分別有兩批，之後呢啲猶太人大多散曬，得小部分人留低。而家中國發展緊，亦都吸引咗啲外國猶太人來中國。


猶太人起源於今日伊拉克地方，據《舊約》講，佢哋曾經入埃及之後又出埃及，前1270年喺今日嘅以色列地方立國。以色列地方位置特殊，係亞非歐嘅三大洲交通要衝，係兵家必爭之地。於是猶太人多次受外族入侵。70年，以色列首都耶路撒冷畀羅馬帝國攻毀，猶太人自此離散流亡。


1000年，宋真宗召見一批猶太人，話「歸我中華、遵守祖風、留遺汴梁」，意思係喺歸順中國唔造反嘅前提下，可以世居開封，重能夠保有自己嘅宗教、習俗。猶太人同回民一樣，唔食豬肉，同時佢哋戴嘅帽係藍色嘅，所以當地人嗌佢哋做「藍帽回回」。


唔似得西方，猶太人喺中國並未淪為「下等公民」，一切權利同唐人一樣，亦可以參加科舉去做官。有人分析，正因中國無歧視猶太人，唔似西方噉刺激猶太人嘅族群意識，加之最後200年中國猶太族群無聯絡到其他同胞，於是佢哋就逐漸畀當地同化。


1605年，明朝猶太舉人艾田喺北京搵着咗基督傳教士利瑪竇，話同利瑪竇信嘅教一樣。利瑪竇以為佢係當時中國唔多嘅基督徒，就帶佢睇教堂啲聖母、耶穌、聖若望嘅畫像，不過佢反而認成咗係利百加、以掃、雅各。利瑪竇同佢傾耐咗，發覺佢好熟《舊約》，又話雅各係佢先祖，自稱自己嘅教係「一賜樂業教」。


19世紀末，沙俄憑住地理位置將中國東北劃做佢嘅勢力範圍，修築以哈爾濱爲中心、連通西伯利亞嘅中東鐵路。西伯利亞嘅猶太人就行呢條鐵路去哈爾濱。當時哈爾濱係東亞最大嘅猶太人聚集地，最多時有2萬幾猶太人定居，佢哋嘅生計主要係商人、醫生、建築師。


喺二戰時，歐洲嘅猶太人畀納粹種族清洗，想四方求助，不過當時好多國家驚領嘢上身，有啲由得佢死，有啲限制猶太難民入境，而中國就庇護佢哋，結果中國庇護嘅猶太難民超過加拿大、澳洲、紐西蘭、南非、印度五國所受嘅總和。


據統計走難上海嘅猶太人達3萬人，大多數聚集喺虹口，當地嘅摩西會堂做咗上海猶太人嘅宗教中心。呢啲猶太人大多數喺二戰之後就返歐洲，亦有啲去以色列參與復國運動，有少數人留低落來。而家摩西會堂變成上海猶太難民紀念館，入邊保存咗啲當年猶太難民嘅資料。


朝鮮族係指喺中華人民共和國住而又有中華人民共和國國籍嘅朝鮮族人，喺中華人民共和國政府登冊嘅民族中，朝鮮族係56個中華民族之一。而喺韓國，據法務部嘅出入國外國人政策本部嘅統計資料就稱爲韓國系中國人。不過呢個係指親南韓嘅中國朝鮮族，至於親北韓嘅就叫朝鮮系中國人。


喺韓國，朝鮮族呢個名作為自稱都用得幾多，但如果無分南北韓、包括埋中國朝鮮族嘅話，佢哋就會合稱爲大韓民族。而中國就無呢種政治、國籍之分，都按文化來睇叫做朝鮮族，就比較少叫做韓族。喺中華人民共和國，朝鮮族按人口計係第14大少數民族，主要住喺東北三省，最多嘅係延邊朝鮮族自治州。


朝鮮半島同中國大陸嘅交流歷史好耐，前24世紀滿洲地方就住有今日韓國人嘅祖先民族。前10世紀朝鮮族嘅祖先濊貊族開古朝鮮國，前2世紀朝鮮族前身扶餘族開扶餘國，前37年扶餘出身嘅朱蒙開高句麗國。高句麗後來畀大唐、新羅聯軍滅國，高句麗嘅一部分遺民同靺鞨族一齊開渤海國。


有講法話17世紀初就有朝鮮人喺而家遼寧省定居，一般認為朝鮮人係17世紀末先開始部分移民到中國東北。當時係清朝，因為東北係滿族祖地而封禁，地廣人稀，就吸引咗朝鮮移民。啲人喺東北燒荒開地，除咗耕田就係挖蔘。


1869年朝鮮半島北部大面積饑荒，好多朝鮮人越境入中國，結果清朝同朝鮮就時不時國境紛爭。朝鮮將圖們江中國呢邊嘅朝鮮移民居地叫做間島，鴨綠江呢邊嘅移民居華地叫做西間島。1885年清政府廢咗滿洲封禁令，朝鮮移民大清領土嘅情況更犀利。


1910年大韓帝國同大日本帝國合併，日本喺朝鮮收奪土地，令好多朝鮮農民失地，同時日本鎮壓朝鮮獨立運動，令好多各階層嘅朝鮮人移民去滿洲同濱海邊疆區。1931年7月2號喺滿洲吉林省長春縣三姓堡發生萬寶山事件，同年7月15號搞事記者金利三喺長春朴昌廈東亞旅館畀人暗殺。


喺近現代史，按韓國立場一般認為中國朝鮮族無咩點參與韓國獨立運動，反而從國共合作都參加毛澤東麾下軍隊、幫佢掌握中國作咗大貢獻，1949年中華人民共和國成立，解放軍嘅朝鮮族部隊、其次北韓嘅再編人民軍係朝韓戰爭嘅南下主力。


1946年時中共就派朝鮮族去北韓，設立軍政大學，介入北韓初期嘅體制形成。之後，1949年8月北韓再編人民軍師團，中共第164軍做咗金昌德指揮嘅第5師團。其他嘅朝鮮族部隊係北滿、南滿嘅朝鮮族，而第164、166軍就係延邊地方入伍嘅朝鮮族，1950年大規模入北韓嘅就係呢批軍。


之所以推遲一年入北韓，係因為當時重打緊國共內戰，要抽兵力過長江去南方前線，於是朝鮮族爲中共建政出咗分力。之後中共解放軍第4野戰軍隸下嘅各部隊分散配置。到國共內戰差唔多打完，1950年3月初河南省鄭州集結咗一萬五千幾人，發去北韓元山，作為北韓人民軍第7師團參加朝韓戰爭。


另外重有將剩低嘅2500幾人嘅朝鮮族兵以及一啲獨立部隊編入第4野戰軍47軍，喺1950年4月28號入北韓，編成北韓人民軍第4師團18連隊參戰。中國共產黨喺1952年發表《民族區域自治實施綱要》。因為朝鮮族嘅軍事貢獻好大，就喺1953年吉林省東部劃出個延邊朝鮮族自治區，1955年時除區爲州，變成咗延邊朝鮮族自治州。


當時由朝鮮族人就任州長來自治。直到今日啲人重認為朝韓戰爭喺抗美援朝，當時啲人祝福入伍嘅人，而家就有紀念活動。喺中國文革時，毛澤東嘅侄毛遠新主政延邊，引起咗民族紛爭，結果死咗好多人。特別係毛遠新設立紅色造反革命委員會，喺8月27號紅色反亂中拉埋紅旗戰鬥連軍、勞動者革命委員會、紅衛兵組織鎮壓有民族主義取向嘅朝鮮族人。


自1992年韓國同中國建交以來，好多朝鮮族人以移民，或者同韓國人結婚歸咗韓國籍，令中國朝鮮族人口下降。近年來中國朝鮮族後生有畀漢族同化嘅趨向。亦都自92年建交以來，中國朝鮮族同韓國人越來越多接續，朝鮮族過韓國，或者韓國人去朝鮮族地區嘅現象都增加咗。


中國朝鮮話係中國政府據北韓嘅國語文化語再構出來嘅官方標準語，此外因為中國經濟發展同都市化，朝鮮族人同漢族人交流得更多，越來越多朝鮮族人講唐話。甚至有啲朝鮮族人細個時返漢族學校，遠離咗朝鮮社區，結果唔多識韓文。


朝鮮族喺衣著、飲食上同韓國人差唔多，比如，喺大時大節會著韓服，食泡菜、韓國燒烤、狗肉，夏天時會食補品。不過近年來無論語言定習慣都開始漢化，因為有啲父母覺得適應到漢族地方嘅生活會更有前途，於是放棄咗自身民族教育，送仔女去漢族學校返學，結果有啲朝鮮學校因為生源減少而執笠。


信教嘅人唔多，因為喺李氏朝鮮末期有大批人移民中國，受儒教文化好強影響嘅朝鮮儀禮保存落來、宣揚入世嘅儒家觀念，同時佛教同土俗信仰合成嘅民間宗教都幾風行。近年來因為同韓國、美國接續多咗，都有啲人信天主教、新教。


「朝鮮族」呢個名本來係中國對呢個海東民族嘅稱呼，喺舊時漢字文化圈呢個名以漢字形式入咗韓文。而家中國嘅身份證「朝鮮族」係呢個民族嘅官方名，據而家中國嘅民族政策，身份登記上叫少數民族、冠親個民族名，都有特惠政策，比如唔受「一對父母一粒仔女」嘅獨生限制。


不過喺1988年韓國自由化之前，啲人受民族情緒影響，認為無論係「在日僑胞」、「在美僑胞」、「在中僑胞」，都係叫「韓民族」，要文化純化、正名，認為「朝鮮族」呢個名貶低咗佢成個族，但呢個係誤解。韓國政府就唔用「朝鮮族」呢個名，而用「韓國系中國人」指代中國朝鮮族，屬「在外同胞」中一類。


京族，又叫越族、安南族，係越南最大嘅民族，同時係中華人民共和國少數民族之一，喺中國政府確認嘅56個民族中人口第44多嘅民族。喺越南作爲主體民族，據2014年報告，越南總人口中85.7%係京族，所以寬泛講京族可以睇成越南人，亦有越人、越族嘅名，而歷史上，京人係自稱，越人係他稱。


據京族傳說，京族係神龍雒龍君同仙女嫗姬嘅子孫。呢兩位喺埋一齊，生出一個包，包內有100隻蛋，菢出100個仔，佢哋就係百越嘅祖先。啲仔都出生自同一個包，所以佢哋稱之爲「共包兄弟」，又叫同胞，佢哋越南人呢種講法係話百越一家，所有越南人都有共同嘅起源。


齊族，普通話音譯做岱依族，簡稱岱族，舊名土族，係住喺越南嘅少數民族。佢人口幾多，人口達150萬人以上，喺越南僅次於主要民族京族，係53個少數民族中最大嘅。喺越南近中國國界嘅東北部嘅山間分佈有儂族，齊族共儂族係越南主要嘅台語民族。


佢哋嘅語言係齊話，「齊」係經越南文轉音嘅民族自稱，源自壯話漢詞「底」，底嘅意思係「住喺底下嘅人」，亦即喺南方嘅人。同屬壯侗語系嘅泰族係越南第二大少數民族，雖然佢哋同系，但啲區別都幾多下。喺越南國內，泰族稱呼做Thái，齊族稱呼做Tày。


𠊎族，又有名𠊎人、𠊎流民、蜑、黎，係生活喺越南嘅54個民族之一。佢哋自稱做山𠊎。𠊎族嘅語言係𠊎話，又叫山𠊎話，係屬漢藏系嘅語言，係山客人嘅方言分支，呢個族羣分佈喺中國廣東東北，以鳳凰山爲祖地。𠊎族以客家爲主體，有少部分人來源自蜑家、黎話人群。


𠊎族人嘅母語係客家話中嘅𠊎話，呢種客家話因爲同粵語、黎話有接觸，而同臺灣、粵東嘅客家話幾唔同。講客家話嘅人佔𠊎族主體，但有啲𠊎族人來源自蜑家、黎話人，所以有啲人講嘅係粵語或者黎話。因爲𠊎族約喺三百年前就由廣東移民越南，住喺越南咁耐，佢哋識講通用嘅越南話。


佢哋喺一年中嘅耕種事務會根據啲自然現象來安排，如雀叫聲、樹葉枯榮、花開等。佢哋會整幾十公里長嘅渠壩來灌溉用。喺胡志明市嘅𠊎族會做啲小手工業，如鞋業，集中喺11區、新平區、新富區。亦有啲人喺堤岸做小商，部分喺製鞋、橡膠等行業成爲營業到幾大下嘅商家。


山由婦女經常著裙，而且山由啲裙係民族嘅獨特特徵之一。裙黑色，唔衲埋，由2抑或4塊布絣喺腰帶上組成。山由婦女經常著白色抑或泥色打底褲。啲人經常著水平涼鞋跟木底鞋。雖然係噉，而今啲山由婦女都似京人一樣著褲、襯衫同塑料涼鞋、皮鞋、帆布鞋。


《竹書紀年》，又叫《汲冢紀年》，係中國戰國時期一本編年體史書，作者未明，記載由五帝到魏襄王之間嘅歷史大事，但同主流史書《史記》、《書經》有比較大差異。呢本書嘅竹簡喺西晉時期由戰國魏王嘅墓出土，整理成書，但經五代戰亂而散佚。


夫差係春秋時期吳國第25任君主，亦係末代君主，前495年到前473年在位。佢初頭為報殺父嘅仇，成功打贏越國，俘虜咗越王勾踐，不過最後決定放佢一馬。但係夫差太睇小勾踐嘅復原能力，亦逼死咗忠臣伍子胥，結果勾踐經過十幾年臥薪嘗膽之後，終於搵到機會打吳國，最後打到吳國滅亡，夫差走去自殺。


其實勾踐冇放棄復仇之心，佢表面上對吳王服從，但係暗中訓練精兵，強政勵治，等待時機反擊吳國。艱苦可以鍛鍊意志，安逸反而會消磨意志。勾踐怕自己會貪圖眼前嘅安逸，消磨報仇雪恥嘅意志，所以佢為自己安排艱苦嘅生活環境。


周武王姬發初立分封諸侯，分魯畀周公姬旦。但實際上魯地響商民之手，所以姬旦並未就國，而且姬旦係王室要人，留守響鎬京。周成王姬誦繼位，有三監之亂姬旦平亂後，聯同姬誦同召公姬奭先後東征，周勢力先至深入東面商民之地。


郾，又叫郾國、匽、匽國、妟、妟國等，係周東北諸侯國，秦以後改寫燕或燕國。郾起於三監之亂之後，召公姬奭北伐入郾，掃平商民最後根據地，姬奭個大仔姬克，成為郾國第一代君主。郾國去到戰國時代，係戰國七雄之一，最後公元前222年畀秦國所滅，國祚差唔多同周天子國一樣長。


周武王姬發滅商，派兄弟監視殷民，是為三監。姬發死，姬誦立，是為周成王。姬誦年幼，由周公姬旦同召公姬奭輔政。三監同殷子彔叛周。姬旦平亂定三監之亂，但子彔就東去到殷屬國地。之後姬旦、姬奭、姬誦分別東征，子彔北上郾地。


齊，或者叫齊國，係周諸侯國，係平定三監之亂後，東征後，勢力去到商屬國薄姑，封畀功臣姜尚嘅仔姜伋。其後，去到桓公姜小白，國力去到頂峯。最後畀陳國公子媯完嘅後代，媯姓田氏控制齊國，到田和之時，周天子封做佢做齊候，代姜姓齊。


戰國七雄係中國古代戰國時期七個較強諸侯國嘅統稱。東周經歷春秋時期同戰國時期前期好多戰爭，令諸侯國數量大大減少，到戰國中後期得返七個實力較強嘅諸侯國，分別為齊國、楚國、韓國、趙國、魏國、燕國、秦國，夾埋叫做「戰國七雄」。